മൃതദേഹങ്ങള് വിട്ടുകിട്ടാന് വൈകും; നടപടിക്രമങ്ങള്‍ക്ക് ട്രാഫിക് കോര്‍ട്ടിന്‍റെ അനുമതി വേണം.. - The Kerala Online\nമൃതദേഹങ്ങള് വിട്ടുകിട്ടാന് വൈകും; നടപടിക്രമങ്ങള്‍ക്ക് ട്രാഫിക് കോര്‍ട്ടിന്‍റെ അനുമതി വേണം..\nPosted on June 7, 2019 June 7, 2019 Author Chief Editor\tComments Off on മൃതദേഹങ്ങള് വിട്ടുകിട്ടാന് വൈകും; നടപടിക്രമങ്ങള്‍ക്ക് ട്രാഫിക് കോര്‍ട്ടിന്‍റെ അനുമതി വേണം..\nദുബായ് ബസ് അപകടത്തില്‍പ്പെട്ട് മരിച്ചവരുടെ മൃതദേഹങ്ങള് വിട്ടുകിട്ടാന് വൈകും. നടപടിക്രമങ്ങള്‍ക്ക് ട്രാഫിക് കോര്‍ട്ടിന്‍റെ അനുമതികൂടി വേണം. പൊതു അവധി ദിവസമായ വെള്ളിയാഴ്ച അപകടം നടന്നതുകൊണ്ട് ശനിയാഴ്ച മാത്രമേ നടപടിക്രമങ്ങള് പൂര്‍ത്തിയാക്കി നാട്ടിലേക്ക് മൃതദേഹങ്ങള് കൊണ്ടുവരാന് കഴിയുകയുള്ളൂ.\nഎന്നാല്, എത്രയും വേഗം നടപടിക്രമങ്ങള് പൂര്‍ത്തിയാക്കാനുള്ള ശ്രമങ്ങളാണ് ഇന്ത്യന് കോണ്‍സുലേറ്റ് ജനറലിന്‍റെ നേതൃത്വത്തില് നടക്കുന്നത്.\nഅതേസമയം, മരിച്ചവരുടെ മൃതദേഹങ്ങള് റാഷിദ ആശുപത്രിയില് നിന്നും പൊലീസ് മോര്‍ച്ചറിയിലേക്ക് മാറ്റി. ആറ് മലയാളികളക്കം പതിനേഴ് പേരാണ് ദുബായ് ബസ് അപകടത്തില് മരിച്ചത്.\nമരിച്ചവരില് നാല് മലയാളികളെ തിരിച്ചറിഞ്ഞു.\nതിരുവനന്തപുരം സ്വദേശി ദീപക് കുമാര്, തൃശ്ശൂര് തളിക്കുളം സ്വദേശി ജമാലുദ്ദീന്, വാസുദേവന്, തിലകന് എന്നിവരെയാണ് തിരിച്ചറിഞ്ഞത്.\nദുബായിലെ അറിയപ്പെടുന്ന സിപിഎം അനുകൂല സാമൂഹ്യപ്രവര്‍ത്തക സംഘടനാ നേതാവാണ് മരിച്ച ജമാലുദ്ദീന്. അപകടത്തില് മരിച്ച മറ്റ് രണ്ട് മലയാളികളെ ഇനിയും തിരിച്ചറിയാനുണ്ട്. ആകെ പത്ത് ഇന്ത്യാക്കാരാണ് അപകടത്തില് മരിച്ചത്. ഇന്ത്യാക്കാര്‍ക്ക് പുറമേ ഒരു ഒമാന് സ്വദേശി, ഒരു അയര്‍ലണ്ട് സ്വദേശി, രണ്ട് പാകിസ്ഥാന് സ്വദേശികള് എന്നിവരുടെ മൃതശരീരങ്ങളും തിരിച്ചറിഞ്ഞിട്ടുണ്ട്.\nമൂന്ന് മൃതദേഹങ്ങളാണ് ഇനിയും തിരിച്ചറിയാനുള്ളത്. മരിച്ച ദീപക്കിന്‍റെ ഭാര്യയും മകളുമടക്കം നാല് ഇന്ത്യാക്കാര് ദുബായ് റാഷിദ ആശുപത്രിയില് ചികിത്സയിലുണ്ട്. ഇവര് അപകടനില തരണം ചെയ്തിട്ടുണ്ട്.\nമസ്‌കറ്റില് നിന്ന് ദുബായിലേക്ക് വന്ന ബസാണ് അപകടത്തില്‍പ്പെട്ടത്. വ്യാഴാഴ്ച്ച വൈകുന്നേരം 5.40 ന് മുഹമ്മദ് ബിന് സായിദ് റോഡിലാണ് അപകടം നടന്നത്. അല് റാഷിദിയ എക്‌സിറ്റിലെ സൈന് ബോര്‍ഡില് ബസ് ഇടിച്ചാണ് അപകടമുണ്ടായത്. വിവിധ രാജ്യങ്ങളിലുള്ള 31 യാത്രക്കാരായിരുന്നു ബസില് ഉണ്ടായിരുന്നത്.\nഐ എസ് തലവനേക്കുറിച്ച് അമേരിക്കന് സൈന്യത്തിന് നിര്‍ണ്ണായക വിവരങ്ങള് ലഭിച്ചതായി റിപ്പോര്‍ട്ട് ; വിവരങ്ങള് നല്‍കിയത് ഭീകരന്റെ വിധവ..\nന്യൂയോര്‍ക്ക് :. ഭീകര സംഘടനയായ ഇസ്ലാമിക് സ്‌റ്റേറ്റ് തലവന് അബൂബക്കര് അല് ബഗ്ദാദിയെക്കുറിച്ച് നിര്‍ണ്ണായക വിവരങ്ങള് അമേരിക്കന് സൈന്യത്തിന് ലഭിച്ചതായി റിപ്പോര്‍ട്ട് . സി.ഐ.എയുടെപിടിയിലായ നസ്രിന് അസാദ് എന്ന സ്ത്രീയാണ് ഐ.എസ് തലവനേക്കുറിച്ചുള്ള വിവരങ്ങള് വെളിപ്പെടുത്തിയത് . അമേരിക്കന് സൈന്യത്തിന്റെ ആക്രമണത്തില് കൊല്ലപ്പെട്ട ഐ.എസ് ഭീകരന് അബു സയ്യാഫിന്റെ ഭാര്യയാണ് നസ്രിന് അസാദ് . അബൂബക്കര് അല് ബഗ്ദാദി ഒളിവില് കഴിഞ്ഞിരുന്ന സ്ഥലങ്ങളും താമസത്തിനായി ഉപയോഗിച്ചിരുന്ന വീടും ഉള്‍പ്പെടെ ഐ.എസിന്റെ പ്രവര്‍ത്തനങ്ങളും മറ്റു തന്ത്രങ്ങളും ഇവര് വെളിപ്പെടുത്തിയതായി […]\nGENERAL INTERNATIONAL NATIONAL\nറഫാൽ വിമാനങ്ങൾ ഇന്ത്യൻ മണ്ണു തൊട്ടു\nഹരിയാന: ഒടുവിൽ കാത്തിരിപ്പിനറുതി വരുത്തിക്കൊണ്ട് റഫാൽ പോർ വിമാനങ്ങൾ ഇന്ത്യൻ മണ്ണിലിറങ്ങി. ഇന്നുച്ച കഴിഞ്ഞതോടെയാണ് ഇന്ത്യൻ സേനയ്ക്കു കരുത്തു പകരാനായി ഫ്രാൻസിൽ പിറവി കൊണ്ട യുദ്ധവിമാനങ്ങൾ ഹരിയാനയിലെ അംബാലയിൽ ഭൂമി തൊട്ടത്. അഞ്ചു വിമാനങ്ങളാണ് അംബാലയിലിറങ്ങിയത്. ഗുജറാത്ത് വഴി ഇന്ത്യയിലേക്കു പറന്ന റഫാലുകളെ രണ്ടു സുഖോയ് 30 യുദ്ധവിമാനങ്ങൾ അനുഗമിച്ചു. ഫ്രാൻസിലെ മെറിഗ്നാക് താവളത്തിൽ നിന്നും തിങ്കളാഴ്ച്ച പുറപ്പെട്ട വ്യോമപ്പോരാളികൾ ഇന്ത്യയിലെ അംബാലയിലെത്തിയപ്പൊഴേക്കും പിന്നിട്ടത് ഏതാണ്ട് ഏഴായിരത്തിൽ പരം കിലോമീറ്ററുകളാണ്. ഇന്ത്യയിലേക്ക് പ്രവേശിക്കും മുൻപ് ഒരിടത്തു മാത്രമാണ് […]\nജനജീവിതം തകരുകയില്ല. മുഖ്യമന്ത്രി\nകൊവിഡ് 19 സാമ്പത്തിക മേഖലയിലുണ്ടാക്കിയ കടുത്ത ആഘാതം കണക്കിലെടുത്ത് ബാങ്ക് വായ്പ എടുത്തവര്‍ക്ക് പരമാവധി സഹായവും ഇളവുകളും നല്‍കുമെന്ന് മുഖ്യമന്ത്രി വിളിച്ച യോഗത്തില് സംസ്ഥാനതല ബാങ്കേഴ്സ് സമിതി (എസ്.എല്.ബി.സി) പ്രതിനിധികള് ഉറപ്പു നല്‍കി. വായ്പയെടുത്ത സ്ഥാപനങ്ങള്‍ക്കും വ്യക്തികള്‍ക്കും തിരിച്ചടവിനുള്ള കാലാവധി ദീര്‍ഘിപ്പിക്കുക, റിസര്‍വ് ബാങ്കിന്‍റെ നിര്‍ദേശം അനുസരിച്ച് വായ്പകള് പുനഃക്രമീകരിക്കുക, പലിശയില് അനുഭാവപൂര്‍വ്വമായ ഇളവുകള് നല്‍കുക, പുതിയ വായ്പകള്‍ക്ക് കൂടുതല് ഇളവുകള് അനുവദിക്കുക തുടങ്ങിയ നിര്‍ദേശങ്ങളാണ് ബാങ്ക് പ്രതിനിധികളുടെ യോഗത്തില് മുഖ്യമന്ത്രി മുന്നോട്ടുവെച്ചത്. എസ്.എല്.ബി.സിയുടെ അടിയന്തര യോഗം […]\nദുബായ് ബസ് അപകടം: മരിച്ചവരിൽ കണ്ണൂർ സ്വദേശികളും..\nതിരുവനന്തപുരം ജില്ലയിലെ അഞ്ചുതെങ്ങിൽ വള്ളം മറിഞ്ഞ് മൂന്ന് മത്സ്യത്തൊഴിലാളികൾ മരിച്ചു. അഞ്ചുതെങ്ങ് സ്വദേശികളായ അലക്സ്, തങ്കച്ചൻ, അഗസ്റ്റിൻ എന്നിവരാണ് മരിച്ചത്. ഇന്നുച്ചയ്ക്ക് ഒന്നര മണിയോടെയാണ് അപകടം നടന്നത്. ശക്തമായ തിരയിൽപെട്ട് വള്ളം മറിയുകയായിരുന്നു. ആറുപേരാണ് വള്ളത്തിലുണ്ടായിരുന്നത്. മൂന്ന് പേർ നീന്തി രക്ഷപ്പെട്ടു. മൃതദേഹങ്ങൾ ചിറയിൻകീഴ് താലൂക്ക് ആശുപത്രിയിലേക്ക് മാറ്റിയിട്ടുണ്ട്.. READ ALSO യാത്രയയപ്പും പൂരസ്‌കാരങ്ങളും നൽകി


Velipaadukal വെളിപാടുകള്: സെന്‍സെക്സില് നേട്ടത്തോടെ ക്ലോസിംഗ്\nആഭ്യന്തര വിപണിയില് ഇന്ന് നേട്ടത്തിന്റെ ദിനമായിരുന്നു. വിപണികളെല്ലാം നേട്ടത്തോടെയാ‍ണ് ക്ലോസ് ചെയ്തത്. മുംബൈ ഓഹരി സൂചികയായ സെന്‍സെക്സ് 62.31 പോയിന്റ് ഉയര്‍ന്ന് 17,203.84 എന്ന നിലയിലാണ് വ്യാപാരം നിര്‍ത്തിയത്. ആഗോള വിപണികളിലെ മുന്നേറ്റമാണ് ആഭ്യന്തര വിപണികളിലും പ്രകടമായിരിക്കുന്നത്.\nസെന്‍സെക്സിലെ മുന്നേറ്റത്തിന് സമാനമായ മുന്നേറ്റം ദേശീയ ഓഹരി സൂചികയായ നിഫ്റ്റിയിലും പ്രകടമായി നിഫ്റ്റി 17.45 പോയിന്റ് ഉയര്‍ന്ന് 5153.60 എന്ന നിലയിലാണ് വ്യാപാരം ക്ലോസ് ചെയ്തത്. വ്യാപാരം തുടങ്ങിയത് മുതല് അവസാനം വരെ വലിയ മുന്നേറ്റമോ നഷ്ടമോ നേരിടാതെയാണ് വിപണികളില് വ്യാപാരം നിര്‍ത്തിയത്.\nറിയാലിറ്റി, മെറ്റല്, ഓട്ടോ ഓഹരികളാണ് മികച്ച മുന്നേറ്റം നടത്തിയത്. ബി എസ് ഇയിലെ 2957 ഓഹരികളില് 1645 എണ്ണം ഇടിഞ്ഞപ്പോള് 1,210 ഓഹരികള് നേരിയ നേട്ടം കൈവരിച്ചു. ഐ ടി സി, വിപ്രോ, എസ് ബി ഐ, ടാറ്റാ പവര്, റിലയന്‍സ്, എച്ച് ഡി എഫ് സി ഓഹരികള് ലാഭത്തോടെ ക്ലോസ് ചെയ്തു. അതേസമയം, ഭാരതി എയര്‍ടെല്, മഹീന്ദ്ര ആന്‍ഡ് മഹീന്ദ്ര, ഐഡിയ സെല്ലുലാര്, ജയപ്രകാശ് ഓഹരികള് ഇടിഞ്ഞു\nSensex consolidates, crosses 17,200 mark | സെന്‍സെക്സില് നേട്ടത്തോടെ ക്ലോസിംഗ്\nപോസ്റ്റ് ചെയ്തത് Muralidharan p p ല് 10:32 AM


നാണം കെട്ട് പുറത്തേക്ക്; മൈക്ക് പെന്‍സ് രക്ഷകനായില്ല, ട്രംപിനെ നീക്കം ചെയ്യാനുള്ള പ്രമേയം അംഗീകരിച്ച് യു.എസ് ജനപ്രതിനിധി സഭ | DoolNews\nനാണം കെട്ട് പുറത്തേക്ക്; മൈക്ക് പെന്‍സ് രക്ഷകനായില്ല, ട്രംപിനെ നീക്കം ചെയ്യാനുള്ള പ്രമേയം അംഗീകരിച്ച് യു.എസ് ജനപ്രതിനിധി സഭ\nവാഷിംഗ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപിനെ 25ാമത് ഭേദഗതി ഉപയോഗിച്ച് നീക്കം ചെയ്യാനുള്ള പ്രമേയം യു.എസ്.ജനപ്രതിനിധി സഭ അംഗീകരിച്ചു. പ്രമേയം പാസായതോടെ അമേരിക്കന് ചരിത്രത്തില് ആദ്യമായി 25ാം ഭേദഗതിയുടെ നാലാം അനുച്ഛേദം ഉപയോഗിച്ച് പുറത്താക്കപ്പെടുന്ന പ്രസിഡന്റായി ട്രംപ് മാറും.\nനേരത്തെ ഭരണഘടനയുടെ 25ാം ഭേദഗതി ഉപയോഗിച്ച് ട്രംപിനെ പുറത്താക്കില്ലെന്ന് മൈക്ക് പെന്‍സ് പറഞ്ഞിരുന്നു. ഇതിന് പിന്നാലെയാണ് ജനപ്രതിനിധി സഭയില് പ്രമേയം പാസാകുന്നത്.\nപ്രസിഡന്റിനെ ഉടന് അധികാരത്തില് നിന്ന് നീക്കം ചെയ്യാനുള്ള ശ്രമത്തിലാണ് ഡെമോക്രാറ്റുകള് ഇപ്പോള്. ബുധനാഴ്ച ട്രംപിനെ നീക്കം ചെയ്യാനാണ് പാര്‍ട്ടി ഉദ്ദേശിക്കുന്നത്.\nഎന്താണ് 25ാമത് ഭേദഗതി\n1967 ലാണ് ഭരണഘടനയിലെ 25ാമത് ഭേദഗതി അമേരിക്ക അംഗീകരിക്കുന്നത്. പ്രസിഡന്റ് മരിക്കുകയോ അപ്രാപ്തനാകുകയോ ചെയ്യുമ്പോള് പുതിയ രാഷ്ട്രതലവനെ സൃഷ്ടിക്കുന്നതിനുള്ള നിയമ സംവിധാനം ഉണ്ടാകുന്നത് ഇതിലൂടെയാണ്.\nഅമേരിക്കയുടെ പ്രസിഡന്റ് മരിക്കുകയോ രാജിവെക്കുകയോ ചെയ്താല് സ്ഥിരമായി വൈസ് പ്രസിഡന്റിന് അധികാരമേല്‍ക്കുന്നതിന് നിയമപരമായി അംഗീകാരം ലഭിക്കുന്നതും ഈ ഭേദഗതിയിലൂടെയാണ്.\nഎം.സി കമറുദ്ദീന് പകരം ലീഗിന്റെ മുഖം കാക്കാന് മഞ്ചേശ്വരത്ത് എത്തുന്നതാര്? വിജയം ആവര്‍ത്തിക്കാന് ലീഗ്; തന്ത്രങ്ങള് മെനഞ്ഞ് ബി.ജെ.പി\nഅമേരിക്കന് പ്രസിഡന്റായ ജോണ് എഫ്. കെന്നഡിയുടെ വധമാണ് ഇതില് നിര്‍ണയാകമാകുന്നത്. കെന്നഡിയുടെ വധത്തിന് പിന്നാലെ അമേരിക്കയില് അടുത്ത് പ്രസിഡന്റുമായി ബന്ധപ്പെട്ട ചോദ്യങ്ങള് ഉയര്‍ന്നിരുന്നു.\n1985ല് അമേരിക്കന് പ്രസിഡന്റ് റൊണാള്‍ഡ് റീഗന് ഒരു ശസ്ത്രക്രിയ നടത്തിയ സമയത്ത് വൈസ് പ്രസിഡന്റിന് താത്ക്കാലികമായി അധികാരവും ചുമതലകളും കൈമാറാന് അനുവദിക്കുന്ന 25ാം ഭേദഗതിയുടെ മൂന്നാമത്തെ ഭാഗം ഉപയോഗിച്ചിരുന്നു.\nജോര്‍ജ് ഡബ്ല്യു. ബുഷിന്റെ സമയത്തും 25ാമത് ഭേദഗതിയുടെ മൂന്നാമത്തെ ഭാഗം ഉപയോഗിക്കപ്പെട്ടു. വാട്ടര്‍ഗേറ്റ് സ്‌കാന്‍ഡലിനെ തുടര്‍ന്ന് റിച്ചാര്‍ഡ് നിക്സണ് രാജിവെച്ച ഒഴിവില് ജെറാള്‍ഡ് റൂഡോള്‍ഫ് ഫോര്‍ഡ് അധികാരത്തിലേറുന്നത് ഇതേ നിയമത്തിന്റെ രണ്ടാമത്തെ അനുച്ഛേദം ഉപയോഗിച്ചാണ്.\nഎന്നാല് പ്രസിഡന്റ് അയോഗ്യനാണെന്ന പൊതു അഭിപ്രായത്തിന്‍മേല് അദ്ദേഹത്തെ നീക്കം ചെയ്യാനുള്ള ഭേദഗതിയുടെ നാലാമത്തെ അനുച്ഛേദം ഇതുവരെ അമേരിക്കയുടെ ചരിത്രത്തില് ഉപയോഗിച്ചിട്ടില്ല. ഇതാദ്യമായാണ് നാലാം ഭേദഗതി ഉപയോഗിക്കുന്നത്.\n‘എനിക്ക് ഇത് വെല്ലുവിളിയേ അല്ല; വേട്ടയാടാന് പോകുന്നത് ബൈഡനെയാണ്’; പരിഹസിച്ച് ട്രംപ്\nആ ചരിത്ര നാണക്കേടും ട്രംപ് സ്വന്തമാക്കുമോ? മൈക്ക് പെന്‍സ് 25ാം ഭേദഗതി ഉപയോഗിച്ചാല് അമേരിക്കയില് സംഭവിക്കുന്നത്\nContent Highlight: US lawmakers approve resolution calling to remove Trump: Live


ഹോം പേജ് / ആരോഗ്യം / ആരോഗ്യവിവരങ്ങൾ / ഫിറ്റ്‌നെസ്സ് / ആരോഗ്യ സംരക്ഷണം\nവയർ കുറയ്ക്കാം ചില പൊടികൈകൾ\nവ്യായാമം വേണ്ട, ടപ്പേന്ന് കുടവയർ കുറയ്ക്കാം\nവ്യായാമവും ഡയറ്റിങ്ങുമൊന്നുമില്ലാതെ കുടവയർ കുറയ്ക്കാമെന്ന് തമാശ പറഞ്ഞതല്ല. പരീക്ഷിച്ചുവിജയിച്ച ഈ കിടിലൻ വിദ്യകൾ ഇന്നു മുതൽ നിത്യജീവിതത്തിൽ ശീലിച്ചുനോക്കു, കുറയുമെന്ന് നൂറുശതമാനം ഉറപ്പ്!!!\n1. നോ എന്ന വാക്കേ വേണ്ട!\nവണ്ണം കുറയ്‌ക്കാൻ ഭക്ഷണത്തോടു ‘നോ’ പറയുന്നവരാണോ നിങ്ങൾ? എങ്കിൽ ഇന്നുതന്നെ ആ പണി നിർത്തിക്കോളൂ. ഭക്ഷണം ഉപേക്ഷിക്കുന്നതു വണ്ണം കുറയ്‌ക്കാൻ സഹായിക്കില്ല. എന്നാൽ, ഭക്ഷണം ഇടയ്‌ക്ക് ഒഴിവാക്കാതിരിക്കുക, പുറത്തുപോയി ഭക്ഷണം കഴിക്കാതിരിക്കുക, കഴിക്കുന്ന ഭക്ഷണത്തിന്റെ കണക്കെഴുതി വയ്‌ക്കുക എന്നീ കാര്യങ്ങൾ ചെയ്‌താൽ അമിതവണ്ണം പമ്പകടക്കുമത്രേ. തൂക്കം കുറയ്‌ക്കാൻ ആഗ്രഹിക്കുന്നവർ ആദ്യം ചെയ്യേണ്ടത് കഴിക്കുന്ന ഭക്ഷണം സംബന്ധിച്ച് ഡയറിയെഴുത്ത് തുടങ്ങുകയാണ്. അന്നന്ന് ആവശ്യമായ കാലറി എത്രയെന്ന് അങ്ങനെ അറിയാം.\n2. ചുവപ്പ് കണ്ടാൽ തീറ്റ കുറയും\nഭക്ഷണം കഴിക്കുമ്പോൾ ചുവന്ന പാത്രവും കപ്പും ഉപയോഗിക്കുക! നിരോധനം, അപകടം തുടങ്ങിയ സന്ദേശങ്ങളാണ് ചുവപ്പുനിറം അബോധമനസിൽ സൃഷ്‌ടിക്കുന്നതെന്നതിനാൽ ഭക്ഷണം കഴിക്കുന്നത് തനിയെ കുറയ്‌ക്കുമത്രേ.\n3. കഴിക്കുന്നതിനൊക്കെ ഒരു പരിധി വേണ്ടേ!!\nകഴിക്കുന്നതിന് ഒരു നിയന്ത്രണം വേണം. വിശക്കുമ്പോൾ വാരിവലിച്ച് കഴിക്കാതിരിക്കുക. അന്നജം കൂടുതലുള്ള പഴങ്ങളും കിഴങ്ങുവർഗങ്ങളും കുറയ്‌ക്കുക. ചോക്കലേറ്റ്, ഐസ്‌ക്രീം, ബേക്കറി പലഹാരം തുടങ്ങി കൊഴുപ്പടങ്ങിയതെന്തും പൂർണമായി ഒഴിവാക്കുക. അളവ് കുറച്ച് അത്താഴം കഴിവതും നേരത്തെയാക്കണം. ഭക്ഷണത്തിൽ പച്ചക്കറി കൂടുതൽ ഉൾപ്പെടുത്തണം.\n4. നേരെ ഇരിക്കണം നേരെ നിൽക്കണം\nഇരിക്കുമ്പോഴും നിൽക്കുമ്പോഴും നടുനിവർന്നിരിക്കണം. വളഞ്ഞും ഒടിഞ്ഞും നിൽക്കുന്നതാണ് വയർ ചാടാൻ പ്രധാന കാരണം. കൂടുതൽ സമയം ഇരുന്നുള്ള ജോലിയാണെങ്കിൽ അര മണിക്കൂർ കഴിയുമ്പോഴും ഇരുന്നിടത്ത് ചടഞ്ഞ് കൂടിയിരിക്കാതെ ഒന്നേഴുന്നേൽക്കുക. കഴിയുമെങ്കിൽ ഇത്തിരി നടക്കാം. ഇത് കുടവയർ കുറയ്ക്കുക മാത്രമല്ല നട്ടെല്ലിന്റെ ആരോഗ്യ്തതിനും ഉത്തമമാണ്.\n5. സോഡ ബെസ്റ്റാണ്!\nകുടയവയർ കുറയാൻ സോഡ ബെസ്റ്റാണെന്ന് പണ്ടെ തെളിയിച്ചിട്ടുള്ളതാണ്. അതുകൊണ്ട്, ദിവസവും ഒരു സോഡ കുടിച്ചു നോക്കു, വയർ കുറയുന്നത് അനുഭവിച്ചറിയാം.\n6. തണ്ണിമത്തൻ നിസ്സാരനല്ല\nദിവസവും തണ്ണിമത്തൻ കഴിക്കുന്നത് ശീലമാക്കാം. കുടവയർ മാത്രമല്ല മൊത്തത്തിലുള്ള ശരീരഭാരം കുറയ്ക്കാൻ കെൽപ്പുള്ള ആളാണ് തണ്ണിമത്തൻ.\n7. കുടുകുടെ ചിരിക്കൂ, തടി കുറയ്‌ക്കാം\nയുവത്വം കാത്തുസൂക്ഷിക്കാൻ, സുന്ദരനാവാൻ മസിലുപിടിച്ചു നടന്നിട്ടു കാര്യമില്ല. അതിനു ചിരിതന്നെ പറ്റിയ മരുന്ന്. ദേഷ്യം മാത്രമല്ല, ദുർമേദസ്സും ചിരിച്ച് ഇല്ലാതാക്കാം. പത്തു മിനിറ്റ് ചിരിച്ചാൽ മുപ്പതിലേറെ കാലറി കുറയും. നൂറുതവണ ചിരിക്കുന്നത് 15 തവണ സൈക്കിൾ ചവിട്ടുന്നതിനു തുല്യമത്രേ. അപ്പോൾ ഇന്ന് മുതൽ ചിരിച്ചു തുടങ്ങിക്കോളൂ.\n8. അരിഭക്ഷണം കുറയ്ക്കുക\nഅരിഭക്ഷണം മൊത്തത്തിൽ ഒഴിവാക്കുന്നത് ബെസ്റ്റാണ്. എന്നാൽ, അരിഭക്ഷണം ഒഴിവാക്കാൻ കഴിയാത്തവർ നിർബന്ധമായും അളവ് കുറയ്ക്കണം. ഇനി നോക്കൂ, കുടവയർ കുറയുന്നുണ്ടോയെന്ന്.\nദിവസവും ഈ5കാര്യങ്ങൾ ചെയ്യാമോ? കുടവയർ പമ്പകടക്കും!\nസിനിമാ നടിമാരുടെയും പരസ്യങ്ങളിലെ മോഡലുകളുടെയും മെലിഞ്ഞ വയർ കണ്ട് അസൂയ തോന്നുന്നുണ്ടോ? കഠിനമായ പരിശ്രമം കൊണ്ടുമാത്രമാണ് അവർ അസൂയാവഹമായ ശരീരഭംഗി സ്വന്തമാക്കുന്നത്. വർക്കൗട്ടിനൊപ്പം ഭക്ഷണത്തിലും വേണം കാര്യമായ ശ്രദ്ധ. കണ്ണിൽക്കണ്ടതൊക്കെ വാരിവലിച്ചു കഴിച്ച് പൊണ്ണത്തടിയായി പിന്നെ സ്വപ്നം കണ്ടിട്ട് കാര്യമുണ്ടോ? ഇനിയും വൈകിയിട്ടില്ല, പരീക്ഷിച്ചോളൂ ഈ5ഭക്ഷണങ്ങൾ. കൊഴുപ്പടിയാത്ത മനോഹരമായ വയർ എന്നും നിലനിർത്താനും ഈ ഭക്ഷണങ്ങൾ ശീലമാക്കിയാൽ മതി.\nശരീരഭാരം കുറയ്ക്കാൻ ആഗ്രഹിക്കുന്നവർ മുട്ട നിര്‍ബന്ധമായും കഴിക്കേണ്ടതാണ്. പ്രോട്ടീന് പ്രദാനം ചെയ്യുന്നതുകൂടാതെ മെറ്റാബോളിസത്തെ പെട്ടെന്നു വർധിപ്പിക്കാനുള്ള കഴിവും മുട്ടയ്ക്കുണ്ട്. ഇനി കൊളസ്ട്രോൾ കൂടുതലുള്ളവരാണെങ്കിൽ മുട്ടയുടെ മഞ്ഞക്കരു ഉപേക്ഷിച്ച് വെള്ള മാത്രം കഴിക്കാൻ ശ്രദ്ധിക്കുക. മുട്ടയുടെ വെള്ളയിലാണ് ധാരാളം പ്രോട്ടീൻ അടങ്ങിയിരിക്കുന്നത് എന്നതിനാൽ ഭാരം കുറയ്ക്കുമ്പോൾ വെള്ള ഉപേക്ഷിക്കരുത്.\nവണ്ണം കുറയ്ക്കേണ്ടവർക്ക് അനുഗ്രഹമായ മറ്റൊരു ഭക്ഷണമാണ് ഓട്സ്. ഫൈബർ ധാരാളം അടങ്ങിയിട്ടുള്ള ഓട്സ് മണിക്കൂറുകളോളം വയറിനുള്ളിൽ കിടക്കുമെന്നതിനാൽ പെട്ടെന്നു വിശപ്പു തോന്നില്ല. വയറിന്റെ വണ്ണം കുറയ്ക്കാൻ ഉത്തമം തന്നെയാണ് ഓട്സ്.\nശരീരഭാരം കുറയ്ക്കാൻ ശ്രദ്ധിക്കുന്നവര് കാർബോഹൈഡ്രേറ്റിന്റെ കാര്യത്തിൽ ഒട്ടും വിട്ട‌ുവീഴ്ച്ച ചെയ്യരുത്. ഫൈബറും പ്രോട്ടീനും ധാരാളം അടങ്ങിയ ബീൻസ് ശരീരത്തിനു വേണ്ടത്ര കലോറി പ്രദാനം ചെയ്യുന്ന ഒന്നാണ്. സാലഡുകളിലും സൂപ്പുകളിലും ബീൻസ് ഉൾപ്പെടുത്താം. രക്തത്തിലെ പഞ്ചസാരയുടെ അളവിനെ നിയന്ത്രിക്കാനുള്ള കഴിവും ബീൻസിനുണ്ട്. ദഹനപ്രക്രിയയെ സഹായിക്കുകയും ശരീരത്തിൽ നിന്നും ടോക്സിനുകളെ നീക്കം ചെയ്യുന്നതിലും ബീൻസിനു പ്രധാന പങ്കുണ്ട്.\nഭാരം കുറയ്ക്കാൻ പരിശ്രമിക്കുന്നവർ എപ്പോഴൊക്കെ വിശക്കുന്നുവോ അപ്പോഴെല്ലാം ചോക്ലോറ്റുകളോ മറ്റു ബേക്കറി ഉൽപ്പന്നങ്ങളോ കഴിക്കുന്നതിനു പകരം ബദാം, പിസ്ത, കശുവണ്ടിപ്പരിപ്പ് മുതലായവ കഴിക്കുക. ഇവയിൽ വലിയ അളവിൽ ഒമേഗാ ത്രീ ഫാറ്റി ആസിഡ് അടങ്ങിയിട്ടുണ്ട്.\nഫൈബറും ആന്റിഓക്സിഡന്റുകളും ശരിയായ അളവിൽ അടങ്ങിയിട്ടുള്ള പഴങ്ങളാണ് സ്ട്രോബെറി, ബ്ലൂബെറി എന്നിവ. രക്തത്തിലെ പഞ്ചസാരയുടെ അളവിനെ നിയന്ത്രിക്കുന്നതിലും ഇവയ്ക്കു കാര്യമായ പങ്കുണ്ട്. ശരീരഭാരം കുറയ്ക്കുന്നതിനൊപ്പം ആരോഗ്യവും പ്രദാനം ചെയ്യുന്നവയാണ് ബെറിപ്പഴങ്ങൾ.\nമൂന്നു മാസം, ഉറപ്പാണ് വയറു കുറയും\nസെൽഫി എടുക്കുന്നതിനിടെ ആരും തമാശ പറയരുത്. ചീത്ത കിട്ടുമെന്ന് ഉറപ്പ്. കഷ്ടപ്പെട്ട് വയറ് അകത്തേക്ക് വലിച്ചു പിടിച്ചു നിൽക്കുമ്പോഴാണ് ഓരോ പൊട്ടത്തമാശ.’’ എന്നു പറഞ്ഞു പലരും കണ്ണുരുട്ടി നോക്കുന്നതു കാണാം. മോഡേൺ ഡ്രസ്സണി ഞ്ഞു നടന്നിരുന്ന ആള് പെട്ടെന്ന് ശാലീന സുന്ദരി ചുരിദാറിലേ ക്ക് കളം മാറുന്നെങ്കിൽ ഉറപ്പാണ് വയറു ചാടി എന്ന കോംപ്ളക്സ് ആണ് വില്ലൻ. കുടവയറിനെ ഒളിപ്പിച്ചു വയ്ക്കാൻ ഇങ്ങനെ കഷ്ടപ്പെടേണ്ട കാര്യമുണ്ടോ ? മടി മാറ്റിവച്ചു കൃത്യമായി വ്യായാമം ചെയ്തു നോക്കൂ. ഒപ്പം ജീവിത ശൈലീ ക്രമീകരണവും ഉണ്ടെങ്കിൽ കുറഞ്ഞ നാളുകള്‍ക്കുളളിൽ വയർ എൽസിഡി ടിവി പോലെ ഫ്ളാറ്റാകും. ആറു കിലോവരെ ഭാരം കുറച്ച് കുടവയർ ഒതു ക്കാൻ കൂടി വന്നാൽ മൂന്നുമാസം മതി. അമിതവണ്ണമുളളവർക്ക് പന്ത്രണ്ട് മുതൽ പതിനഞ്ച് കിലോ വരെ കുറയ്ക്കേണ്ടി വന്നേ ക്കാം. വെറും ആറുമാസത്തിനുളളിൽ സാധിക്കാവുന്നതേയുളളൂ.\nകാരണം ആദ്യം കണ്ടുപിടിക്കണം\n∙അമിതമായ ഭക്ഷണവും വ്യായാമത്തിന്റെ അഭാവവുമാണു കൂടുതൽ പേരുടെയും കുടവയറിനു കാരണം. അമിതമായെത്തു ന്ന ഗ്ലൂക്കോസ് കൊഴുപ്പാക്കി ശരീരത്തിൽ സംഭരിക്കപ്പെടുന്നു. കുടലിൽ ഒമെന്റം എന്ന ഭാഗമുണ്ട്. ആവശ്യമില്ലാത്ത കൊഴുപ്പ് അടിഞ്ഞു കൂടുന്നത് ഇവിടെയാണ്. ഇതാണ് വയറുചാട്ടത്തിന് പ്രധാന കാരണം.\n∙വ്യായാമമില്ലായ്മയും കുടവയറിനു കാരണമാകും. ദീർഘനേരം ഇരുന്ന് ജോലി ചെയ്യുന്നവരിൽ കുടവയറുണ്ടാകാനുളള സാധ്യത കൂടുതലാണ്.\n∙ചിലരിൽ വയറിലെ മസിലുകളുടെ അമിതമായ അയവ് മൂലവും കുടവയറുണ്ടാകും. അസുഖങ്ങളും കുടവയറിന് കാരണമാകും.\n∙അമിതവണ്ണമുളളവരിലാണു സാധാരണ കുടവയര് കാണുക. വയർ മാത്രമാണ് കൂടുതലെങ്കിൽ എത്രയും പെട്ടെന്ന് ഡോക്ടറെ കാണണം. ഇത് രോഗലക്ഷണമാകാനാണു സാധ്യത. ലിവർ സിറോസിസ് പോലുളള അസുഖമുളളവരിൽ ഇങ്ങനെ കാണാറുണ്ട്. കുടവയറുളളവർക്കു ടൈപ്പ്2ഡയബറ്റീസ്, ഹൃദ്രോഗങ്ങൾ തുടങ്ങിയവ ഉണ്ടാവാനുളള സാധ്യത കൂടുമെന്ന് മറക്കേണ്ട.\nലൈഫ്സ്റ്റൈൽ മാറ്റിയേ പറ്റൂ\nമറ്റു പ്രശ്നങ്ങൾ ഒന്നുമില്ലെന്ന് ഉറപ്പായാൽ പിന്നെ ആദ്യം ചെയ്യേണ്ടത് ജീവിതശൈലി ക്രമീകരിക്കുമെന്ന പ്രതിജ്ഞയെടു ക്കുകയാണ്. ദിവസവും കുറഞ്ഞത് നാൽപ്പതു മിനിറ്റെങ്കിലും വ്യായാമത്തിനു വേണ്ടി നീക്കി വയ്ക്കണം. ശരീരത്തിലെ അമി തമായ കൊഴുപ്പ് ഇല്ലാതാക്കുകയും ഇനി കൊഴുപ്പ് അടിഞ്ഞു കൂടാനുളള സാധ്യത ഇല്ലാതാക്കുകയുമാണ് വേണ്ടത്. എത്ര കാലം കൊണ്ടാണു കുടവയർ ഉണ്ടായതെന്നതിന് അനുസരി ച്ചാണു കുറയ്ക്കാനെടുക്കുന്ന കാലയളവും. മാസം രണ്ടു കിലോ വരെ കുറയ്ക്കാനാവും.\nവയറിലെ പേശികള്‍ക്ക് അയവുണ്ടാകുന്നത് കുടവയറിനു കാര ണമാകും. വയറിലെ പേശികളുടെ ദൃഢത വർധിപ്പിക്കുന്ന വ്യായാമങ്ങള് ചെയ്താൽ ഇതു തടയാനാവും. പ്രസവം കഴിയു മ്പോഴാണു ഭൂരിഭാഗം സ്ത്രീകളുടെയും വയർ ചാടുന്നത്. ഗർഭാ വസ്ഥയില് വലിഞ്ഞു മുറുകിയ പേശികൾ പ്രസവത്തിനു ശേഷം അയയുന്നതാണ് ഇങ്ങനെ വയര് ചാടാൻ ഇടയാക്കു ന്നത്. ഇങ്ങനെയുളളവർ യാതൊരു വ്യായാമവും ചെയ്യാതിരു ന്നാൽ ഈ വയർ അതേപടി നിലനിൽക്കും. കൃത്യമായി വ്യായാ മം ചെയ്താൽ മാത്രമേ വയർ പൂർവസ്ഥിതിയിലാക്കാൻ കഴിയൂ. പ്രസവശേഷം ആറുമാസം കഴിഞ്ഞു വ്യായാമം ചെയ്തു തുടങ്ങാം.\nവണ്ണം കുറയ്ക്കാൻ5സിംപിൾ ടിപ്സ്\nഅമിതഭാരം നിങ്ങൾക്കൊരു പ്രശ്‌നമാണോ? ഈ പുതു വർഷം ഭക്ഷണ ക്രമീകര ണത്തിനായി നീക്കിവ യ്‌ക്കണം എന്നു നിങ്ങൾ തീരുമാനമെടു ത്തിട്ടുണ്ടോ? ഇതു നിങ്ങൾക്കു സഹായക മാകും.വണ്ണം കുറയ്‌ക്കാം, ചെറിയ ചില ക്രമീകരണ ത്തിലൂടെ. ഇതാ അഞ്ചു വഴികൾ. പഞ്ചസാര, എണ്ണ, തേങ്ങ എന്നിവ മാത്രമാണ് നിയന്ത്രണ രേഖയിൽ വച്ചിരിക്കുന്നത്. കുറയുന്ന ശരീരഭാരത്തിന് ആനുപാതിക മായി പ്രമേഹം, രക്‌താതിസമ്മർദം, ഹൃദ്രോഗം തുടങ്ങിയ രോഗങ്ങൾക്കുള്ള സാധ്യതയും കുറയുക യാണ് എന്ന വൻനേട്ടവുമുണ്ട്.\nനാലു ചായ മൂന്നാക്കുക, അതിൽ ഒരെണ്ണം പഞ്ചസാരയില്ലാതെ കുടിക്കുക. ഈയൊരു വർഷംകൊണ്ട് ഒൻപതു കിലോ കുറയ്‌ക്കാം. (മുടങ്ങാതെ എല്ലാ ദിവസവും നാലു ചായ വീതം കുടിക്കുന്നവർ ക്കാണ് ഈ കണക്ക് കൃത്യമായി ബാധകമാവുക. 100 മി.ലി. പാലും ഒരു ടേബിൾ സ്‌പൂൺ പഞ്ചസാരയും അടങ്ങിയ ഒരു ഗ്ലാസ് ചായയിൽ 120 കലോറി ഉണ്ട് എന്നതിനെ അടിസ്‌ഥാന മാക്കിയാണ് ഈ കണക്ക്).\nദിവസവും വൈകിട്ട് ചായയ്‌ക്കൊപ്പം രണ്ടു വട, അല്ലെങ്കിൽ രണ്ട് ഏത്തയ്‌ക്കാ അപ്പം, അല്ലെങ്കിൽ രണ്ടു ബജി കഴിക്കുന്ന ശീലമു ണ്ടെങ്കിൽ അത് ഇന്നുതന്നെ നിർത്തുക. പകരം രണ്ടു ചെറുപഴം കഴിക്കുക. ഒരു മാസം കൊണ്ട് ചുരുങ്ങിയത് ഒന്നര കിലോഗ്രാം ഭാരം കുറയ്‌ക്കാം (രണ്ടു വടയിലും കൂടി 500 കലോറി ഉള്ളപ്പോൾ രണ്ടു ചെറുപഴത്തിലും കൂടി 100 കലോറി മാത്രം. അപ്പോൾ ഒരു ദിവസം 400 കലോറി ലാഭിക്കുന്നു. ഒരു മാസം 12,000 കലോറി.7000 കലോറി ഒരു കിലോഗ്രാമിനു തുല്യമാണ്).\nഊണിനു ശേഷം മധുരപലഹാരത്തിനു പകരം ഒരു ചെറുപഴം.ഭക്ഷണം കഴിഞ്ഞാൽ മധുരപലഹാര ങ്ങളെന്തെങ്കിലും കഴിക്കുക പലരുടെയും ദൗർബല്യമാണ്. ഒരു ലഡുവിൽ 350-400 കലോറി, ഒരു ജിലേബിയിൽ 600 കലോറി, ഒരു കഷണം കേക്കിൽ 280 കലോറി വീതം അടങ്ങിയിരിക്കുന്നു. അതിനു പകരം ഒരു ചെറുപഴമാണു (50 കലോറി) കഴിക്കുന്നതെങ്കിൽ അതുവഴി മാത്രം ദിവസം വലിയൊരളവു കലോറി കുറയ്‌ക്കാം.\nദിവസവും ഒരു കഷണം വറുത്ത മീൻ പതിവായി കഴിക്കുന്നവർ അത് ആഴ്‌ചയിലൊരിക്കലാക്കി കുറച്ചാൽ അതുവഴി ഒരു മാസം മുക്കാൽ കിലോഗ്രാം ഭാരം കുറയ്‌ക്കാം. ഒരു കഷണം വറുത്ത മീനിൽ 220 കലോറി (75 ഗ്രാം മീൻ, 15 ഗ്രാം എണ്ണ എന്നു കണക്കാക്കി) ഉണ്ട്. ഒരാഴ്‌ചയാകുമ്പോൾ 1540 കലോറി. വറുത്ത മീൻ ആഴ്‌ചയിൽ ഒന്നായി കുറയ്‌ക്കുമ്പോൾ 1320 കലോറി ലാഭിക്കുന്നു. ഒരു മാസമാകുമ്പോൾ 5280 കലോറി. അതായത് ഏതാണ്ട് മുക്കാൽ കിലോ.\nനാലു പേരുള്ള ഒരു വീട്ടിൽ മാസം നാലു ലിറ്റർ പാചക എണ്ണ ഉപയോ ഗിക്കുന്നു എന്നിരിക്കട്ടെ. ഇതു രണ്ടു ലിറ്ററായി കുറച്ചാൽ ഓരോരുത്തർക്കും ചുരുങ്ങിയത് അര കിലോഗ്രാം വീതം ഭാരം കുറയ്‌ക്കാനാകും. കാരണം ഒരു ലിറ്റർ പാചക എണ്ണയിൽ 9000 കലോറിയുണ്ട്. അതേ പോലെ തന്നെ നാലംഗ ങ്ങളുള്ള ഒരു വീട്ടിൽ ഒരു മാസം മുപ്പതോ, അതിലധികമോ തേങ്ങ ഉപയോഗിക്കുന്നുണ്ടെങ്കിൽ അത് 20 ആയി കുറയ്‌ക്കുക.\nപൊണ്ണത്തടി കുറയ്ക്കാം, കരുതലോടെ\nനാലാളുടെ മുന്നിലൂടെ നടക്കേണ്ടിവന്നാൽ ശ്വാസം ഉള്ളിലേക്കെടുത്ത് ഒറ്റനടത്തം. പിന്നെ ആരും കാണുന്നില്ലെന്ന ഉറപ്പിൽ പതിയെ ശ്വാസം വിടും. അതോടെ നിവരുകയായി കുടപോലെ കുടവയർ. ഗ്ലാമറൊക്കെയുണ്ടെങ്കിലും ആത്മവിശ്വാസം കെടുത്തുന്ന കുടവയറിനെ എങ്ങനെയൊക്കെ കുറയ്‌ക്കാം എന്ന നെട്ടോട്ടത്തിലാണ് ഇന്നത്തെ യുവത്വം. രോഗമില്ലാത്ത അവസ്‌ഥയാണ് നല്ല ആരോഗ്യത്തിന്റെ ലക്ഷണമെന്നു കരുതുന്നവരാണേറെ. ‘രോഗമൊന്നുമില്ല. കുടവയർ മാത്രമേയുള്ളൂ...’ എന്ന് ആശ്വസിക്കാൻ വരട്ടെ. ഇന്നു കുടവയർ രോഗാവസ്‌ഥയുടെ ലക്ഷണമാണ്. ഫാസ്‌റ്റ് ഫുഡ് ജീവിതശൈലിമൂലം കുടവയറിനെ സ്‌ഥായിയായ രോഗാവസ്‌ഥയുടെ ഗണത്തിലാണ് ആധുനിക വൈദ്യശാസ്‌ത്രം ഉൾപ്പെടുത്തിയിരിക്കുന്നത്.\nഅമിതഭക്ഷണവും വ്യായാമക്കുറവുമാണ് കുടവയറിനു പിന്നിലെ വില്ലന്മാർ. വയറിനുള്ളിലും പുറത്തും കൊഴുപ്പ് അടിയുന്നതാണ് ഇതിനു കാരണം. തുടക്കത്തിൽ കുടവയർ ആരും അത്ര കാര്യമാക്കാറില്ലെങ്കിലും നാലുപേർ പറയുമ്പോഴാണ് ഇതേക്കുറിച്ച് ആളുകൾ ബോധവാന്മാരാകുന്നത്. എന്നാൽ, കുടവയർ പല ഗുരുതര രോഗങ്ങളുടെയും ലക്ഷണമാണെന്ന് എത്രപേർക്കറിയാം? കരൾ, വൃക്ക എന്നിവയെ ബാധിക്കുന്ന രോഗങ്ങൾ, ഹൃദ്രോഗം, വയറിനുള്ളിലെ ക്ഷയം, വയറിനുള്ളിലെ വലിയ മുഴകൾ, പാൻക്രിയാസ് തുടങ്ങിയ ഗ്രന്ഥികളിലുണ്ടാകുന്ന അർബുദം തുടങ്ങിയവയുടെ ലക്ഷണമാകാം കുടവയർ. ഇത്തരം രോഗമുള്ളവരുടെ ആമാശയ അറകളിൽ അമിതമായി വെള്ളം കെട്ടിക്കിടക്കുന്നതും കുടവയറുണ്ടാക്കും. മുതിർന്നവരിൽ വയറിനുള്ളിലെ പേശികളുടെ ബലക്കുറവും ചുരുക്കം ചിലരിൽ എൻഡോക്രൈൻ - സിൻഡ്രം എക്‌സ് എന്ന രോഗാവസ്‌ഥയും കുടവയറിനു കാരണമാകുന്നതായി കണ്ടെത്തിയിട്ടുണ്ട്.\nയൂറോപ്യൻ കാർഡിയോളജി കോൺഫറൻസിൽ അവതരിപ്പിച്ച റിപ്പോർട്ട് പ്രകാരം ഹൃദ്രോഗ സാധ്യതയുള്ള ഒൻപതു കാരണങ്ങളിൽ അഞ്ചാമത്തേത് കുടവയറാണ്. ജീവിതരീതിയിൽവന്ന മാറ്റങ്ങളും ഫാസ്‌റ്റ് ഫുഡും ഇതിൽ പ്രധാനം. മദ്യപാനം, ഗർഭനിരോധന ഗുളികകൾ, മാനസിക സംഘർഷം, ഇൻസുലിൻ എന്നിവയും കുടവയറുണ്ടാക്കും. ഭക്ഷണം ക്രമീകരിച്ചിട്ടും കുടവയറും വണ്ണവും കുറയുന്നില്ലെങ്കിൽ എൻഡോക്രൈൻ രോഗത്തിനുള്ള സാധ്യതകൂടി പരിശോധിക്കണം.\nകുടവയർ എങ്ങനെ കുറയ്‌ക്കാം\nകൃത്യമായ വ്യായാമവും ഭക്ഷണ ക്രമീകരണവും മാത്രമാണ് കുടവയർ കുറയ്‌ക്കാനുള്ള ഏകമാർഗം. ദിവസവും ഒരു മണിക്കൂറെങ്കിലും വ്യായാമം ചെയ്യണം. എയ്‌റോബിക്‌സ് വ്യായാമമുറകളും യോഗയും വയർ കുറയ്‌ക്കാൻ ഏറെ പ്രയോജനം ചെയ്യും. നാരുള്ള പച്ചക്കറി, പഴവർഗങ്ങൾ എന്നിവ ഉൾപ്പെടുത്തി അന്നജം കൂടുതലുള്ള ഭക്ഷണം നിയന്ത്രിക്കുന്നതും നല്ലതാണ്. വയറിനുള്ളിലെ കൊഴുപ്പ് നീക്കംചെയ്യുന്ന ചെലവേറിയ ലൈപ്പോസക്ഷൻ ശസ്‌ത്രക്രിയ തുടങ്ങിയ ആധുനിക സംവിധാനങ്ങൾ നിലവിലുണ്ടെങ്കിലും ഭക്ഷണനിയന്ത്രണവും വ്യായാമവും മാത്രമാണ് കുടവയർ കുറയ്‌ക്കുന്നതിനുള്ള ഏക മാർഗമെന്ന് ആരോഗ്യരംഗത്തെ വിദഗ്‌ധരുടെ അഭിപ്രായം.\nവയർ കുറയ്‌ക്കാൻ വ്യായാമം\nവയർ കുറയ്‌ക്കുന്നതിനുവേണ്ടി മാത്രം കൊച്ചുകുട്ടികൾ ഉൾപ്പെടെ ഫിറ്റ്‌നസ് സെന്ററുകളിൽ കയറിയിറങ്ങുന്നവരുടെ എണ്ണം ഇന്നു വർധിക്കുകയാണ്. ‘ഈറ്റിങ് ഔട്ട്’ ശീലമാക്കിയവരിലും ബേക്കറി പലഹാരങ്ങൾ സ്‌ഥിരമായി കഴിക്കുന്നവരിലുമാണ് കുടവയർ കൂടുതലെന്ന് ഫിറ്റ്‌നസ് പരിശീലകർ പറയുന്നു. വയർ കുറയ്‌ക്കുന്നതിന് പ്രത്യേകം വ്യായാമമുറകളാണ് നൽകുന്നത്.\nശരീരത്തിലെ അമിത കൊഴുപ്പ് കത്തിച്ചുകളയുന്ന വ്യായാമമുറയാണിത്. ഓട്ടം, നടത്തം, സൈക്ലിങ്, നീന്തൽ എന്നിവയെല്ലാം ഇതിൽ ഉൾപ്പെടും. ദിവസവും ഒരു മണിക്കൂറെങ്കിലും ഇത്തരം വ്യായാമം ചെയ്യണം.\nയന്ത്രങ്ങളുടെ സഹായത്തോടെയുള്ള വ്യായാമമുറകളാണിത്. വയറിനുള്ളിലെ പേശികളുടെ ബലം കൂട്ടുകയാണ് ഇത്തരം വ്യായാമങ്ങളുടെ ലക്ഷ്യം. നിവർന്നുനിന്നശേഷം കൈകൾ കാൽവിരലുകൾ തൊടുന്ന തരത്തിലുള്ള വ്യായാമവും ഗുണം ചെയ്യും.\nഅന്നജം കൂടുതലുള്ള പഴങ്ങളും കിഴങ്ങുവർഗങ്ങളും കുറയ്‌ക്കുക. ചോക്കലേറ്റ്, ഐസ്‌ക്രീം, ബേക്കറി പലഹാരം തുടങ്ങി കൊഴുപ്പടങ്ങിയതെന്തും പൂർണമായി ഒഴിവാക്കുക. അളവ് കുറച്ച് അത്താഴം കഴിവതും നേരത്തെയാക്കണം. ഭക്ഷണത്തിൽ പച്ചക്കറി കൂടുതൽ ഉൾപ്പെടുത്തണം.\nഇംഗ്ലിഷിൽ പോട്ട് ബെല്ലിയെന്ന് അറിയപ്പെടുന്ന കുടവയർ ആയുർവേദത്തിൽ രണ്ടുതരമാണ്. ആരോഗ്യമുള്ളവരിൽ കുടവയറും രോഗാവസ്‌ഥയിലെ കുടവയറും. ഉദരപേശികളിൽ കൊഴുപ്പ് അടിയുന്നതാണ് പോട്ട് ബെല്ലിയുടെ പ്രധാനകാരണം. ഉദരസംബന്ധമായ രോഗമുള്ളവർക്കും ഇതുണ്ടാകും. കുടവയറിന് ചില മരുന്നുകളും ഉദ്ദർത്തനം (കിഴിപ്രയോഗം) പോലുള്ള ചികിൽസ നൽകാറുണ്ടെങ്കിലും സമീകൃത ആഹാരത്തോടൊപ്പം വ്യായാമം ചെയ്യുന്നതു മാത്രമാണ് ശാശ്വതപരിഹാരം നൽകുന്നത്. ദിവസം രണ്ടുനേരം അരവയർ ഭക്ഷണം കഴിക്കുന്നതിനൊപ്പം കാൽവയർ വെള്ളം കുടിക്കുന്നതാണ് ഉത്തമം. മാംസാഹാരം തുടങ്ങി കട്ടിയേറിയ ആഹാരം കഴിക്കുകയാണെങ്കിൽ മറ്റു ഭക്ഷണം ഒഴിവാക്കുന്നതും വയർ കുറയാൻ സഹായിക്കും.\nഒരൊറ്റ മിനിറ്റിൽ കുടവയർ കുറയും\nഎന്താക്കെ ചെയ്തിട്ടും കുടവയർ കുറയുന്നില്ലേ? വിഷമിക്കേണ്ട, ഇതാ ഒരു സന്തോഷവാർത്ത. വ്യായമവും ഡയറ്റിങും ഒന്നും വേണ്ട, ഒരൊറ്റ ഇഞ്ചക്ഷനിൽ നിങ്ങളുടെ കുടവയർ കുറയും. ഹർവാർഡ്, എംഐറ്റിയി സർവകലാശാലകളിലെ ശാസ്ത്രജ്ഞരാണ് പുതിയ കണ്ടുപിടുത്തത്തിന് പിന്നിൽ.\nഇന്നത്തെ ജീവിതശൈലിയിൽ കുടവയർ ഇല്ലാത്തവർ വിരളമാണ്. വ്യായമമില്ലായ്മയും വാരിവലിച്ചുള്ള ഭക്ഷണരീതിയുമാണ് അമിതകൊഴുപ്പിന് കാരണമാകുന്നത്. എന്നാൽ പാരമ്പര്യം ചിലർക്ക് കുടവയറിന് കാരണമാകാറുണ്ട്. എല്ലാതരത്തിലുള്ള കുടവയറിനും പരിഹാരമാണ് ഈ പുതിയ ഇഞ്ചക്ഷൻ എന്നാണ് ശാസ്ത്രജ്ഞർ പറയുന്നത്. ശരീരത്തിലെ കൊഴുപ്പിനെ അലിയിപ്പിച്ചുകളയുവാൻ പാകത്തിലുള്ള കൃത്രിമ ഡിഎൻഎയെ ഉത്പാദിപ്പിക്കുകയാണ് ഈ ചികിത്സയിലൂടെ ചെയ്യുന്നത് .ശരീരത്തിന് ആവശ്യമായ ഊർജം സൂക്ഷിച്ചു വയ്ക്കുകയും ആവശ്യമില്ലാത്തവ അലിയിപ്പിച്ചുകളയാനും ഇവയ്ക്ക് സാധിക്കും.\nകുടവയറിനെ വെറുമൊരു സൗന്ദര്യ പ്രശ്നമായി കരുതുന്നവരാണ് ഏറെയെന്നും പഠനം പറയുന്നു. എന്നാൽ അപകടകരമായ ജീവിതശൈലീരോഗങ്ങൾ പിടിപെടാനുള്ള വലിയ സാധ്യത കൂടിയാണത്രേ അമിത കൊഴുപ്പടിയൽ. പ്രമേഹം, ഹൃദ്രോഗം, രക്താതിസമ്മർദം, ഫാറ്റി ലിവർ തുടങ്ങി അനേകം രോഗങ്ങളാണ് കുടവയറുള്ളവരെ കാത്തിരിക്കുന്നത്. എന്തായാലും പുതിയ ചികിത്സാരീതിയിലൂടെ അതിവേഗം കൊഴുപ്പ് അലിയിപ്പിക്കുന്ന വിദ്യയാണ് കണ്ടെത്തിയിരിക്കുന്നത്.\nബ്രിട്ടണിലെ സ്ത്രീ-പുരുഷന്മാരിൽ പുതിയ ചികിത്സ വിജയകരമായിരുന്നു എന്നാണ് ശാസ്ത്രജ്ഞർ പറയുന്നത്. കാത്തിരിക്കാം, എത്രയും വേഗം ഇന്ത്യയിലും എത്താൻ.\n5 മിനിറ്റ് കൊണ്ട് കുടവയർ കുറയ്ക്കാം\nസുന്ദരവയർ എന്ന സ്വപ്നം കണ്ട് പട്ടിണി കിടന്നാൽ മാത്രം പോരാ. ശരീരത്തിൽ കൂടുതലുള്ള കൊഴുപ്പ് അലിയിക്കാൻ വ്യായാമവും വേണം. ദിവസവും അഞ്ച് മിനിറ്റ് മെനക്കെടാൻ തയാറാണെങ്കിൽ ആരും കൊതിക്കും വയർ നിങ്ങൾക്കും സ്വന്തമാക്കാം. ഇനി ഉള്ള ആകാരഭംഗി നില നിർത്താനോ? അതിനും വ്യായാമം തന്നെ ഉത്തരം. നടപ്പും ഓട്ടവും എല്ലാം നല്ല വ്യായാമങ്ങളാണ്. രാവിലെയോ വൈകുന്നേരമോ സമയം പോലെ വ്യായാമം ചെയ്ത് ആകാരഭംഗി സ്വന്തമാക്കാം. വീട്ടിലിരുന്ന് തന്നെ. ഇതാ, സുന്ദര വയറിന്5മിനിറ്റ് കൊണ്ട് ചെയ്യാവുന്ന നാല് വ്യായമങ്ങൾ :\nടേബിൾ ടോപ്പ് ക്രഞ്ചസ്\nആദ്യം കാല് ടേബിൾ ടോപ്പ് പോലെ മടക്കി വച്ച് മലർന്നു കിടക്കുക. തുടക്കക്കാർക്ക് കസേര ഉപയോഗിക്കാം. കൈമുട്ടുകൾ വശത്തേക്കു വച്ച് തല കൈകൾ കൊണ്ട് താങ്ങി പിടിക്കുക. കഴുത്തിനു സ്ട്രെയിൻ വരാതിരിക്കാനാണിത്. താടിയെല്ലിനും നെഞ്ചിനുമിടയിൽ ഗ്യാപ് വേണം. ശ്വാസം പുറത്തേക്കു വിട്ട് ചുമൽ ഉയർത്തുക. ശ്വാസം അകത്തേക്കെടുത്ത് ആദ്യ പൊസിഷനിൽ വരിക. ഓരോ പ്രാവശ്യവും ചെയ്യുമ്പോഴും തല തറയിൽ മുട്ടേണ്ടതില്ല. തുടക്കത്തിൽ3-4തവണ ചെയ്യാം. പിന്നീട് 20 തവണ ആവർത്തിക്കുക.\nതറയിൽ മലർന്നു കിടക്കുക. കാലുകൾ മുകളിലേക്ക് ഉയർത്തി പിടിക്കുക. കാൽ വിരലുകൾ സീലിങ്ങിനു നേരേ നീട്ടി പിടിക്കുക. കൈകൾ വശങ്ങളിലേക്കോ തലയ്ക്കു മേലെയോ പിടിക്കുക. കൈകൾ അനക്കേണ്ട, ശ്വാസം പുറത്തോട്ടു വിട്ട് അരക്കെട്ട് (ഹിപ്) തറയിൽ നിന്ന് പതുക്കെ സീലിങ്ങിനു നേരെ ഉയർത്തുക. ശ്വാസം ഉള്ളിലേക്കെടുത്ത് തിരിച്ചു വരിക. വയറിന്റെ അടിഭാഗത്തിനുള്ള വ്യായാമമാണിത്. ചുമലോ കൈകളോ ഉപയോഗിക്കരുത്. വയറുകൊണ്ട് ചെയ്യുന്നതിന്റെ ഫലം കുറയും.\nബൈ സൈക്കിൾ ലെഗ് ക്രഞ്ച്\nമുഖം സീലിങ്ങിനു നേരേ ആക്കി മലർന്നു കിടക്കുക. മുട്ടു മടക്കി ടേബിൾ ടോപ്പ് പിടിക്കണം. ചുമൽ തറയിൽ നിന്ന് ഉയർത്തി പിടിക്കുക. വയർ ഉള്ളിലേക്ക് വലിച്ചു പിടിക്കണം. ശ്വാസം വിട്ടു കൊണ്ട് ചുമൽ കാലിന്റെ എതിർമുട്ടിന്റെ വശത്തേക്കു തിരിക്കുക. മറ്റേ കാൽ നീട്ടി പിടിക്കുക. ശ്വാസം അകത്തേക്കെടുത്ത് ആദ്യ പൊസിഷനിലേക്കു വരിക. ശ്വാസം പുറത്തേക്കു വിട്ട് അടുത്ത വശത്തേക്ക് ഇതുപോലെ ആവർത്തിക്കുക.\nഒരു തടിക്കഷണം പോലെ ശരീരം പിടിക്കുന്നതുകൊണ്ടാണീ വ്യായാമത്തിന് പ്ലാങ്ക് എന്നു പേര്. കൈമുട്ട് ഊന്നി കമിഴ്ന്നു കിടക്കുക. ശരീരം കൈമുട്ടിലും കാൽ പാദത്തിലും താങ്ങുക. അരക്കെട്ട് പൊങ്ങി നിൽക്കരുത്. വയർ മുറുക്കി പിടിച്ച് ശ്വാസം അകത്തേക്കെടുക്കുകയും പുറത്തേക്കു വിടുകയും ചെയ്യുക. തുടക്കക്കാർ 10 സെക്കൻഡ് നേരം പിടിച്ചു നിൽക്കുക. (30 സെക്കൻഡ് വരെയാകാം). 10 സെക്കൻഡ് കഴിഞ്ഞ് വിശ്രമിച്ചിട്ട് 4—5 തവണ ആവർത്തിക്കാം. നടുവിന് സ്ട്രെയിൻ തോന്നുന്നെങ്കിൽ വയർ ഒന്നുകൂടി അമർത്തി പിടിക്കുക. സ്ട്രെയിൻ കുറയും. കൈകൾ മുട്ടു മടക്കാതെ പിടിച്ചും ഈ വ്യായാമം ചെയ്യാം.\nസുന്ദരവയറിന് 10 വ്യായാമങ്ങൾ\nവയറിൽ അടിഞ്ഞു കൂടിയ കൊഴുപ്പകറ്റാനും രൂപഭംഗി വരുത്താനും വ്യായാമത്തിലൂടെ കഴിയും. പക്ഷേ, ദിവസങ്ങൾ കൊണ്ടോ ആഴ്ചകൾ കൊണ്ടോ വയർ ഫ്ളാറ്റാക്കി എടുക്കാമെന്നു കരുതരുത്. ഏതാനും മാസങ്ങൾ വേണ്ടി വരും.\nവ്യായാമമെന്നാൽ കാർഡിയോ വ്യായാമവും (എയറോബിക്സ്) കണ്ടീഷനിങ് വ്യായാമവും (മസിൽ സ്ട്രെങ്തനിങ്) വ്യായാമവും ഉൾപ്പെടുന്നതാണ്. ഇതു രണ്ടും ചെയ്താലേ കൊഴുപ്പ് നീങ്ങി മസിലുകൾ ടോൺ ചെയ്ത് വയർ സുന്ദരമാവൂ.\nകാർഡിയോ വ്യായാമമാണ് കൊഴുപ്പ് എരിച്ചു കളയുന്നത്. സൈക്ലിങ്, നൃത്തം, ജോഗിങ്, നടത്തം....തുടങ്ങിയവയെല്ലാം കാർഡിയോ വ്യായാമങ്ങളാണ്. ഇതിൽ നിങ്ങൾക്കിഷ്ടമുള്ളത് തിരഞ്ഞെടുക്കുക. 15—30 മിനിറ്റ് കാർഡിയോ വ്യായാമം ചെയ്യുമ്പോൾ നമ്മുടെ ഹൃദയമിടിപ്പിന്റെ നിരക്ക് വർധിക്കണം. ആയാസം തോന്നണം. ചെറിയ കിതപ്പു തോന്നണം. പക്ഷേ, കിതപ്പു കാരണം സംസാരിക്കാൻ പറ്റാത്ത അവസ്ഥ ആകരുത്, അങ്ങനെ വന്നാൽ ഹൃദയത്തിന് അമിത സ്ട്രെയിൻ ആയെന്നാണ് അർഥം. അമിതക്ഷീണം, തളർച്ച ഇവ തോന്നരുത്.\nകണ്ടീഷനിങ് വ്യായാമം തുടക്കക്കാർ 10 മിനിറ്റ് നേരം ചെയ്തു തുടങ്ങി ദിവസം അരമണിക്കൂർ നേരത്തേക്ക് ചെയ്യാം. കാർഡിയോ വ്യായാമവും കണ്ടീഷനിങ് വ്യായാമവും ഒന്നിടവിട്ട ദിവസങ്ങളിൽ മാറി മാറി ചെയ്യുന്നതാവും സൗകര്യപ്രദം. നമ്മുടെ ശരീരത്തിന്റെ ഒരു ഭാഗത്തെ കൊഴുപ്പ് മാത്രമായി കുറയ്ക്കാൻ പറ്റില്ലെന്നും ഓർക്കുക. വ്യായാമം ചെയ്യുമ്പോഴും മൊത്തത്തിലാണ് കൊഴുപ്പ് കുറയുന്നത്.\nവ്യായാമം ഇഷ്ടത്തോടെ ചെയ്യണം. ഒരു ചടങ്ങായി കാണരുത്. ഹെവി ഭക്ഷണം കഴിച്ചു കഴിഞ്ഞാണെങ്കിൽ രണ്ടു മണിക്കൂർ കഴിഞ്ഞ് മാത്രം വ്യായാമം ചെയ്യുക. ഇടയ്ക്ക് ദാഹിച്ചാൽ വെള്ളം കുടിക്കാം. ഏറ്റവും യോജിച്ച ഒരു സമയം കണ്ടെത്തുക. എല്ലാ പണിയും കഴിഞ്ഞിട്ട് വ്യായാമം ചെയ്യാമെന്നു വിചാരിച്ചാൽ നടക്കില്ല. ദിവസവും വ്യായാമം ചെയ്യുക. മുടക്കം വരരുത്. ഇഷ്ടമാണെങ്കിൽ വ്യായാമസമയത്ത് ശബ്ദം കുറച്ച് പാട്ടു വയ്ക്കാം.\nആഴ്ചയിൽ ആറുദിവസം വ്യായാമം ചെയ്യുക. ഒരു ദിവസം വിശ്രമിക്കാം. വ്യായാമത്തിനു മുമ്പായി ശരീരം മൊത്തമായി ഒരു വാമിങ് അപ് ചെയ്യണം. വയറിനുള്ള കണ്ടീഷനിങ് വ്യായാമങ്ങൾ ആണ് ഇനി പറയുന്നത്. ഇവയെല്ലാം മസിൽ സ്ട്രെങ്തനിങ് വ്യായാമങ്ങളാണ്.\n1. ട്രഡീഷനൽ ക്രഞ്ചസ്\nവയറിനുള്ള ഏറ്റവും ഫലപ്രദമായ വ്യായാമമാണിത്. തുടക്കത്തിൽ നിലത്ത് കാലുകൾ മടക്കി വച്ച് മലർന്നു കിടക്കുക. കൈമുട്ടുകൾ വശത്തേക്കു വച്ച് തല കൈകൾ കൊണ്ട് താങ്ങി പിടിക്കുക. കഴുത്തിനു സ്ട്രെയിൻ വരാതിരിക്കാനാണിത്. തല തറയിൽ തൊടരുത്. താടിയെല്ലിനും നെഞ്ചിനുമിടയിൽ ഗ്യാപ് വേണം. ശ്വാസം പുറത്തേക്കു വിട്ട് ചുമൽ ഉയർത്തുക. ഉയരുമ്പോഴും ചിൻ ആൻഡ് ചെസ്റ്റ് ഗ്യാപ് വേണം. താടി സീലിങ്ങിനു നേരെ വരണം.\nശ്വാസം അകത്തേക്കെടുത്ത് താഴുക. ഓരോ പ്രാവശ്യവും ചെയ്യുമ്പോഴും തല തറയിൽ മുട്ടേണ്ടതില്ല.\nതുടക്കത്തിൽ3-4തവണ ചെയ്യാം. പിന്നീട് 20 തവണ ആവർത്തിക്കുക.\n2. ടേബിൾ ടോപ്പ് ക്രഞ്ചസ്\nക്രഞ്ചസ് തന്നെ, കാല് ടേബിൾ ടോപ്പ് പോലെ മടക്കി വച്ച് ചെയ്യുന്നതാണിത്. തുടക്കക്കാർക്ക് കസേര ഉപയോഗിക്കാം. ശ്വാസം പുറത്തേക്കു വിട്ട് ചുമൽ ഉയർത്തുക. ശ്വാസം അകത്തേക്കെടുത്ത് ആദ്യ പൊസിഷനിൽ വരിക.\nലെഗ് ക്രോസ്ഡ് ക്രഞ്ചസ്\nതറയിൽ മലർന്നു കിടക്കുക. ഒരു കാല് മറ്റേ കാലിൽ ക്രോസ് ചെയ്തു വയ്ക്കുക. ശ്വാസം പുറത്തേക്കു വിട്ട് ചുമലും കാലും തറയിൽ നിന്നുയർത്തുക. ശ്വാസം അകത്തേക്ക് എടുത്തു താഴുക. കാല് 8—10 സെന്റീമീറ്റർ വരെ ഉയർന്നാൽ മതി.\n4. ബൈ സൈക്കിൾ ലെഗ് ക്രഞ്ച്\nതുടക്കം—മുഖം സീലിങ്ങിനു നേരേ ആക്കി മലർന്നു കിടക്കുക. മുട്ടു മടക്കി ടേബിൾ ടോപ്പ് പിടിക്കണം. ചുമൽ തറയിൽ നിന്ന് ഉയർത്തി പിടിക്കുക. വയർ ഉള്ളിലേക്ക് വലിച്ചു പിടിക്കണം. ശ്വാസം വിട്ടു കൊണ്ട് ചുമൽ കാലിന്റെ എതിർമുട്ടിന്റെ വശത്തേക്കു തിരിക്കുക. മറ്റേ കാൽ നീട്ടി പിടിക്കുക. ശ്വാസം അകത്തേക്കെടുത്ത് ആദ്യ പൊസിഷനിലേക്കു വരിക. ശ്വാസം പുറത്തേക്കു വിട്ട് അടുത്ത വശത്തേക്ക് ഇതുപോലെ ആവർത്തിക്കുക.\n5. സൈഡ് ട്വിസ്റ്റ് ക്രഞ്ചസ്\nതറയിൽ മലർന്നു തല കൈകളിൽ താങ്ങി പിടിക്കുക. തുടക്കം ട്രഡീഷണൽ ക്രഞ്ചസിലെ പോലെ ശ്വാസം പുറത്തേക്കു വിട്ട് ചുമൽ എതിർമുട്ടിന്റെ ദിശയിലേക്കു തിരിക്കുക. ശ്വാസം എടുത്ത് ആദ്യ പൊസിഷനിലേക്കു വരിക. എതിർ ദിശയിലും ഈ വ്യായാമം ചെയ്യുക. 20 തവണ വരെ ചെയ്യാം.\n6. സൈഡ് ലൈൻ ക്രഞ്ച്\nതറയിൽ വശം ചെരിഞ്ഞ് കിടക്കുക. താഴത്തെ കൈ കൊണ്ട് തല താങ്ങി പിടിക്കുക. മറ്റേ കൈ ചെവിക്കു നേരേ മുകളിലൂടെ നീട്ടി പിടിക്കുക. ശ്വാസം പുറത്തേക്കു വിട്ട് തലയും താഴത്തെ ചുമലും തറയിൽ നിന്നുയർത്തുക. മുകളിലെ കൈ ചെവിയുടെ ലെവലിൽ നിന്ന് പൊങ്ങിപ്പോകരുത്. ശ്വാസം ഉള്ളിലേക്കെടുത്ത് താഴുക. മറ്റേ വശത്തു ചെരിഞ്ഞു കിടന്നും വ്യായാമം ആവർത്തിക്കുക.\n7. റിവേഴ്സ് ക്രഞ്ച്\n8. ടോ റീച്ച് ക്രഞ്ച്\nമുകളിൽ പറഞ്ഞ വ്യായാമത്തിന്റെ മറ്റൊരു രൂപമാണ്. തറയിൽ മുഖം സീലിങ്ങിനു നേരേ വരുംവിധം മലർന്നു കിടക്കുക. കാലുകൾ പൊക്കി പിടിക്കുക— സീലിങ്ങിനു നേരേ. ശ്വാസം വിട്ടുകൊണ്ട് അരക്കെട്ട് ഉയർത്തി കൈകൾ കൊണ്ട് കാൽ വിരലുകൾ തൊടാൻ ശ്രമിക്കുക. ശ്വാസം ഉള്ളിലേക്കെടുത്ത് താഴോട്ടു വരിക. ഡബിൾ ക്രഞ്ച് ഇഫക്ടാണീ വ്യായാമത്തിന്. രണ്ടു വശത്തു നിന്നുമുള്ള ക്രഞ്ച് ആണ്. മുഴുവൻ വയറിനും വ്യായാമം കിട്ടുന്നു.\n9. സ്റ്റാൻഡിങ് സൈഡ് ക്രഞ്ച്\nവയറിന്റെ വശങ്ങൾക്കുള്ള വ്യായാമമാണ്. ഇരു കൈകളിലും ഒരു കിലോയുടെ ഡംബ് ബെൽ പിടിച്ച് (പകരം ഒരു ലിറ്റർ വാട്ടർ ബോട്ടിലും ആകാം) നിവർന്നു നിൽക്കുക. ശ്വാസം ഉള്ളിലേക്കെടുത്ത് വശത്തേക്ക് മെല്ലേ വളയുക. ശ്വാസം വിട്ടുകൊണ്ടു നേരേ നിൽക്കുക. മറ്റേ വശത്തേക്കും ആവർത്തിക്കുക.\nകുടവയറിനു പിന്നിലെ5കാരണങ്ങൾ\nഅഴകളവുകളുടെ കാര്യത്തിൽ കേരളത്തിലെ സ്ത്രീകൾ ശ്രദ്ധയില്ലാത്തവരായി മാറുകയാണോ? അടുത്ത കാലത്തെ ചില പഠനങ്ങൾ വിരൽചൂണ്ടുന്നത് ഈ കാര്യത്തിലേക്കാണ്.\nമലയാളി സ്ത്രീകൾക്കിടയിൽ അമിതവണ്ണം (ഒബീസിറ്റി) കൂടുന്നു. വയറിന്റെ ഭാഗത്തെ കൊഴുപ്പടിഞ്ഞുണ്ടാകുന്ന ’അബ്ഡോമിനൽ ഒബീസിറ്റി വല്ലാതെ വർധിച്ചിരിക്കുന്നു, ’പോട്ട് ബെല്ലി എന്ന ഓമനപ്പേരിലറിയപ്പെടുന്ന കുടവയർ.\nകേരളീയ സ്ത്രീകളിൽ പകുതിയോളം പേർക്ക് അബ്ഡോമിനൽ ഒബീസിറ്റിയുണ്ടെന്ന് ചില മെഡിക്കൽ പഠനങ്ങൾ. ഇന്ത്യയിൽ സ്ത്രീകളിലെ ഒബീസിറ്റിയുടെ കാര്യത്തിൽ രണ്ടാം സ്ഥാനവും മലയാളികൾക്കാണ്. പഞ്ചാബ് മാത്രമാണ് ഇക്കാര്യത്തിൽ നമ്മുടെ തൊട്ടു മുന്നിൽ.\nഹെൽത്ത് ക്ലബുകളും ജിംനേഷ്യങ്ങളും നഗരങ്ങളിൽ മുളച്ചു പൊങ്ങുന്നുണ്ടെങ്കിലും നഗരങ്ങളാണ് ഒബീസിറ്റിയുടെ തോതിൽ മുന്നിലെന്നതും ശ്രദ്ധേയം. കൊച്ചിയിലെ ആളുകൾക്കിടയിൽ അമിതവണ്ണം കൂടുന്നതായി അടുത്തകാലത്ത് ചില പഠനങ്ങൾ വന്നിരുന്നു. നഗരങ്ങളിലെ ആഡംബര ജീവിതശൈലിയും അമിതഭക്ഷണവും ജങ്ക്ഫുഡുമെല്ലാം ഇതിന്റെ കാരണമാണ്.\nകുടവയറിനെ (അബ്ഡോമിനൽ ഒബീസിറ്റി) വെറുമൊരു സൗന്ദര്യപ്രശ്നം മാത്രമായി സ്ത്രീകൾ കരുതിയാൽ അതു വലിയ മണ്ടത്തരമാണെന്നോർക്കുക. അപകടകരമായ ജീവിതശൈലീരോഗങ്ങൾ പിടിപെടാനുള്ള വലിയ സാധ്യത കൂടിയാണ് വയറിന്റെ ഭാഗത്തെ അമിതമായ കൊഴുപ്പടിയൽ. പ്രമേഹം, ഹൃദ്രോഗം, രക്താതിസമ്മർദം, ഫാറ്റി ലിവർ ഇങ്ങനെ രോഗങ്ങളുടെ പടയാണ് കുടവയറുള്ള സ്ത്രീകളെ കാത്തിരിക്കുന്നത്. മദ്യപന്മാരായ പുരുഷന്മാരെ ബാധിക്കും പോലെയുള്ള കടുത്ത കരൾരോഗങ്ങൾ പോലും കുടവയറുള്ള സ്ത്രീകളെ ബാധിക്കാറുണ്ടെന്ന് ഡോക്ടർമാർ.\nകുടവയറിനു പിന്നിലെ5കാരണങ്ങൾ ഇവയാണ്\n1 ആരോഗ്യകരമല്ലാത്ത ഡയറ്റ്: മൈദ, തവിടു നീക്കിയ അരി, വൈറ്റ് ബ്രെഡ് തുടങ്ങിയ ഫൈബറില്ലാത്ത ആഹാരരീതി. മിച്ചം വരുന്ന കാലറി ശരീരത്തിനു വ്യായാമമില്ലാത്തപ്പോൾ നേരെ വയറിലെ കൊഴുപ്പായി അടിഞ്ഞു കൂടുന്നു.\n2 വ്യായാമമില്ലായ്മ: പതിവായി വ്യായാമം ചെയ്യുമ്പോൾ അധിക കാലറി ഉപയോഗിച്ചു തീരുന്നു. ഹൃദയവും ആരോഗ്യത്തോടെയിരിക്കുന്നു. വ്യായാമക്കുറവു കാരണമാണ് ശരീരത്തിലെ എക്സ്ട്രാ കാലറി നേരെ ഫാറ്റായി അടിയുന്നത്. ഇത് ആദ്യം തന്നെ വയറിന്റെ ഭാഗത്ത് അടിയുന്നു.\n3 പാരമ്പര്യം: ശരീരത്തിൽ ഏതു ഭാഗത്താണ് കൊഴുപ്പടിയുന്നതെന്നു തീരുമാനിക്കുന്നതിൽ പാരമ്പര്യമായ പങ്കുണ്ട്. ചില സ്ത്രീകൾക്ക് വയറിലാണ് ആദ്യം കൊഴുപ്പടിയുക. ചിലർക്ക് ബട്ടക്സ്, കാൽ വണ്ണകൾ ഇവയിലായിരിക്കും. ശരീരത്തിന്റെ ആകൃതി തീരുമാനിക്കപ്പെടുന്നത് ഇങ്ങനെയാണ്.\n4 സ്ട്രെസ്: ഉയർന്ന മാനസിക സമ്മർദമുള്ളവരിൽ കൊഴുപ്പ് കൂടുതലായി അടിയുന്നുവെന്ന് പഠനങ്ങൾ. ഉയർന്ന ടെൻഷനിലായിരിക്കുമ്പോൾ ശരീരം കൂടുതൽ കോർട്ടിസോണും ഇൻസുലിനും ഉൽപാദിപ്പിക്കുന്നു. ഇതിന്റെ ഫലമായി ഭക്ഷണത്തോടും മധുരത്തിനോടും ആർത്തി തോന്നുന്നു. കൂടുതൽ ഭക്ഷണം കഴിക്കുന്നതു വഴി വയറിൽ കൊഴുപ്പടിയുന്നു.\n5 കുറഞ്ഞ മെറ്റബോളിക് നിരക്ക്: ചില സ്ത്രീകളിൽ ശരീരത്തിലെ ഉപാപചയ പ്രവർത്തനങ്ങളുടെ നിരക്ക് പതുക്കെയായിരിക്കും. ഇത് കുറഞ്ഞ ഭക്ഷണമേയുള്ളൂവെങ്കിൽ പിടിച്ചു നിൽക്കാനുള്ള ശരീരത്തിന്റെ സ്വാഭാവികരീതിയാണ്. ഇതും വയറിൽ കൊഴുപ്പടിയുന്നതിലേക്കു നയിക്കുന്നു.\n6 ദിവസം കൊണ്ട് വയറു കുറയ്ക്കാം\nവയറൊന്ന് ഒതുങ്ങിക്കിട്ടാൻ പെടാപ്പാട് പെടുകയാണോ?6ദിവസം കൊണ്ട് വയർ കുറയാനുള്ള കിടിലൻ ആറ് കാര്യങ്ങൾ ഇതാ\n1 ഉപ്പ് വേണ്ട\nഉപ്പിന്റെ ഉപയോഗം കുറയ്ക്കുന്നതിലൂടെ ഫ്ലൂയിഡിന്റെ അംശം ശരീരത്തിൽ കുറയും. സാലഡിനുപയോഗിക്കുന്ന പച്ചക്കറികളിലാണെങ്കിലും ഉപ്പിടാതെ കഴിക്കു.\n2 ഭക്ഷണത്തിലെ കാർബോഹൈഡ്രേറ്റിന്റെ അളവ് കുറയ്ക്കാം\n3 പാൽ അമിതമാകരുത് പാലിൽ അടങ്ങിയിരിക്കുന്ന പഞ്ചസാര പ്രശ്നമാണെ... അതുകൊണ്ട് പാൽ കുടിക്കുന്നത് നിയന്ത്രിക്കാം. പകരം ലാക്ടോസിന്റെ അളവുതാരതമ്യന കുറഞ്ഞ തൈരും ചീസും ഉപയോഗിക്കാം.\n4 പഴങ്ങൾ തിരഞ്ഞെടുക്കുമ്പോൾ ശ്രദ്ധിക്കണം\nഎല്ലാ പഴങ്ങളും നല്ലതാണോ? ഗ്ലൂക്കോസിന്റെയും ഫ്രാക്ടോസിന്റെയും അളവുകുറവുള്ള പഴങ്ങൾ വേണം ഈ6ദിവസം കഴിക്കാൻ തിരഞ്ഞെടുക്കുന്നത്. മുന്തിരി, ഒാറഞ്ച്, നാരങ്ങ (സിട്രസ് ഫ്രൂട്ട്സ് ) കൂടുതൽ കഴിക്കാം. ആപ്പിൾ,പിയർ പഴങ്ങൾ നല്ലതാണ് പക്ഷെ വയറുകുറയണമെങ്കിൽ ഇവയൊടു ഗുഡ്ബൈ പറഞ്ഞു നോക്കു...\n5 എരിവ് വേണ്ട...\nമസാലയിൽ മുങ്ങിപൊങ്ങിയ സ്വാദ് വേണ്ട....സ്പൈസി ഫുഡ് ഉള്ളിൽ ചെല്ലുമ്പോൾ വയറിനുള്ളിൽ ആസിഡിന്റെ അളവ് കൂടുകയാണ്.6ദിവസം കൊണ്ട് വയർകുറയണമെങ്കിൽ എരിവ് ഒഴിവാക്കിയെ പറ്റു. ഫ്രഷ് ഹെർബ്സ് കൊണ്ട് ഭക്ഷണം അലങ്കരിച്ച് ആസ്വദിക്കൂ.\n6 കട്ട് ദ ക്രാപ്....\nകഫീൻ(C),റിഫൈൻഡ് ഷുഗർ(R),ആൽക്കഹോൾ(A),പ്രോസസ്ഡ് ഫുഡ്(P) എന്നിവയൊന്നും പാടില്ല.\nവിവരങ്ങൾക്ക് കടപ്പാട് : മലയാള മനോരമ\nIrshad Jul 30, 2018 09:41 PM\nHow to low in my buttocks


കൊച്ചി: യുവനടിയെ തട്ടിക്കൊണ്ടുപോയ സംഭവത്തിലെ ഗൂഢാലോചനക്കേസില് നടന് ദിലീപിന്റെ ജാമ്യാപേക്ഷ ഹൈക്കോടതി വീണ്ടും തള്ളി. ഇതു രണ്ടാം തവണയാണ് ദിലീപിന്റെ ജാമ്യാപേക്ഷ ഹൈക്കോടതി തള്ളുന്നത്. ദിലീപിനെതിരെ പ്രഥമദൃഷ്ട്യാ തെളിവുണ്ടെന്നു കോടതി വ്യക്തമാക്കി. കേസ് അന്വേഷണം അന്തിമഘട്ടത്തിലാണ്. കുറ്റപത്രം തയാറായിക്കൊണ്ടിരിക്കുകയാണ്. ഇപ്പോള് ജാമ്യം നല്‍കിയാല് കേസിലെ സാക്ഷികളെ ദിലീപ് സ്വാധീനിച്ചേക്കുമെന്നും കോടതി നിരീക്ഷിച്ചു. നടിയുടെ ദൃശ്യങ്ങള് പകര്‍ത്തിയ മൊബൈല് ഫോണും ഒറിജിനല് മെമ്മറി കാര്‍ഡും കണ്ടെത്തണം. നിര്‍ണായക തെളിവുകള് നശിപ്പിച്ചെന്ന പ്രതികളുടെ നിലപാട് അവിശ്വസനീയമാണെന്നും കോടതി ചൂണ്ടിക്കാട്ടി.\nAlso read: യുവ നടിയെ തട്ടിക്കൊണ്ടു പോയ കേസില് അടിമുടി ദുരൂഹത\nസംഭവത്തിലെ ഗൂഢാലോചനയെക്കുറിച്ചുള്ള അന്വേഷണം അന്തിമഘട്ടത്തിലെത്തി നില്‍ക്കുന്ന പശ്ചാത്തലത്തിലാണ് ദിലീപിന്റെ ജാമ്യാപേക്ഷയില് ഹൈക്കോടതി വിധിപറഞ്ഞത്. സ്വന്തം പേരില് 28 കേസുകള് നിലവിലുള്ള കൊടുംകുറ്റവാളിയായ പള്‍സര് സുനിയുടെ മൊഴിയുടെ അടിസ്ഥാനത്തിലാണ് തന്നെ പ്രതിചേര്‍ത്തിരിക്കുന്നതെന്നായിരുന്നു ദിലീപിന്റെ വാദം. സിനിമാ സെറ്റിലും താരസംഘടനയുടെ റിഹേഴ്‌സല് ക്യാംപിലും പള്‍സര് സുനിയുമായി ഗൂഢാലോചന നടത്തിയെന്ന വാദം തെറ്റാണെന്നും ദിലീപ് കോടതിയില് ബോധിപ്പിച്ചിരുന്നു.\nAlso Read: അജുവര്‍ഗീസിനെ പിന്തുണച്ച് അക്രമിക്കപ്പെട്ട നടി\nഎന്നാല് ഈ വാദങ്ങള് തള്ളിയ പ്രോസിക്യൂഷന്, കാക്കനാട് ജയിലില് ഡ്യൂട്ടിയില് ഉണ്ടായിരുന്ന പൊലീസുകാരനോടാണ് ദിലീപിന്റെ പങ്ക് പള്‍സര് സുനി ആദ്യം വെളിപ്പെടുത്തിയതെന്ന് കോടതിയെ അറിയിച്ചു. പോലീസുകാരന്റെ ഫോണില്‍നിന്ന് നടി കാവ്യ മാധവന്റെ കടയിലേക്ക് വിളിച്ചതായും സുനിയുടെ മൊഴിയുണ്ട്. ദിലീപ് കിങ് ലയറാണെന്നും വാദത്തിനിടെ പ്രോസിക്യൂഷന് നിലപാടെടുത്തിരുന്നു. ദിലീപിനെതിരായ തെളിവുകള് കഴിഞ്ഞ ദിവസം മുദ്രവച്ച കവറില് അന്വേഷണസംഘം കോടതിയില് സമര്‍പ്പിച്ചിരുന്നു. രണ്ടാംഭാര്യയും നടിയുമായ കാവ്യമാധവനുമായി പള്‍സര് സുനിക്കുള്ള ബന്ധവും ദിലീപിന് വിനയായിട്ടുണ്ടെന്നാണ് സൂചന. കേസില് അന്വേഷണസംഘം ഉടന് കുറ്റപത്രം സമര്‍പ്പിച്ചേക്കും.\nAlso read: ഭാവന അമ്മയാകുന്നു\nഅതെ സമയം, ദിലീപ് ജയിലിലായിട്ട് 50 ദിവസം പിന്നിട്ടിരിക്കുകയാണ്. ജാമ്യം തേടി സുപ്രീംകോടതിയിലേക്ക് പോവുകയാണ് ഇനി ദിലീപിനു മുന്‍പിലുള്ള ഏക വഴി. ഇതുസംബന്ധിച്ച ഒരുക്കങ്ങള് നടത്തുന്നതായും സൂചനയുണ്ട്.\nAlso read: ബ്ലാക്ക്‌മെയില് കേസ്; ഷംനാകാസിമിന്റെ വീട്ടിലെത്തിയ നിര്‍മാതാവും വ്യാജന്\nTags: actress kidnaping, Bhavana, kavya dileep, Kavya madhavan, pulser suni\nപത്താംക്ലാസുകാരനെ വെട്ടിക്കൊലപ്പെടുത്തിയ കൂട്ടുകാര്‍ക്ക് ജാമ്യമില്ല


കര്‍ണാടക, തമിഴ്‌നാട് അതിര്‍ത്തികളില് പരിശോധന തുടങ്ങി • Suprabhaatham\nകര്‍ണാടക, തമിഴ്‌നാട് അതിര്‍ത്തികളില് പരിശോധന തുടങ്ങി\nAugust 2, 2021 | 9:39 am IST\nതിരുവനന്തപുരം: കേരളത്തില് കൊവിഡ് കേസുകള് കൂടുന്ന സാഹചര്യത്തില് അതിര്‍ത്തി സംസ്ഥാനങ്ങള് കേരളത്തില് നിന്നെത്തുന്നവര്‍ക്ക് നടത്തുന്ന പരിശോധന നടത്തുന്നു. കര്‍ണാടകക്ക് ഒപ്പം തമിഴ്‌നാടും കേരളത്തില് നിന്നെത്തുന്നവര്‍ക്ക് അതിര്‍ത്തികളില് പരിശോധന നടത്താന് തീരുമാനിച്ചിട്ടുണ്ട്.\nകേരള് കര്‍ണാടക അതിര്‍ത്തി പ്രദേശങ്ങളിലൊന്നായ തലപ്പാടിയില് ഇന്ന് രണ്ട് ഡോസ് കൊവിഡ് വാക്‌സിന് എടുത്തവര്‍ക്ക് താല്‍ക്കാലിക ഇളവ് നല്‍കിയിട്ടുണ്ട്. കര്‍ണാടക നേരത്തെ കേരളത്തില് നിന്നെത്തുന്ന രണ്ട് ഡോസ് വാക്‌സിന് എടുത്തവര്‍ക്കും കൊവിഡ് നെഗറ്റിവ് സര്‍ട്ടിഫിക്കറ്റ് നിര്‍ബന്ധമാക്കിയിരുന്നു.\nകെഎസ്ആര്‍ടിസി ബസുകള് തലപ്പാടിയില് വരെയാണ് സര്‍വീസ് നടത്തുന്നത്. അതിര്‍ത്തിയില് നിന്ന് നഗരത്തിലേക്ക് കര്‍ണാടക ബസ് സര്‍വീസ് ഉണ്ടാകും. ആര്‍ടിപിസിആര് പരിശോധനയ്ക്ക് ശേഷം മാത്രമാകും നെഗറ്റിവ് സര്‍ട്ടിഫിക്കറ്റ് ഇല്ലാത്തവരെ കടത്തിവിടുന്നത്. ഇതിനായി അതിര്‍ത്തിയില് കര്‍ണാടക പരിശോധനാ സൗകര്യം ഒരുക്കിയിട്ടുണ്ട്.\nകേരളത്തില് നിന്നും കോയമ്പത്തൂര് വഴി തമിഴ്‌നാട്ടിലേക്ക് യാത്ര ചെയ്യുന്നവര്‍ക്ക് ഇന്ന് മുതല് ആര്‍ടിപിസിആര് സര്‍ട്ടിഫിക്കറ്റ് നിര്‍ബന്ധമാണ്. 72 മണിക്കൂറിനുള്ളില് പരിശോധന നടത്തിയ സര്‍ട്ടിഫിക്കറ്റാണ് നല്‍കേണ്ടത്. രണ്ട് ഡോസ് വാക്‌സിന് സ്വീകരിച്ച് 14 ദിവസം കഴിഞ്ഞവര്‍ക്ക് ഇളവ് നല്‍കിയിട്ടുണ്ട്.\nവാളയാറില് പൊലിസിന്റെ ഇ പാസ് പരിശോധന മാത്രമാണ് നിലവിലുള്ളത്. തമിഴ്‌നാട് ആരോഗ്യ വകുപ്പിന്റെ പരിശോധന ഉടന് ആരംഭിക്കും.


ഡല്‍ഹിയില് ഇന്നു മുതല് സര്‍ക്കാര് ബസുകളില് സ്ത്രീകള്‍ക്ക് സൗജന്യ യാത്ര | www.vyganews.com\nഡല്‍ഹിയില് ഇന്നു മുതല് സര്‍ക്കാര് ബസുകളില് സ്ത്രീകള്‍ക്ക് സൗജന്യ യാത്ര\nന്യൂഡല്‍ഹി: ഡല്‍ഹിയില് സ്ത്രീകള്‍ക്ക് ഇന്നു മുതല് സര്‍ക്കാര് ബസുകളില് സൗജന്യ യാത്ര. തെരഞ്ഞെടുപ്പ് അടുത്തിരിക്കെ ആം ആദ്മി പാര്‍ട്ടി സര...\nന്യൂഡല്‍ഹി: ഡല്‍ഹിയില് സ്ത്രീകള്‍ക്ക് ഇന്നു മുതല് സര്‍ക്കാര് ബസുകളില് സൗജന്യ യാത്ര. തെരഞ്ഞെടുപ്പ് അടുത്തിരിക്കെ ആം ആദ്മി പാര്‍ട്ടി സര്‍ക്കാര് ജനങ്ങള്‍ക്കു നല്‍കിയ വാഗ്ദാനം നടപ്പാക്കുകയാണ്. സ്ത്രീ സുരക്ഷയെ മുന്‍നിര്‍ത്തിയുള്ള സര്‍ക്കാരിന്റെ നടപടി ശ്രദ്ധേയമാവുകയാണ്.\nഈ പദ്ധതി അനുസരിച്ച് ബസില് കയറുന്ന വനിതകള്‍ക്ക് 10 രൂപയുടെ പിങ്ക് ടിക്കറ്റ് നല്‍കും. നല്‍കിയ ടിക്കറ്റിന്റെ കണക്കനുസരിച്ച് സര്‍ക്കാര് ട്രാന്‍സ്‌പോര്‍ട്ടേഴ്‌സിന് പണം നല്‍കുന്ന രീതിയാണ് അവലംബിച്ചിരിക്കുന്നത്.\nKeywords: Delhi government, Ladies, Free journey\nwww.vyganews.com: ഡല്‍ഹിയില് ഇന്നു മുതല് സര്‍ക്കാര് ബസുകളില് സ്ത്രീകള്‍ക്ക് സൗജന്യ യാത്ര


സാക്കിർ നായിക്കിനെ മലേഷ്യയും ഓടിക്കുന്നു? - Oneindia Malayalam\nPublished : July 04, 2018, 06:19\nസാക്കിർ നായിക്കിനെ മലേഷ്യയും ഓടിക്കുന്നു?\nവിവാദ മത പ്രഭാഷകന് സാക്കിര് നായിക്ക് ഇന്ത്യയിലേക്ക് തിരിച്ചെത്തുമെന്ന് സൂചന. മലേഷ്യന് സര്‍ക്കാര് സാക്കിര് നായിക്കിനെ നാടുകടത്താന് തീരുമാനിച്ച പശ്ചാത്തലത്തിലാണ് ഈ നീക്കം എന്നും റിപ്പോര്‍ട്ടുകളുണ്ട്.\nBJPക്ക് വന് ഞെട്ടല്, കീര്‍ത്തി ആസാദ് കോണ്‍ഗ്രസില്\nപാകിസ്ഥാന് സഹായഹസ്തവുമായി സൗദി\n'തീവ്രവാദികള് കൊല്ലപ്പെട്ടാല് യുവാക്കള് തീവ്രവാദികളാവും'\nആദിൽ ദർ ജെയ്‌ഷെ മുഹമ്മദില് ചേരും മുമ്പ് അല് ഖ്വായ്ദ അംഗം\nരാഹുലും പ്രിയങ്കയും മോദിയുടെ മണ്ണ് കീഴടക്കാൻ എത്തുന്നു\nഗോധ്ര കലാപത്തിന് പിന്നില് മോദി??\nഭീകരാക്രമണത്തില് പ്രതികരിച്ച് സാനിയ മിര്‍സ\npakistan india islam malaysia zakir naik


ഉത്ര വധക്കേസ്: ഭര്‍ത്താവ് സൂരജ് കുറ്റക്കാരന്; ശിക്ഷാവിധി ബുധനാഴ്ച | www.vyganews.com\nഉത്ര വധക്കേസ്: ഭര്‍ത്താവ് സൂരജ് കുറ്റക്കാരന്; ശിക്ഷാവിധി ബുധനാഴ്ച\n00Monday, 11 October 2021\nUthra muder case verdict\nകൊല്ലം: ഉത്ര വധക്കേസില് ഭര്‍ത്താവ് സൂരജ് കുറ്റക്കാരനെന്ന് കോടതി. കൊല്ലം അഡീഷണല് സെഷന്‍സ് കോടതിയാണ് വിധി പ്രഖ്യാപിച്ചത്. കേസില് ശിക്ഷ ബുധനാഴ്ച കോടതി പ്രഖ്യാപിക്കും.\nകേസിലെ പ്രതി സൂരജിനെ വിധി പ്രസ്താവന നടത്തുമ്പോള് കോടതിയില് ഹാജരാക്കിയിരുന്നു. എന്തെങ്കിലും പറയാനുണ്ടോയെന്ന കോടതിയുടെ ചോദ്യത്തിന് ഒന്നും പറയാനില്ലെന്ന് നിര്‍വികാരനായി സൂരജ് പറഞ്ഞു.\nഅത്യപൂര്‍വവും പൈശാചികവും ദാരുണവുമായ കൊലപാതകമാണ് ഉത്രയുടേതെന്നും പ്രതി യാതൊരു വിധത്തിലുമുള്ള ദയയും അര്‍ഹിതക്കുന്നില്ലെന്നും പ്രതിക്ക് വധശിക്ഷ തന്നെ നല്‍കണമെന്നും കോടതി പ്രോസിക്യൂഷന് വാദിച്ചു.\nകേട്ടുകേള്‍വിപോലുമില്ലാത്ത ദാരുണ കൊലപാതകത്തിന്റെ വിധി ശ്രവിക്കാനായി വന് ജനക്കൂട്ടം കോടതിക്കു മുന്നില് തടിച്ചുകൂടിയിരുന്നു.\nKeywords: Uthra murder case, Verdict, Court\nwww.vyganews.com: ഉത്ര വധക്കേസ്: ഭര്‍ത്താവ് സൂരജ് കുറ്റക്കാരന്; ശിക്ഷാവിധി ബുധനാഴ്ച


പുതിയ ഫോണ് നമ്പര് നല്‍കാത്തവര് പണം പിന്‍വലിക്കാന് പാടുപെടും; നിര്‍ദേശം കര്‍ശനമാക്കി എസ്ബിഐ\n|6 Jan 2020 7:07 AM GMT\nഎടിഎം വഴിയുള്ള പണം പിന്‍വലിക്കല് കൂടുതല് സുരക്ഷിതമാക്കുന്നതിന്റെ ഭാഗമായി സ്റ്റേറ്റ് ബാങ്ക് ഓഫ് ഇന്ത്യ (എസ്ബിഐ) 2020 ജനുവരി 1 മുതല് ഒടിപി അധിഷ്ഠിത എടിഎം പിന്‍വലിക്കലുകള് അവതരിപ്പിച്ചു. ഇത് ബാങ്ക് മുന്നറിയിപ്പായി നല്‍കിയിട്ടും 20 ശതമാനം ഇടപാടുകാരും ഇപ്പോഴും ഫോണ് നമ്പറുകള് നല്‍കാത്തവരോ പുതിയ ഫോണ് നമ്പറുകള് ചേര്‍ക്കാത്തവരോ ആണെന്നാണ് ബാങ്ക് വൃത്തങ്ങള് പറയുന്നത്.\nചെറുകിട ബിസിനസുകാരും മറ്റുമാണ് ഇവരില് കൂടുതല്. 10,000 രൂപയ്ക്ക് മുകളിലുള്ള പിന്‍വലിക്കലിന് മാത്രമാണ് ഒടിപി ബാധകമെങ്കിലും പണമിടപാടുകള് നടത്തുന്നവര്‍ക്ക് ഇത് പ്രശ്‌നമാകുന്നുണ്ട്. എല്ലാ എസ്ബിഐ എടിഎമ്മുകളിലും രാത്രി 8 മുതല് രാവിലെ 8 വരെ മാത്രമേ ഒടിപി അധിഷ്ഠിത സേവനം പ്രവര്‍ത്തിക്കുകയുമുള്ളൂ. ബാങ്കിന്റെ സുരക്ഷിത നടപടിയാണ് ഇത്. നിലവില് എസ്ബിഐയുടെ ഏതെങ്കിലും ബ്രാഞ്ചില് എത്തി പുതിയ ഫോണ് നമ്പറുകള് (ഇപ്പോള് കൈവശമുള്ള) നല്‍കാമെന്നതാണ് ബാങ്ക് അറിയിക്കുന്നത്.\nഉപഭോക്താക്കള് ഡെബിറ്റ് കാര്‍ഡ് പിന്നിന് ഒപ്പം ബാങ്കില് രജിസ്റ്റര് ചെയ്തിരിക്കുന്ന മൊബൈല് നമ്പറുകളില് ജനറേറ്റു ചെയ്യുന്ന ഒടിപിയും നല്‍കേണ്ടതാണ്. പുതിയ സംവിധാനം എസ്ബിഐ ഡെബിറ്റ് കാര്‍ഡ് ഉടമകളെ സ്‌കിമ്മിംഗ്, കാര്‍ഡ് ക്ലോണിംഗ് തുടങ്ങിയ തട്ടിപ്പുകളില് നിന്ന് സംരക്ഷിക്കും. നിലവില് ഇന്ത്യയുടെ വിവിധ ഭാഗങ്ങളിലായി 58,500 ലധികം എടിഎമ്മുകളാണ് എസ്ബിഐയ്ക്കുള്ളത്. എസ്ബിഐ ഇതര എടിഎമ്മുകളില് നിന്ന് പണം പിന്‍വലിക്കുന്നതിന് ഒടിപി നല്‍കേണ്ടതില്ല.\nSBI money withsrawal SBI OTP sbi updates


കണി കാണുവാൻ കാട്ടുപോത്തുകൾ...താമസിക്കുവാൻ മരവീട്...സംഭവം പൊളിയാണ്! | Pampadum Shola National Park in Idukki- Attractions, Timings and How To Reach - Malayalam Nativeplanet\n»കണി കാണുവാൻ കാട്ടുപോത്തുകൾ...താമസിക്കുവാൻ മരവീട്...സംഭവം പൊളിയാണ്!\nPublished: Thursday, April 4, 2019, 17:51 [IST]\nനാട് മൊത്തത്തിൽ ചുട്ടു പൊള്ളുമ്പോൾ പ്രകൃതി ഒരുക്കിയിരിക്കുന്ന എസി കൂടാരത്തിലേക്ക് പോയാലോ...വേനൽ കടുത്തെങ്കിലും ഇനിയും മാറിയിട്ടില്ലാത്ത തണുപ്പുമായി ഒരിടം സ‍ഞ്ചാരികളെയും സാഹസികരെയും കാത്തിരിക്കുന്നുണ്ട്. ഒരു ഫാനിന്‍റെയും എസിയുടെയും സഹായമില്ലാതെ തണുത്തു വിറയ്ക്കുന്ന രാത്രികളും പുലർച്ചെ ഉണരുമ്പോൾ കണി കാണുന്ന കാട്ടുപോത്ത് കൂട്ടങ്ങളും ഒക്കെയായി കിക്കിടിലൻ കാഴ്ചകൾ കാണിച്ചു തരുന്നൊരിടം...പാമ്പാടുംചോല .. പാമ്പുകൾ നൃത്തമാടുന്ന ഇടം എന്നു വിശേഷിപ്പിക്കപ്പെടുന്ന പാമ്പാടുംചോലയുടെ വിശേഷങ്ങളിലേക്ക്!!\nകേരളം മൊത്തത്തിൽ ചുട്ടുപൊള്ളുമ്പോൾ തണുപ്പിക്കുവാൻ പോകുവാൻ പറ്റിയ ഇടങ്ങളിലൊന്നാണ് പാമ്പാടുംചോല. മൂന്നാറിൽ നിന്നും വട്ടവടയിലേക്കുള്ള വഴിയിൽ സ്ഥിതി ചെയ്യുന്ന പാമ്പാടുംചോല ദേശീയോദ്യാനം ഒട്ടേറെ പ്രത്യേകതകൾ കൊണ്ട് അനുഗ്രഹീതമായ ഇടമാണ്.\nകേരളത്തിലെ ഏറ്റവും ചെറിയ ദേശീയോദ്യാനം\nചൂടിൽ ഉരുകി നിൽക്കുമ്പോൾ ഒരു ആശ്വാസത്തിനായി നമ്മുടെ നാട്ടിൽ എളുപ്പത്തിൽ പോകുവാൻ പറ്റിയ ഇടമാണ് പാമ്പാടുംചോല. ഇടുക്കിയിലെ, പ്രത്യേകിച്ച് മൂന്നാറിലെ മറ്റു സ്ഥലങ്ങളെ അപേക്ഷിച്ച് കൂടുതൽ തണുപ്പ് ഇവിടെയുണ്ട്. വീട്ടിൽ പുതപ്പ് പോലും വേണ്ടാതെ ഫാനിന്റെ ചുവട്ടിൽ മാത്രം കിടക്കുന്നവരാണെങ്കിലും ഇവിടെ എത്തിയാൽ കമ്പിളിയും ജാക്കറ്റും പോരാതെ വരും എന്നാണ അനുഭവസ്ഥർ പറയുന്നത്. നിറഞ്ഞ മഞ്ഞിലുണരുന്ന പ്രഭാതങ്ങളാണ് ഇവിടെ എത്തുന്നവരെ ആകർഷിക്കുന്ന കാഴ്ച.\nഇവിടെ എത്തി കാഴ്ചകൾ മാത്കം കണ്ടു മടങ്ങി വരേണ്ട. ഇവിടെ തടികൊണ്ടുണ്ടാക്കിയ മരവീടുകളിൽ താമസിക്കുവാൻ പ്രത്യേക പാക്കേജുകളുണ്ട്. തടികൊണ്ട് നിർമ്മിച്ചിരിക്കുന്ന രണ്ട് വീടുകൾ, മണ്ണുകൊണ്ട് നിർമ്മിച്ച ഒന്ന്, ഒരു അമിനിറ്റി സെന്റർ, ഡോർമെറ്ററി തുടങ്ങിയവയാണ് വനംവകുപ്പിന്‍റെ നേതൃത്വത്തിൽ ഇവിടെ ഒരുക്കിയിരിക്കുന്ന സൗകര്യങ്ങൾ.\nകാട്ടുപോത്തുകളും ഇടയ്ക്കിടെ പുലികളും ഒക്കെ വിരുന്നു വരുന്ന കാടിനുള്ളിൽ ഈ മരവീട്ടിലൊക്കെ ഒരിക്കലെങ്കിലും താമസിക്കുക എന്നത് ഒരു ഭാഗ്യം തന്നെയാണ്. ഒരു തടിവീട്ടിൽ രണ്ട് പേർക്ക് 4050 രൂപയ്ക്കാണ് ഒരു ദിവസത്തെ താമസത്തിന് ചിലിവഴിക്കേണ്ടത്. മൺവീട്ടിൽ ഡബിൾ റൂമുകളാണുള്ളത്. അതിന്റെ വാടക 4050 രൂപയും. ഒരേ സമയം 30 പേർക്ക് കിടക്കാവുന്ന ഡോർമിറ്ററിയിൽ ഒരു ബെഡിന് 165 രൂപയും 15 പേർക്കു കിടക്കാവുന്ന അമിനിറ്റി സെന്ററിൽ ഒരു ബെഡിന് 500 രൂപയുമാണ് ഒരു ദിവസത്തേയ്ക്ക് ഈടാക്കുന്നത്.\nഇവിടെ രാവിലെ കണികാണുക മിക്കവാറും കാട്ടുപോത്തുകളെയായിരിക്കും. വീടിനു മുന്നിൽ മേയാൻ വരുന്ന ഇവ കൂട്ടമായും അല്ലാതെയും എത്താറുണ്ട്. കുറച്ചു നേരം അവിടിവിടെ നിന്ന് അവസാനം മടങ്ങിപ്പോവും.\nഇത് കൂടാതെ വല്ലപ്പോഴും മാത്രം ദർശനം തരുന്ന കടുവയും ആനയും ഉണ്ട്. മ്ലാവ്, കാട്ടുനായ തുടങ്ങിയവയെ യഥേഷ്ടം കാണാം. ഇതൊന്നും കൂടാതെ അപൂർവ്വമായി മാത്രം കണ്ണിൽപ്പെടുന്ന ഒരാൾ കൂടിയുണ്ട്. നീലഗിരി മാർട്ടെൻ എന്നറിയപ്പെടുന്ന മരനായയാണ് ആ ആൾ. വളരെ അപൂർന്നമാിയ മാത്രം കാണപ്പെടുന്ന ഇവയുടെ പ്രധാന ആവാസ മേഖല പശ്ചിമഘട്ടം ഉൾപ്പെടുന്ന പാമ്പാടും ചോലയാണ്.\nഇവിടെ എത്തുന്നവർക്ക് ദേശീയോദ്യാനത്തിനുള്ളിലെ താമസം മാത്രമല്ല ഉള്ളത്. ട്രക്കിങ്ങ് പാക്കേജുകളും ലഭ്യമാണ്. ഇത് കൂടാതെ താമസം, ഭക്ഷണം, ട്രക്കിങ്ങ്. തുടങ്ങിയവ എല്ലാം കൂടി ഉൾപ്പെടുന്ന പാക്കേജുകളും വനംവകുപ്പ് ഇവിടെ നല്കിവരുന്നു.\nമൂന്നാർ, ടോപ് സ്റ്റേഷൻ, വട്ടവട, മാട്ടുപെട്ടി, കുണ്ടള ഡാമുകൾ, തുടങ്ങിയവയാണ് ഇവിടേക്കുള്ള യാത്രയിൽ കൂട്ടിച്ചേർക്കുവാൻ കഴിയുന്ന മറ്റിടങ്ങൾ.\nമൂന്നാറിൽ നിന്നും വട്ടവടയിലേക്കുള്ള വഴിയിൽ 35 കിലോമീറ്റർ അകലെയാണ് പാമ്പാടുംചോല ദേശീയോദ്യാനം സ്ഥിതി ചെയ്യുന്നത്. കൊച്ചിയിൽ നിന്നും 135 കിലോമീറ്ററും കോട്ടയത്തു നിന്നും 148 കിലോമീറ്ററുമാണ് ഇവിടേക്കുള്ള ദൂരം. കൊച്ചി-കൊടൈക്കനാൽ പാത കടന്നു പോകുന്നതും ഇതു വഴിയാണ്. കൊച്ചി എയർ പോർട്ടിൽ നിന്നും 170 കിലോമീറ്ററും കോയമ്പത്തൂർ എയർപോർട്ടിൽ നിന്നും 160 കിലോമീറ്ററുമാണ് ഇവിടെ എത്തുവാൻ സഞ്ചരിക്കേണ്ടത്. ഏറ്റവും അടുത്തുള്ള റെയിൽവേ സ്റ്റേഷൻ കേരളത്തിൽ 180 കിമീ അകലെയുള്ള ആലുവയും തമിഴ്നാട്ടിൽ 110 കിലോമീറ്റർ അകലെയുള്ള ഉദുമൽപേട്ടുമാണ്.\nതേക്കടിയിൽ നിന്നും വെറും അഞ്ച് കിലോമീറ്റർ...നാട്ടിലെ ഈ സ്വർഗ്ഗം കണ്ടില്ലെങ്കിൽ കനത്ത നഷ്ടം തന്നെ!!!\nRead more about: kerala idukki national park ഇടുക്കി ദേശീയോദ്യാനം


മമ്മൂട്ടി താരങ്ങളുടെ താരം, നിര്‍മ്മാതാക്കള് ക്യൂവില്; താരമൂല്യം പരകോടിയില്, പ്രതിഫലം കുത്തനെ ഉയര്‍ന്നു! | Webdunia Malayalam\nശനി, 13 മെയ് 2017 (18:33 IST)\nമമ്മൂട്ടി മലയാളത്തിലെ ഏറ്റവും താരമൂല്യമുള്ള നടനാണ്. ദി ഗ്രേറ്റ്ഫാദര് എന്ന സിനിമയുടെ അസാധാരണ വിജയത്തോടെ മഹാനടന്‍റെ താരമൂല്യം കുതിച്ചുയര്‍ന്നിരിക്കുകയാണ്. ഒട്ടേറെ വമ്പന് പ്രൊജക്ടുകളാണ് മമ്മൂട്ടിയുടെ ഡേറ്റിനായി കാത്തിരിക്കുന്നത്.\nമലയാളത്തിലെ ഏറ്റവും വലിയ തിരക്കഥാകൃത്തുക്കളില് ഒരാളായ ഉദയ്കൃഷ്ണയുടെ തിരക്കഥയില് മമ്മൂട്ടി നായകനാകുന്ന എഡ്ഡിയുടെ ചിത്രീകരണം പുരോഗമിക്കുകയാണ്. ശ്യാംധറിന്‍റെ ചിത്രം പോസ്റ്റ് പ്രൊഡക്ഷന് ജോലികളിലാണ്. ഷാംദത്തിന്‍റെ സ്ട്രീറ്റ് ലൈറ്റ് ചിത്രീകരണം തുടരുന്നു.\nലാല് ജോസ്, രഞ്ജിത്, സിദ്ദിക്ക് തുടങ്ങിയവരുടെ സിനിമകളും ഈ വര്‍ഷം മമ്മൂട്ടി പരിഗണിക്കുന്നുണ്ട്. അതേസമയം, പേരന്‍പ് പോലെയുള്ള അന്യാഭാഷാ ചിത്രങ്ങളില് അഭിനയിക്കാനും മമ്മൂട്ടി സമയം കണ്ടെത്തുന്നു.\nമമ്മൂട്ടിയുടെ പ്രതിഫലം മൂന്ന് മുതല് അഞ്ചുകോടി വരെയാണെന്നാണ് ലഭ്യമാകുന്ന ചില റിപ്പോര്‍ട്ടുകളില് നിന്ന് വ്യക്തമാകുന്നത്. ചിത്രത്തിന്‍റെ ലാഭവിഹിതം, പ്രത്യേക ഏരിയകളിലെ വിതരണാവകാശം എന്നീ നിലകളില് മമ്മൂട്ടി നിലവില് പ്രതിഫലം കൈപ്പറ്റുന്നില്ല. എന്നാല് ഭാവിയില് ആ രീതിയിലും മെഗാസ്റ്റാര് പ്രതിഫലം വാങ്ങാന് സാധ്യത കാണുന്നുണ്ട്.


സാങ്കേതിക തകരാർ; എയർ ഇന്ത്യ വിമാനം നിലത്തിറക്കി :: Janmabhumi Daily\nസാങ്കേതിക തകരാർ; എയർ ഇന്ത്യ വിമാനം നിലത്തിറക്കി\nThursday 25 August 2016 10:55 am IST\nന്യൂദല്‍ഹി: മുംബൈയില് നിന്ന് ന്യൂജഴ്സിയിലെ നെവാര്‍ക്ക് വിമാനത്താവളത്തിലേക്കു യാത്ര തിരിച്ച എയര് ഇന്ത്യ വിമാനം സാങ്കേതിക തകരാറിനെ തുടര്‍ന്ന് കസാഖിസ്ഥാനിലിറക്കി. വിമാനത്തിലെ യാത്രക്കാരെല്ലാം സുരക്ഷിതരാണെന്ന് എയര് ഇന്ത്യ വക്താവ് അറിയിച്ചു. ഇന്നു പുലര്‍ച്ചെ 2.25നാണ് മുംബൈ വിമാനത്താവളത്തില്‍നിന്നു വിമാനം യാത്ര തിരിച്ചത്. എന്നാൽ കാര്‍ഗോ വിഭാഗത്തിലെ ഫയര് അലാറം മുഴങ്ങിയതിനെത്തുടര്‍ന്ന് വിമാനം രാവിലെ എട്ടോടുകൂടി കസാഖിസ്ഥാനില് ഇറക്കുകയായിരുന്നു. കാര്‍ഗോയില് വേഗം നശിച്ചുപോകുന്ന ചില സാധനങ്ങള് വരുന്ന സാഹചര്യത്തില് അലാറം മുഴങ്ങാറുണ്ട്. വിദഗ്ധര് വിമാനം പരിശോധിക്കുകയാണ്.\nസാങ്കേതിക തകരാർ; കൊച്ചി മെട്രോ ട്രെയിൻ പാളത്തിൽ കുടുങ്ങി


ഇന്ത്യക്കെതിരായ മൂന്നാം ടെസ്റ്റ്; ടീമിനെ അഴിച്ചുപണിത് ഇംഗ്ലണ്ട്, ഡേവിഡ് മലനെ തിരിച്ചുവിളിച്ചു | England announced squad for third Test against India Dawid Malan recalled\nതോളിന് പരിക്കേറ്റ പേസര് മാര്‍ക്ക് വുഡിനെ നിലനിര്‍ത്തിയിട്ടുണ്ട്. പാകിസ്ഥാനെതിരായ പരമ്പരയിൽ തിളങ്ങിയ സീമര് സാഖിബ് മഹ്മദൂമിനെയും ടീമിൽ ഉള്‍പ്പെടുത്തി.\nLondon, First Published Aug 19, 2021, 8:55 AM IST\nസിഡ്‌നി: ഇന്ത്യക്കെതിരായ മൂന്നാം ക്രിക്കറ്റ് ടെസ്റ്റിനുള്ള ഇംഗ്ലണ്ട് ടീമിൽ അഴിച്ചുപണി. ഓപ്പണര് ഡോം സിബ്ലിയെ ഒഴിവാക്കി. അവസാന 15 ഇന്നിംഗ്സില് ഒരു അര്‍ധസെഞ്ചുറി മാത്രമാണ് സിബ്ലി നേടിയത്. സാക് ക്രോളിയെയും ഒഴിവാക്കിയിട്ടുണ്ട്. ട്വന്‍റി 20 സ്‌പെഷ്യലിസ്റ്റ് ഡേവിഡ് മലനെ ടെസ്റ്റ് ടീമിലേക്ക് തിരിച്ചുവിളിച്ചു. മൂന്ന് വര്‍ഷത്തെ ഇടവേളയ്‌ക്ക് ശേഷമാണ് മലന് ടെസ്റ്റ് ടീമിലെത്തുന്നത്.\nതോളിന് പരിക്കേറ്റ പേസര് മാര്‍ക്ക് വുഡിനെ നിലനിര്‍ത്തിയിട്ടുണ്ട്. പാകിസ്ഥാനെതിരായ പരമ്പരയിൽ തിളങ്ങിയ സീമര് സാഖിബ് മഹ്മദൂമിനെയും ടീമിൽ ഉള്‍പ്പെടുത്തി. ഈ മാസം 25ന് ലീഡ്സിലാണ് മൂന്നാം ടെസ്റ്റ് തുടങ്ങുന്നത്. ലോര്‍ഡ്സില് ജയിച്ച ഇന്ത്യ അഞ്ച് മത്സരങ്ങളുടെ പരമ്പരയിൽ 1-0ന് മുന്നിലാണ്. ട്രെന്‍ഡ് ബ്രിഡ്‌ജില് നടന്ന ആദ്യ ടെസ്റ്റ് സമനിലയില് അവസാനിച്ചിരുന്നു.\nലോര്‍ഡ്‌സ് ടെസ്റ്റില് തോൽവിയുടെ വക്കിൽ നിന്ന് ഐതിഹാസിക വിജയത്തിലേക്ക് ഉയർത്തെഴുന്നേല്‍ക്കുകയായിരുന്നു ടീം ഇന്ത്യ. അവസാന ദിനം 151 റൺസ് ജയമാണ് ഇന്ത്യ സ്വന്തമാക്കിയത്. ആവേശം അവസാന മണിക്കൂറിലേക്ക് നീണ്ട അഞ്ചാം ദിനം തുടങ്ങുമ്പോൾ ഇംഗ്ലണ്ടിനായിരുന്നു ജയസാധ്യത. തുടക്കത്തിലെ റിഷഭ് പന്തിനെ നഷ്ടമായതോടെ ജയമുറപ്പിച്ച ഇംഗ്ലണ്ടിനെ ഞെട്ടിച്ച് ഇന്ത്യ വാലിൽക്കുത്തി തല ഉയർത്തുകയായിരുന്നു\nമുഹമ്മദ് ഷമിയുടെയും ജസ്പ്രീത് ബുമ്രയുടെയും പോരാട്ടവീര്യത്തിൽ തോൽക്കില്ലെന്ന് ഉറപ്പിച്ച ഇന്ത്യ പിന്നീട് ജയത്തിലേക്ക് പന്തെറിഞ്ഞു. അവസാന മണിക്കൂർ വരെ സമനിലക്കായി പൊരുതിയ ഇംഗ്ലണ്ടിനെ ഒടുവിൽ പേസ് കരുത്തിൽ എറിഞ്ഞിട്ട് ഇന്ത്യ ജയം കൈപ്പിടിയിലൊതുക്കി. സ്‌കോർ: ഇന്ത്യ 364, 298-8, ഇംഗ്ലണ്ട് 391, 120. ഇന്ത്യക്കായി മുഹമ്മദ് സിറാജ് നാലും ജസ്പ്രീത് ബുമ്ര മൂന്നും ഇഷാന്ത് ശർമ രണ്ടും വിക്കറ്റ് വീഴ്‌ത്തിയപ്പോൾ മുഹമ്മദ് ഷമി ഒരു വിക്കറ്റെടുത്തു. ഇന്ത്യക്കായി ഒന്നാം ഇന്നിംഗ്സിൽ സെഞ്ചുറി നേടിയ കെ എൽ രാഹുലാണ് കളിയിലെ താരം.\nശാസ്‌ത്രിക്ക് പകരം ദ്രാവിഡ് ഇന്ത്യന് പരിശീലകനാകില്ല? ഏറ്റവും പുതിയ വിവരങ്ങള്\nടി20 ലോകകപ്പില് ആരാവും വിജയി; പ്രവചനവുമായി ദിനേശ് കാര്‍ത്തിക്\nLast Updated Aug 19, 2021, 9:58 AM IST\nDawid Malan Recalled\nDom Sibley Dropped\nEND IND 3rd Test


ഒരുതരി മണ്ണുപോലുമില്ലാതെ കർഷകർ പൊന്നുവിളയിച്ച കഥ! | Green bed project in | Jordan | Padhippura | Manorama Online\nഒരുതരി മണ്ണുപോലുമില്ലാതെ കർഷകർ പൊന്നുവിളയിച്ച കഥ!\nസ്വന്തം നാടും വീടും കൃഷിസ്ഥലവുമൊക്കെ വിട്ട് മറ്റൊരിടത്തേക്കു പോകേണ്ടി വരിക. അവിടെയാണെങ്കിൽ ആവശ്യത്തിനു വെള്ളം പോലുമില്ലാത്ത മരുപ്രദേശവും. യുദ്ധം കാരണം സിറിയ വിട്ട് ജോർദാനിലെ സത്താറി അഭയാർഥി ക്യാംപിൽ എത്തിച്ചേർന്നവരുടെ സങ്കടമായിരുന്നു അത്. ഏകദേശം 80,000ത്തോളം അഭയാർഥികളാണ് അവിടെ കഴിയുന്നത്. സിറിയൻ യുദ്ധം കാരണം നാടുവിടേണ്ടി വന്നവർക്കുള്ള ഏറ്റവും വലിയ ക്യാംപും സത്താറിയിലാണ്. പക്ഷേ ക്യാംപുകളിലെത്തിയവർക്ക് ഇപ്പോൾ സങ്കടമില്ല. വെള്ളവും കൃഷി ചെയ്യാൻ മണ്ണു പോലുമില്ലെങ്കിലും അവരുടെ ചുറ്റിലും ഇപ്പോൾ നിറയെ പച്ചപ്പും ഹരിതാഭയുമാണ്. അതിനു കാരണമായതാകട്ടെ ഇംഗ്ലണ്ടിലെ ഷെഫീൽഡ് സർവകലാശാല ഗവേഷകരും.\nസർവകലാശാല തയാറാക്കിയ ഗ്രീൻ ബെഡ് പ്രോജക്ടിലൂടെ അഭയാർഥികളെല്ലാം അവരവരുടെ വീടുകളിൽ പഴങ്ങളും പച്ചക്കറികളും പൂക്കളുമെല്ലാം നട്ടുവളർത്തുകയാണിന്ന്. പേരു പോലെത്തന്നെ കിടക്കയിൽ ചെടി വളർത്തുന്ന രീതിയാണ് ഗ്രീൻബെഡ് പ്രോജക്ട്. മരുഭൂമിയിൽ പൂക്കാലമൊരുക്കുകയെന്ന ലക്ഷ്യവുമുണ്ട്. തിങ്ങിനിറഞ്ഞ് ക്യാംപുകളും വീടുകളുമായതിനാൽ സത്താറിയിൽ കൃഷി ചെയ്യാൻ സ്ഥലം തീരെയില്ല. സ്ഥലമുള്ളവർക്കാണെങ്കിൽ ആവശ്യത്തിനു വെള്ളമില്ല. കൊല്ലത്തിൽ ആകെ ലഭിക്കുന്നത് 20 സെന്റിമീറ്ററിൽ താഴെ മഴ. ഇനി വെള്ളം ലഭിച്ചാലാകട്ടെ അതിന് ഉപ്പുരസവും. ഇതിനൊരു പരിഹാരം തേടി നടക്കുന്നതിനിടെയാണ് ഗവേഷകർ ക്യാംപിൽ ഉപയോഗിച്ച് ഉപേക്ഷിച്ച കിടക്കകൾ കാണുന്നത്. അതിനകത്ത് നിറയെ സ്പോഞ്ചും. സ്ഥലം നികത്താൻ ഉപയോഗിക്കാൻ വേണ്ടി മാറ്റിവച്ചിരിക്കുകയായിരുന്നു അവ. എന്നാൽ നേരത്തേ അത്തരത്തിൽ സ്ഥലം നികത്തിയ ഒരിടം സർവകലാശാലയിലെ കെമിസ്റ്റ് ടോണി റയാൻ സന്ദർശിച്ചിരുന്നു. കിടക്കയിലെ സ്പോഞ്ചിൽ ഒരു തക്കാളിച്ചെടി വളർന്നു നിൽക്കുന്ന കാഴ്ച അന്നദ്ദേഹത്തിന്റെ മനസ്സിൽ തങ്ങിനിൽക്കുകയും ചെയ്തു. എന്തുകൊണ്ട് ആ വിദ്യ സത്താറിയിൽ പ്രയോഗിച്ചു കൂടാ? അദ്ദേഹം ഐക്യരാഷ്ട്ര സംഘടന അധികൃതരുമായി ചർച്ച നടത്തി. ഒരു പ്രോജക്ടും തയാറാക്കി–മരുഭൂമിയിലൊരു കൃഷിത്തോട്ടം പദ്ധതിയുടെ (Desert Garden project) തുടക്കം അതായിരുന്നു.\nമണ്ണിനു പകരം കിടക്കയിലെ സ്പോഞ്ചിൽ (പോളിയുറീത്തീൻ എന്ന പോളിമറിൽ) ചെടി വളർത്തുന്ന രീതിയായിരുന്നു അത്. വലിച്ചെറി‍യു‍ന്ന പ്ലാസ്റ്റിക് കപ്പുകളിലും പാത്രങ്ങളിലുമെല്ലാം ഈ സ്പോഞ്ച് നിറ‍ച്ചു. ഹൈഡ്രോപോണിക്സ് രീതിയിൽ ചെടി വളർത്താൻ ക്യാംപിലുള്ളവരെ പഠിപ്പിക്കുകയും ചെയ്തു. മണ്ണില്ലാതെ വെള്ളം മാത്രമുപയോഗിച്ച് ചെടി വളർത്തുന്ന രീതിയാണിത്. ചെടി സ്പോഞ്ചിൽ നടും, അതിന്റെ വളർച്ചയ്ക്കാവശ്യമായ പോഷകവസ്തുക്കൾ വെള്ളത്തിൽ ചേർത്ത് സ്പ്രേ ചെയ്യും. സ്പോഞ്ചായതിനാൽ വെള്ളം പുറത്തേക്കു പോകാതെ ഏറെനാൾ തങ്ങിനിൽക്കുകയും ചെയ്യും. ഇതുവരെ കുട്ടികൾ ഉൾപ്പെടെ ആയിരത്തോളം പേർക്ക് പ്രോജക്ട് പ്രകാരം സർവകലാശാല വിദഗ്ധർ പരിശീലനം നൽകി. കൃഷി ചെയ്തു പഠിക്കാനുള്ള സ്റ്റാർട്ടർ കിറ്റും നൽകി. സിറിയൻ അതിർത്തിയിൽ നിന്ന് 12 കിമീ ദൂരെ മാത്രമാണ് സത്താറി ക്യാംപ്. അവിടെ വന്നവരിലേറെയും സിറിയയിലെ കൃഷിക്കാരുമായിരുന്നു. അവർ അവസരം ശരിക്കും പ്രയോജനപ്പെടുത്തി. അതോടെ ക്യാംപുകൾ ‘പച്ച’പിടിച്ചു. ഓരോ വീട്ടിലും ഓരോ കൃഷിത്തോട്ടം. ചീര, പച്ചമുളക്, കാബേജ്, വെള്ളരി, വഴുതനങ്ങ, കക്കരിക്ക, തക്കാളി തുടങ്ങി ആവശ്യമായതെല്ലാം സ്വയം ഉൽപാദിപ്പിക്കാനും സാധിച്ചു. ലോകത്തിന്റെ വിവിധ ഭാഗങ്ങളിൽ നിന്നു ലഭിക്കുന്ന സംഭാവന കൊണ്ട് പ്രോജക്ട് കൂടുതൽ വ്യാപിപ്പിക്കാനാണിപ്പോൾ റയാന്റെയും സംഘത്തിന്റെയും ശ്രമം.\nSummary : Green bed project in Jordan


(Coronavirus In Munnar): മൂന്നാറിൽ റിസോർട്ട് പൂട്ടി, ജീവനക്കാർ നിരീക്ഷണത്തിൽ: വിദേശികളുടെ രക്ഷപ്പെടല് അറിയേണ്ട 10 കാര്യങ്ങള്| Coronavirus In Munnar KTDC Tea County resort Shutdown Staffs In Isolated\nമൂന്നാറിൽ റിസോർട്ട് പൂട്ടി, ജീവനക്കാർ നിരീക്ഷണത്തിൽ: വിദേശികളുടെ രക്ഷപ്പെടല് അറിയേണ്ട 10 കാര്യങ്ങള്\nBy വെബ്ഡെസ്ക് • 15/03/2020 at 2:15PM\nകർശന നിരീക്ഷണത്തിൽ കഴിയവെ തന്നെയാണ് അധികൃതരുടെ കണ്ണ് വെട്ടിച്ച് സംഘം നെടുമ്പാശേരിയിൽ എത്തിയത്. ഐസൊലേഷനിൽ കഴിയുന്ന രോഗിയേയും സംഘത്തേയും ഹോട്ടലിൽ നിന്ന് കൊച്ചിയിലേക്ക് കൊണ്ടുപോയത് സ്വകാര്യ വാഹനത്തിലാണെന്നാണ് കണ്ടെത്തിയത്.\n1. ദുബായിലേക്ക് കടക്കാൻ ശ്രമിച്ച കൊറോണ സ്ഥിരീകരിച്ച ബ്രീട്ടീഷ് പൗരനും സംഘവും താമസിച്ചിരുന്ന മൂന്നാറിൽ അതീവ ജാഗ്രത. ഇവർ താമസിച്ചിരുന്ന ടീ കൗണ്ടി ഹോട്ടൽ അടച്ചു. ഇവിടെ ഉണ്ടായിരുന്ന മുഴുവൻ ജീവനക്കാരെയും നിരീക്ഷണത്തിലാക്കി. ഇനി ഒരു അറിയിപ്പ് ഉണ്ടാകുന്നത് വരെ വിനോദ സഞ്ചാരികളെ മൂന്നാറിൽ പ്രവേശിപ്പിക്കരുതെന്നും കൂടാതെ മൂന്നാറിലുള്ള മുഴുവന് വിദേശ സഞ്ചാരികളെയും ഒരു കാരണവശാലും പുറത്തു വിടരുതെന്ന് ഹോട്ടല് ഉടമകള്‍ക്ക് സര്‍ക്കാര് കര്‍ശന നിര്‍ദേശവും നല്‍കി. കൂടാതെ മൂന്നാറിലുളള എല്ലാ വിദേശികളുടെയും വിവരങ്ങള് ശേഖരിയ്ക്കുന്നു\n2. മൂന്നാറിലെ ഹോംസ്‌റ്റേകളിലും റിസോര്‍ട്ടുകളിലും വിദേശബുക്കിംഗ് നിര്‍ത്തിവെക്കും. മൂന്നാറിലെ ഹോം സ്റ്റേകള് പരിശോധിച്ച് പട്ടിക തയ്യാറാക്കാന് തീരുമാനം ആയിട്ടുണ്ട്. സർക്കാർ തീരുമാനം ലംഘിക്കുന്ന ഹോം സ്‌റ്റേകള്‍ക്കും റിസോര്‍ട്ടുകള്‍ക്കുമെതിരെ നടപടി സ്വീകരിക്കും.\n3. ബ്രിട്ടീഷുകാരന് കൊവിഡ് ഉണ്ടെന്ന റിസൽട്ട് ഇന്നലെ തന്നെ ലഭിച്ചിരുന്നുവെന്ന് ആരോഗ്യമന്ത്രി കെ.കെ ശൈലജ പറഞ്ഞു. റിസൽട്ട് വരുന്നതിന് മുമ്പ് തന്നെ അവർ മുങ്ങിയതാണ്. പിന്നീട് ഇവരെ അന്വേഷിച്ച് കണ്ടെത്തുകയായിരുന്നു എന്നും മന്ത്രി പറഞ്ഞു.\n4. ബ്രിട്ടൺ സ്വദേശിയും സംഘവും മൂന്നാറിൽ നിന്ന് അധികൃതരുടെ കണ്ണ് വെട്ടിച്ച് കടന്ന് കളഞ്ഞ സംഭവം അതീവ ഗുരുതര വീഴ്ചയെന്നാണ് അധികൃതരുടെ വിലയിരുത്തൽ. രോഗ ലക്ഷണങ്ങൾ ഉണ്ടായിരുന്നതിനാൽ ആരോഗ്യ വകുപ്പിന്‍റെയും ജില്ലാ ഭരണകൂടത്തിന്‍റെയും പ്രത്യേക നിരീക്ഷണത്തിലായിരുന്നു വിദേശ വിനോദ സഞ്ചാരികളുടെ സംഘം.\n5. കർശന നിരീക്ഷണത്തിൽ കഴിയവെ തന്നെയാണ് അധികൃതരുടെ കണ്ണ് വെട്ടിച്ച് സംഘം നെടുമ്പാശേരിയിൽ എത്തിയത്. ഐസൊലേഷനിൽ കഴിയുന്ന രോഗിയേയും സംഘത്തേയും ഹോട്ടലിൽ നിന്ന് കൊച്ചിയിലേക്ക് കൊണ്ടുപോയത് സ്വകാര്യ വാഹനത്തിലാണെന്നാണ് കണ്ടെത്തിയത്. സ്വകാര്യ ട്രാവൽ ഏജന്‍റ് ഒത്താശ ചെയ്തെന്ന വിവരവും ലഭിച്ചിട്ടുണ്ട്. ഇവര്‍ക്കെതിരെ കര്‍ശന നടപടി ഉണ്ടാകുമെന്നാണ് അറിയുന്നത്.\n6. വിദേശത്തേക്ക് കടക്കാൻ ശ്രമിച്ച കൊറോണ ബാധിതനായ ബ്രിട്ടീഷ് സ്വദേശിയടങ്ങുന്ന സംഘം കയറിയ വിമാനം പരിശോധനകൾക്ക് ശേഷം യാത്ര തിരിച്ചു. വിദേശികളുടെ വിനോദ സഞ്ചാര സംഘവും മറ്റൊരാളും അടക്കം 20 പേരെ വിമാനത്തിൽ നിന്ന് പുറത്തിറക്കി നിരീക്ഷണത്തിലാക്കിയിട്ടുണ്ട്.\n7. ബ്രീട്ടീഷ് പൗരനെയും ഭാര്യയെയും കളമശേരി മെഡിക്കൽ കോളെജിലെ ഐസൊലേഷൻ വാർഡിലേക്ക് മാറ്റി. ഇയാൾക്കൊപ്പമുണ്ടായിരുന്ന ബാക്കി 17 പേരെ ഇവർ നേരത്തെ താമസിച്ചിരുന്ന മൂന്നാറിലെ കെടി‍ഡിസിയുടെ ടീ കൗണ്ടി റിസോർട്ടിലേക്ക് തന്നെ കൊണ്ടുപോകും. ഇവരും ഇവിടെ നിരീക്ഷണത്തിലായിരിയ്ക്കും.\n8. മാർച്ച് ഏഴിനാണ് 19 അംഗ വിദേശ സഞ്ചാരികൾ മൂന്നാറിലെത്തിയത്. ഐലന്‍ഡിലെ കാസിനോ ഹോട്ടൽ, അതിരപ്പള്ളി വെളളച്ചാട്ടം, അതിരപ്പള്ളി റെസിഡന്‍സി എന്നിവടങ്ങളിൽ ഇവർ പോയിരുന്നു. മൂന്നാറിൽ എത്തുമ്പോൾ തന്നെ കൊറോണ സ്ഥിരീകരിച്ചയാൾക്ക് പനി ഉണ്ടായിരുന്നു. കെടിഡിസിയുടെ മൂന്നാര് ടീ കൗണ്ടി റിസോര്‍ട്ടിലാണ് തുടർന്ന് കഴിഞ്ഞത്. 10ാം തീയതി മുതല് ആരോഗ്യവകുപ്പിന്റെ നിരീക്ഷണത്തിലായിരുന്നു ഇവർ.\n9. മൂന്നാറിൽ ഹോം സ്റ്റേകളിൽ താമസിക്കുന്നവരെ ചിത്തിരപുരം പ്രാഥമിക ആരോഗ്യ കേന്ദ്രത്തിൽ പരിശോധനയ്ക്ക് വിധേയരാക്കും. ഇതിന്റെ ഉത്തരവാദിത്തം ഹോം സ്റ്റേകൾക്കാണ്.\n10. വിദേശിയും സംഘവും നാട്ടിൽ പോകണമെന്ന് ബഹളം വച്ചെന്നാണ് ഹോട്ടൽ അധികൃതർ പറയുന്നത്. തുടർന്ന് കൊച്ചിയിലേക്ക് കടക്കുകയായിരുന്നു. എന്നാൽ ഇക്കാര്യം ഇവർ അധികൃതരെ കൃത്യമായി അറിയിക്കാത്തത് എന്തുകൊണ്ടാണെന്ന് വ്യക്തത വന്നിട്ടില്ല.\nകൊറോണ ഇന്ത്യയില് ഇങ്ങനെ: രണ്ട് മരണം, 18 സംസ്ഥാനങ്ങളില് 84 രോഗബാധിതര്; സമ്പര്‍ക്കമുളളവര് 4000, നിരീക്ഷണത്തിലുളളവര് 42,000\nകൊവിഡ് 19: ഇന്ത്യയിൽ 2301 രോഗബാധിതർ; 24 മണിക്കൂറിൽ 336 രോഗികൾ, ആകെ മരണം 56\nചങ്ങനാശേരിയിൽ നിരീക്ഷണത്തിൽ കഴിഞ്ഞ മെഡിക്കൽ വിദ്യാർത്ഥിനി തൂങ്ങി മരിച്ചു; റഷ്യയിൽ നിന്നെത്തിയത് ആറ് ദിവസം മുമ്പ്


‘ശോഭാ സുരേന്ദ്രന് സജീവമാവും’; കെഎസ് രാധാകൃഷ്ണനെ തള്ളി എഎന് രാധാകൃഷ്ണന്\nബിജെപി നേതാവ് ശോഭാ സുരേന്ദ്രന് നിയമസഭാ തെരഞ്ഞെടുപ്പില് സജീവമായി തന്നെ തിരിച്ചെത്തുമെന്ന് എ എന് രാധാകൃഷ്ണന്. ശോഭാ സുരേന്ദ്രന് ഉന്നയിച്ച വിഷയം പരിഹരിക്കാന് ശ്രമം തുടരുമെന്നും നിയമസഭാ തെരഞ്ഞെടുപ്പ് പ്രവര്‍ത്തനങ്ങളില് ശോഭാ സുരേന്ദ്രന് ഉണ്ടാവുമെന്നും അദ്ദേഹം പറഞ്ഞു. ഏഷ്യാനെറ്റ് ന്യൂസിനോടായിരുന്നു എഎന് രാധാകൃഷ്ണന്റെ പ്രതികരണം. ബിജെപി സംസ്ഥാന നേതൃത്വത്തില് താന് ഉയര്‍ത്തിയ പരാതികള് പരിഹരിച്ചില്ലെങ്കില് നിയമസഭാ തെരഞ്ഞെടുപ്പില് മത്സരിക്കില്ലെന്ന നിലപാടിലാണ് ശോഭാ സുരേന്ദ്രന്. അനുനയ ചര്‍ച്ചകള്‍ക്കായെത്തിയ സംസ്ഥാന സംസ്ഥാന നേതാക്കളോട് ഇക്കാര്യം പങ്കുവെച്ചിട്ടുണ്ടെന്നും ശോഭാ സുരേന്ദ്രന് പറഞ്ഞിരുന്നു. […]\n15 Jan 2021 10:06 PM GMT\nബിജെപി നേതാവ് ശോഭാ സുരേന്ദ്രന് നിയമസഭാ തെരഞ്ഞെടുപ്പില് സജീവമായി തന്നെ തിരിച്ചെത്തുമെന്ന് എ എന് രാധാകൃഷ്ണന്. ശോഭാ സുരേന്ദ്രന് ഉന്നയിച്ച വിഷയം പരിഹരിക്കാന് ശ്രമം തുടരുമെന്നും നിയമസഭാ തെരഞ്ഞെടുപ്പ് പ്രവര്‍ത്തനങ്ങളില് ശോഭാ സുരേന്ദ്രന് ഉണ്ടാവുമെന്നും അദ്ദേഹം പറഞ്ഞു. ഏഷ്യാനെറ്റ് ന്യൂസിനോടായിരുന്നു എഎന് രാധാകൃഷ്ണന്റെ പ്രതികരണം.


മൂവാറ്റുപുഴ ആസ്ഥാനമായി പൈനാപ്പിള് പാര്‍ക്ക് സ്ഥാപിക്കണം; എല്‍ദോ എബ്രഹാം എം. എല്. എ – Kothamangalam Vartha\nമൂവാറ്റുപുഴ ആസ്ഥാനമായി പൈനാപ്പിള് പാര്‍ക്ക് സ്ഥാപിക്കണം; എല്‍ദോ എബ്രഹാം എം. എല്. എ\nFebruary 6, 2019 kothamangalamvartha.com Agriculture, Kothamangalam News 0\nമൂവാറ്റുപുഴ: പൈനാപ്പിള് കൃഷിയുടെ ഈറ്റില്ലമായ മൂവാറ്റുപുഴയില് പൈനാപ്പിള് കര്‍ഷകര്‍ക്ക് ആശ്വാസമാകുന്നതിനായി മൂവാറ്റുപുഴ ആസ്ഥാനമായി പൈനാപ്പിള് പാര്‍ക്ക് സ്ഥാപിക്കണമെന്ന് എല്‍ദോ എബ്രഹാം എം.എല്.എ ആവശ്യപ്പെട്ടു. ഇന്നലെ നിയമസഭയില് നടന്ന ബജറ്റിന്‍മേലുള്ള ചര്‍ച്ചക്കിടെയാണ് എം.എല്.എ ആവശ്യം ഉന്നയിച്ചത്. ഈ ആവശ്യം ഉന്നയിച്ച് ധനകാര്യ വകുപ്പ് മന്ത്രിയ്ക്ക് കത്ത് നല്‍കിയതായും എം.എല്.എ പറഞ്ഞു. വാഴക്കുളം അഗ്രോ ആന്റ് ഫ്രൂട്ട്‌സ് പ്രൊസസ്സിംഗ് കമ്പനിയുടെ പുനരുദ്ദാരണത്തിനാവശ്യമായ നടപടി സ്വീകരിക്കണമെന്നും എം.എല്.എ ബജറ്റിന് മേലുള്ള ചര്‍ച്ചയില് ആവശ്യപ്പെട്ടു. വാഴക്കുളം പൈനാപ്പിള്, ഭൗമശാസ്ത്ര സൂചിക ലഭിച്ച കേരളത്തിലെ ഒരേയൊരു പഴവര്‍ഗവമാണ്. വര്‍ഷങ്ങള്‍ക്ക് മുന്‍പ് വരെ സംസ്ഥാനത്തിന് അഭിമാനമായിരുന്ന വാഴക്കുളം പൈനാപ്പിള് ഇന്ന് വിപണിയില് ഏറെ പിന്തള്ളപ്പെട്ടിരിക്കുന്നു.\nപൈനാപ്പിളിന്റെ അമിതതോല്‍പ്പാദനവും, മൂല്യവര്‍ധിത ഉല്‍പ്പന്നങ്ങള് നിര്‍മിക്കുന്ന യൂണിറ്റുകള് പൈനാപ്പിളിനെ കയ്യൊഴിഞ്ഞതുവരെ നിരവധി പ്രശ്നങ്ങളാണ് ഈ മേഖല നേരിടുന്നത്. ഇടുക്കി, എറണാകുളം, കോട്ടയം മേഖലകളിലായി നിരവധി കര്‍ഷകരാണ് പൈനാപ്പിളിന്റെ വിലയിടിവിനെത്തുടര്‍ന്ന് കഷ്ടത്തിലായിരിക്കുന്നത്. നല്ല ഡിമാന്‍ഡുണ്ടായിരുന്ന പൈനാപ്പിളിന് ഇന്ന് വിപണിയില് വിലകുറവാണ്. കര്‍ഷകരില് നിന്നും താങ്ങ് വിലയ്ക്ക് സര്‍ക്കാര് പൈനാപ്പിള് സംഭരിക്കുന്നതാണ് കര്‍ഷകര്‍ക്ക് ഏക ആശ്വാസം. ഒരു കിലോ പൈനാപ്പിളിന്റെ ഉല്‍പ്പാദനച്ചെലവ് കിലോക്ക് 25 രൂപക്ക് മുകളിലാണ്. സംസ്ഥാനത്ത് ഉല്‍പാദിപ്പിക്കപ്പെടുന്ന പൈനാപ്പിള് താങ്ങുവില നിശ്ചയിച്ച് സര്‍ക്കാര് സംഭരിച്ച് മൂല്യവര്‍ധിത ഉല്‍പ്പന്നങ്ങള് നിര്‍മിക്കുകയും, വിപണനം നടത്തുകയും ചെയ്യുകയാണ് വേണ്ടത്.\nമൂവാറ്റുപുഴക്കടുത്ത് പൈനാപ്പിള് തോട്ടങ്ങളാല് സമൃദ്ധമായ വാഴക്കുളം പ്രദേശത്തിന് ഒരു പ്രത്യേകതയുണ്ട്. പൈനാപ്പിള് സിറ്റി എന്നാണ് വാഴക്കുളം അറിയപ്പെടുന്നത്. മധുരം കൊണ്ടും ഔഷധഗുണം കൊണ്ടും സമാനതകളില്ലാത്ത പൈനാപ്പിളുകളാണ് ഭൗമശാസ്ത്രപരമായ പ്രത്യേകതകള്‍കൊണ്ട് ഇവിടെ കൃഷി ചെയ്യപ്പെടുന്നത്. പതിറ്റാണ്ടുകളായി പൈനാപ്പിള് കൃഷിയില് ഏര്‍പ്പെട്ടിരിക്കുന്ന നൂറുകണക്കിന് കര്‍ഷകരാണ് ഈ മേഖലയിലുള്ളത്. നൂറുകണക്കിന് വ്യാപാരികളും, ആയിരകണക്കിന് തൊഴിലാളികളും പ്രതിസന്ധിയിലാണ്. വഴക്കുളത്ത് ഉല്‍പാദിപ്പിക്കപ്പെടുന്ന പൈനാപ്പിളിന് വിപണിയില് ലഭിക്കുന്ന സ്വീകാര്യതയും ഗുണമേന്മയും കണക്കിലെടുത്താണ് ഭൗമശാസ്ത്ര സൂചികപട്ടം വാഴക്കുളം പൈനാപ്പിളിനെത്തേടിയെത്തിയത്. ഇത്തരത്തില് കാര്‍ഷികവിളകളില് ഉന്നതമായ ഒരു സ്ഥാനം ലഭിച്ചിട്ടും വാഴക്കുളം പൈനാപ്പിളിന് പുതിയ വിപണി സാധ്യതകള് കണ്ടെത്താനായില്ല. പ്രതിദിനം 1000 ടണ് പൈനാപ്പിള് ഉത്പാദിപ്പിക്കുന്ന കേരളത്തില് ഇതിന്റെ ഭൂരിഭാഗവും സംഭാവന ചെയ്യുന്നത് വാഴക്കുളം മേഖലയാണ്. എറണാകുളം, ഇടുക്കി, കോട്ടയം ജില്ലകളിലെ 116 താലൂക്കുകളിലാണ് നിലവില് വാഴക്കുളം പൈനാപ്പിള് കൃഷി ചെയ്യുന്നത്. കേരളത്തില് ഉല്‍പാദിപ്പിക്കപ്പെടുന്ന പൈനാപ്പിളിന്റെ പ്രധാന വിപണി നോര്‍ത്ത് ഇന്ത്യയായിരുന്നു. എന്നാല് 2016 ലെ നോട്ട് നിരോധനത്തിന് ശേഷം ക്ഷീണത്തിലായ സംസ്ഥാനത്തെ പൈനാപ്പിള് വിപണി, അപ്രതീക്ഷിത പ്രളയവും പൈനാപ്പിള് വിപണി ബാധിച്ചു.\nഎൽ ഡി എഫ്; കേരള സംരക്ഷണയാത്ര സംഘാടക സമിതി രൂപീകരിച്ചു


ഗോവയില് ബിജെപിക്ക് കനത്ത തിരിച്ചടി; എംജിപി പിന്തുണ പിന്‍വലിച്ചു\nTue May 26 2020 15:13:40 GMT+0530 (India Standard Time)\nബിജെപി സര്‍ക്കാരിനുള്ള പിന്തുണ പിന്‍വലിക്കുകയാണെന്നും ലോക്‌സഭാ തിരഞ്ഞെടുപ്പിലും നിയമസഭാ ഉപതിരഞ്ഞെടുപ്പിലും കോണ്‍ഗ്രസിനെ പിന്തുണയ്ക്കുമെന്നും പാര്‍ട്ടി അധ്യക്ഷന് ദീപക് ധവാലികര് വ്യക്തമാക്കി.\nRSN13 April 2019 8:37 AM GMT\nപനാജി: ലോക്‌സഭാ തിരഞ്ഞെടുപ്പിന് ദിവസങ്ങള് മാത്രം ബാക്കിനില്‍ക്കെ ഗോവയില് ബിജെപിക്ക് കനത്ത തിരിച്ചടി നല്‍കി മഹാരാഷ്ട്രവാദി ഗോമന്‍തക് പാര്‍ട്ടി (എംജിപി) പിന്തുണ പിന്‍വലിച്ചു. ബിജെപി സര്‍ക്കാരിനുള്ള പിന്തുണ പിന്‍വലിക്കുകയാണെന്നും ലോക്‌സഭാ തിരഞ്ഞെടുപ്പിലും നിയമസഭാ ഉപതിരഞ്ഞെടുപ്പിലും കോണ്‍ഗ്രസിനെ പിന്തുണയ്ക്കുമെന്നും പാര്‍ട്ടി അധ്യക്ഷന് ദീപക് ധവാലികര് വ്യക്തമാക്കി.\nഒറ്റയ്ക്ക് ഭരിക്കാന് ഭൂരിപക്ഷമില്ലാത്ത ബിജെപി പ്രാദേശിക കക്ഷികളുടെ സഹായത്തോടെയാണ് ഗോവയില് ഭരണം നടത്തുന്നത്. 2007 മുതല് 2012 വരെ കോണ്‍ഗ്രസിന്റെ സഖ്യകക്ഷിയായിരുന്ന എംജിപി 2012 ലാണ് ബിജെപിക്കൊപ്പം ചേര്‍ന്നത്. മനോഹര് പരീക്കറുടെ മരണശേഷം പ്രമോദ് സാവന്ത് ആണ് ഗോവയുടെ മുഖ്യമന്ത്രി. പരീക്കര് മുഖ്യമന്ത്രിയായാല് മാത്രമേ ബിജെപിയെ പിന്തുണയ്ക്കുകയൂള്ളൂവെന്നാണ് ഗോവയിലെ പ്രാദേശിക പാര്‍ട്ടികളായ എംജിപി, ഗോവ ഫോര്‍വേഡ് പാര്‍ട്ടി എന്നിവര് അറിയിച്ചിരുന്നത്. എന്നാല്, പരീക്കറുടെ മരണശേഷം സഖ്യകക്ഷികളെ കൂടെനിര്‍ത്താന് ബിജെപി പുതിയ ഫോര്‍മുല മുന്നോട്ടുവച്ചു. ഇതിന്റെ ഭാഗമായി രണ്ട് പാര്‍ട്ടികള്‍ക്കും ഉപമുഖ്യമന്ത്രി പദവി നല്‍കി.\nപാര്‍ട്ടി സുധിന് ധവാലികറായിരുന്നു എംജിപിയില്‍നിന്നുള്ള ഉപമുഖ്യമന്ത്രി. അതിനിടെ, എംജിപിയെ പിളര്‍ത്താനും ബിജെപി ശ്രമം നടത്തി. ഇതോടെ എംജിപിയുടെ എംഎല്‍എമാരായ മനോഹര് അജ്ഗനോക്കര്, ദീപക് പവാസ്‌കര് എന്നിവര് ബിജെപിയില് ചേര്‍ന്നു. പിന്നാലെ സുധിന് ധവാലികറെ ഉപമുഖ്യമന്ത്രി സ്ഥാനത്തുനിന്ന് ബിജെപി പുറത്താക്കി. ഇതോടെയാണ് ബിജെപിയുമായുള്ള ബന്ധം ഉപേക്ഷിക്കാന് എംജിപി തീരുമാനിച്ചത്.\nmgp withdraw support goas bjp led coalition\nഇതര സംസ്ഥാന യാത്ര: യാത്രക്കാരെ ബുദ്ധിമുട്ടിക്കാതെ മെഡിക്കല് ...\n26 May 2020 7:57 AM GMT\nകൈയ്യുറയില്ല; യുപിയിൽ ഗർഭിണിക്ക് ചികിൽസ ലഭിക്കാതെ കുട്ടി...\n26 May 2020 7:38 AM GMT\nകൈയ്യുറയില്ല; യുപിയിൽ ഗർഭിണിക്ക് ചികിൽസ ലഭിക്കാതെ കുട്ടി മരിച്ചു


UUKMA News ഇന്നത്തെ ഇന്ത്യ പാമ്പാട്ടികളുടെ നാടല്ല, ലോകത്തെ പ്രധാന ഐടി ഹബ്ബാണ് രാജ്യം: പ്രധാനമന്ത്രി - UUKMA News ഇന്നത്തെ ഇന്ത്യ പാമ്പാട്ടികളുടെ നാടല്ല, ലോകത്തെ പ്രധാന ഐടി ഹബ്ബാണ് രാജ്യം: പ്രധാനമന്ത്രി - UUKMA News\nലോകത്തിലെ പ്രധാന ഐടി ഹബ്ബുകളിൽ ഒന്നായി ഇന്ത്യ മാറിയിരിക്കുന്നുവെന്ന് പ്രധാനമന്ത്രി നരേന്ദ്ര മോദി. നേരത്തെ വിദേശികൾ ഇന്ത്യയെ പാമ്പാട്ടികളുടെ രാജ്യമായിട്ടാണ് കണ്ടിരുന്നത്. എന്നാൽ ഇന്ന് ആ സ്ഥിതി മാറിയിരിക്കുന്നു. ഐടി വ്യവസായം രാജ്യത്തിന്റെ ആ പ്രതിച്ഛായ മാറ്റി. ലോകം ഇന്ന് ഇന്ത്യയെ നോക്കുന്നത് ആഗോള തലത്തിലുള്ള കാഴ്ചപ്പാടോടെയാണ്. ഇന്ത്യയിലെ യുവാക്കളായ ഐടി വിദഗ്ദ്ധരാണ് ഈ കാഴ്ചപ്പാട് രൂപപ്പെടുത്തിയതെന്നും മോദി ചൂണ്ടിക്കാട്ടി.\nപട്ന സർവകലാശാലയുടെ ശതാബ്ദി ആഘോഷങ്ങളിൽ പങ്കെടുത്ത് സംസാരിക്കവെയാണ് മോദി ഇക്കാര്യം വ്യക്തമാക്കിയത്. രാജ്യത്തിനുണ്ടായ മാറ്റത്തില് സന്തോഷമുണ്ട്. 80കോടി യുവാക്കളാണ് ഇന്ത്യയിലുള്ളത്. ഇവരിൽ 65 ശതമാനം പേരും 35 വയസിന് താഴെയുള്ളവരാണ്. ഇത്രയും യുവാക്കളുള്ള ഇന്ത്യക്ക് അസാധ്യമായി യാതൊന്നും ഇല്ലെന്ന് മനസിലാക്കണമെന്നും പ്രധാനമന്ത്രി പറഞ്ഞു. അതേസമയം, ലോകത്തെ മികച്ച 500 സർവകലാശാലകളിൽ ഇന്ത്യയിൽ നിന്നൊരെണ്ണം പോലുമില്ലാത്തതിൽ മോദി നിരാശയും രേഖപ്പെടുത്തി. 2022ൽ ബിഹാറിൽ വികസനം പൂർത്തിയാകുമെന്നു പറഞ്ഞ മോദി, മുഖ്യമന്ത്രി നിതീഷ് കുമാറിന് എല്ലാ കേന്ദ്രസഹായവും വാഗ്ദാനം ചെയ്തു. 3700 ഓളം കോടി രൂപയുടെ നിരവധി വികസന പദ്ധതികളുടെ ഉദ്ഘാടനവും പ്രഖ്യാപനവും മോദി നടത്തി.


10-year-old-affected-by-brain-eating-amoeba | തലച്ചോറ് തുരന്ന് തിന്നുന്ന അമീബ പ്രവേശിച്ചതിനെ തുടർന്ന് പത്ത് വയസ്സുകാരി ഗുരുതരാവസ്ഥയിൽ; അപകടകാരിയായ അമീബ തലച്ചോറിൽ പ്രവേശിച്ചത് നീന്തൽ കുളത്തിൽ നിന്ന്; മൂക്കിലൂടെ ശരീരത്തിൽ കയറുന്ന അമീബ നേരെ പോകുന്നത് തലച്ചോറിലേക്ക്; ഇതു വരെ രക്ഷിക്കാൻ സാധിച്ചത് അഞ്ച് പേരെ മാത്രം - MarunadanMalayalee.com\nSeptember 16, 2019 | 07:53 AM IST | Permalink\nടെക്സാസ്: നീന്തൽ കുളത്തിൽ നിന്ന് അപകടകാരിയായ അമീബ തലച്ചോറിൽ പ്രവേശിച്ചതിനെ തുടർന്ന് പത്ത് വയസ്സുകാരി ഗുരുതരാവസ്ഥയിൽ. തലച്ചോറിനെ നശിപ്പിക്കുന്ന നെയ്ഗ്ലോറിയ ഫൗലേറി എന്ന അമീബയാണ് കുട്ടിയുടെ ശരീരത്തിൽ പ്രവേശിച്ചിരിക്കുന്നത്. ടെക്സാസിൽ നിന്നുള്ള ലിലി അവാന്റ് എന്ന പെൺകുട്ടി സെപ്റ്റംബർ രണ്ടിന് ബോസ്‌ക് കൗണ്ടിയിലെ തടാകത്തിലും സമീപത്തെ പുഴയിലും നീന്തിക്കുളിക്കുന്നതിനിടെയാണ് അമീബ ബാധയുണ്ടായതെന്ന സംശയത്തിലാണ് ഡോക്ടർമാർ. ഈ അമീബ ബാധ ഉണ്ടായവരെ രക്ഷിക്കുന്നത് ഏറെ കഠിനമായ കാര്യമാണെന്നാണ് ഡോക്ടർമാർ പറയുന്നത്. ഇതു വരെ അഞ്ച് പേരെയാണ് രക്ഷപ്പെടുത്താൻ സാധിച്ചത്.\nസെപ്റ്റംബർ എട്ടിന് രാത്രി കുടത്ത തലവേദനയോടെയാണ് ലിലിയെ ആശുപത്രിയിലെത്തിച്ചത്. വൈറൽ പനിയാവുമെന്നാണ് ആദ്യം കരുതിയത്. എന്നാൽ പിന്നീട് ആരോഗ്യസ്ഥിതി വഷളായതോടെയാണ് കൂടുതൽ പരിശോധന നടത്തിയത്. അബോധാവസ്ഥയിലായ ലിലിയുടെ ആരോഗ്യസ്ഥിതിയിൽ പുരോഗതിയൊന്നും കണ്ടില്ല. തുടർന്ന് നടത്തിയ പരിശോധനയിൽ ലിലിയുടെ തലച്ചോറിൽ നെയ്ഗ്ലോറിയ ഫൗലേറി അമീബയുടെ സാന്നിധ്യം കണ്ടെത്തി. മൂക്കിലൂടെ ശരീരത്തിൽ കയറിയ അമീബ ഇതുവഴി തലച്ചോറിലേക്ക് കടന്നിരിക്കാം എന്നാണ് പ്രാഥമിക നിഗമനം. പ്രൈമറി അണീബിക് മെനിംഗോഎൻസഫലൈറ്റിസ് എന്ന അസുഖമാണ് ലിലിയെ ബാധിച്ചതെന്നും ഡോക്ടർമാർ വ്യക്തമാക്കുന്നു. ഓരോ ദിവസം കഴിയുന്തോറും കുട്ടിയുടെ അവസ്ഥ വഷളായിക്കൊണ്ടിരിക്കുകയാണെന്ന് ഡോക്ടർമാർ പറയുന്നു.\nതടാകങ്ങളും നദികളും പോലുള്ള ശുദ്ധജലത്തിൽ ആണ് ഈ അമീബയെ സാധാരണയായി കാണപ്പെടുന്നത്. ഇവ മൂക്കിലൂടെ ശരീരത്തിൽ പ്രവേശിക്കുകയും തലച്ചോറിലേക്ക് സഞ്ചരിക്കുകയും മസ്തിഷ്‌ക കോശങ്ങളെ നശിപ്പിക്കുകയും ചെയ്യും. 2009 നും 2018 നും ഇടയിൽ മാത്രം യുഎസിൽ നെയ്‌ഗ്ലേരിയ ഫൗലേറിയെ സംബന്ധിച്ചുള്ള 34 കേസുകളാണ് റിപ്പോർട്ട് ചെയ്തത്.


അച്യുതമേനോന്‍റെ വരവും അടിയന്തരാവസ്ഥയും – Kondotty Times\n1967 ഫെബ്രുവരി, മാര്‍ച്ച് മാസങ്ങളിലായി മൂന്നാം കേരള നിയമസഭയിലേക്കുള്ള തെരഞ്ഞെടുപ്പ് നടന്നു. സിപിഎമ്മിന്‍റെ നേതൃത്വത്തില് രൂപം കൊണ്ടതും സിപിഐ, ആര്‍എസ്പി, മുസ്ലിംലീഗ്, ഐഎസ്പി, കെഎസ്പി, കെടിപി എന്നീ കക്ഷികള് ഉള്‍പ്പെട്ടതുമായ സപ്തകക്ഷിമുന്നണി 133 നിയമസഭാസീറ്റുകളില് 113 എണ്ണവും നേടി അധികാരത്തിലേറി.\nതെരഞ്ഞെടുപ്പിനുമുമ്പായി നടന്ന മണ്ഡലം പുനര്‍നിര്‍ണയത്തെ തുടര്‍ന്ന് നിയമസഭയുടെ അംഗബലം 126 ല്‍നിന്ന് 133 ആയി ഉയര്‍ന്നിരുന്നു. ഇഎംഎസിന്‍റെ നേതൃത്വത്തില് സപ്തകക്ഷി അധികാരത്തിലേറിയപ്പോള് കോണ്‍ഗ്രസ്, കേരള കോണ്‍ഗ്രസ് പാര്‍ട്ടികള് പ്രതിപക്ഷത്തായി. കെ കരുണാകരനായിരുന്നു പ്രതിപക്ഷ നേതാവ്.\nഅധികാരത്തിലേറി 30 മാസം തികയും മുമ്പ് മുന്നണി ബന്ധത്തില് ഉലച്ചിലുണ്ടാവുകയും 1969 ഒക്ടോബര് 24ന് ഇഎംഎസ് മന്ത്രിസഭ രാജിവയ്ക്കുകയും ഗവര്‍ണരുടെ നിര്‍ദ്ദേശപ്രകാരം കാവല് മന്ത്രിസഭയ്ക്ക് ഇഎംഎസ് നേതൃത്വം നല്‍കുകയും ചെയ്തു. വീണ്ടും മുന്നണി ബന്ധങ്ങളില് മാറ്റമുണ്ടായി സപ്തകക്ഷിയുടെ ഭാഗമായിരുന്ന സിപിഐ, ആര്‍എസ്പി, മുസ്ലിംലീഗ്, ഐഎസ്പി, എന്നീ കക്ഷികളും പ്രതിപക്ഷത്തായിരുന്ന കോണ്‍ഗ്രസ്, കേരളകോണ്‍ഗ്രസുമായി ചേര്‍ന്ന് പുതിയ മന്ത്രിസഭയുണ്ടാക്കി. അന്ന് രാജ്യസഭാംഗമായിരുന്ന സി അച്യുതമേനോന്‍റെ നേതൃത്വത്തില് 1969 നവംബര് ഒന്നിന് പുതിയ മന്ത്രിസഭ അധികാരമേറ്റു. മുഖ്യമന്ത്രിയായ അച്യൂതമേനോന് നിയമസഭാംഗമാകുന്നതിന് വേണ്ടി ഇ ചന്ദ്രശേഖരന് നായര് രാജിവച്ചു. കൊട്ടാരക്കര മണ്ഡലത്തിലെ പ്രതിനിധിയായിരുന്ന അദ്ദേഹത്തിന്‍റെ ഒഴിവില് അച്യുതമേനോന് മത്സരിച്ചുജയിച്ചു. എന്നാല് എട്ടുമാസത്തെ ഭരണത്തിനുശേഷം പുതിയ ജനവിധി തേടുന്നതിനുവേണ്ടി നിയമസഭ പിരിച്ചുവിടാന് ഗവര്‍ണറോട് ഉപദേശിക്കുകയും 1970 ജൂണ് 26ന് നിയമസഭ പിരിച്ചുവിടുകയും ചെയ്തു. കേരളം തുടര്‍ന്ന് അഞ്ചാമതും രാഷ്ട്രപതി ഭരണത്തിലായി.\n1970 സെപ്തംബര് 17ന് നാലാം കേരള നിയമസഭയിലേക്ക് തെരഞ്ഞെടുപ്പ് നടന്നു. ഐക്യമുന്നണി ഭൂരിപക്ഷം നേടുകയും സി അച്യൂതമേനോന് മുഖ്യമന്ത്രിയായി വീണ്ടും ഒക്ടോബര് നാലിന് അധികാരമേറ്റു. സ്പീക്കറായിരുന്ന കെ മൊയ്തീന്‍കുട്ടി ഹാജി 1975 മെയ് എട്ടിന് രാജിവയ്ക്കുകയും 1976 ഫെബ്രുവരി 17 മുതല് ടി എം ജോണ് പുതിയ സ്പീക്കറായി തെരഞ്ഞെടുക്കപ്പെടുകയും ചെയ്തു. 1975 ജൂണ് 25ന് രാജ്യത്ത് അടിയന്തരാവസ്ഥ പ്രഖ്യാപിക്കപ്പെട്ടു. ഇതേ തുടര്‍ന്ന് നിയമസഭയുടെ കാലാവധി 1975 ക്ടോബര് 22നും 1977 മാര്‍ച്ച് 22നുമിടയ്ക്ക് മൂന്ന് ഘട്ടങ്ങളിലായി ആകെ 18 മാസം ദീര്‍ഘിപ്പിച്ചു. അപ്രകാരം കേരള നിയമസഭ ആറ് വര്‍ഷവും അഞ്ചുമാസവും 18 ദിവസവും നിലനിന്നു. കേരള സംസ്ഥാനം രൂപം കൊണ്ടതിനുശേഷം ആദ്യമായി ഒരു മന്ത്രിസഭ കാലാവധി തികച്ച് ഭരിച്ചതും അഞ്ചുവര്‍ഷത്തിലൊരിക്കല് നിര്‍ബന്ധമായും തെരഞ്ഞെടുപ്പ് നടക്കേണ്ടത് ആറര വര്‍ഷം വരെ നീണ്ടതും ചരിത്രരേഖയായി മാറി.\n1977 മാര്‍ച്ച് അഞ്ചാം തിയ്യതി അഞ്ചാം കേരള നിയമസഭയിലേക്ക് തെരഞ്ഞെടുപ്പ് നടന്നു. മണ്ഡലം പുനര്‍നിര്‍ണയത്തെ തുടര്‍ന്ന് അംഗബലം 133 ല്‍നിന്ന് 140ലേക്ക് ഉയര്‍ന്നത് ഇക്കാലത്താണ്. ഇന്ത്യന് നാഷണല് കോണ്‍ഗ്രസ്, മുസ്ലിംലീഗ്, ആര്‍എസ്പി, സിപിഐ, കേരള കോണ്‍ഗ്രസ് എന്നീ കക്ഷികളടങ്ങിയ ഐക്യമുന്നണി എന്‍ഡിപിയുടെയും പിഎസ്പിയുടെയും പിന്തുണയോടുകൂടി വിജയിച്ച് അധികാരത്തിലേറി . 1977 മാര്‍ച്ച് 27ന് കെ കരുണാകരന്‍റെ നേതൃത്വത്തിലുള്ള മന്ത്രിസഭ അധികാരത്തില് വന്നു. ചാക്കീരി അഹമ്മദ് കുട്ടിയായിരുന്നു സ്പീക്കര്.\nഅടിയന്തരാവസ്ഥ കാലത്ത് പൊലീസ് കസ്റ്റഡിയില് കൊല്ലപ്പെട്ട രാജന്‍കേസിന്‍റെ കോലാഹലം ഇക്കാലത്ത് ശക്തമായി. കോടതി പരാമര്‍ശത്തെ തുടര്‍ന്ന് 1977 ഏപ്രില് 25ന് കെ കരുണാകരന് മുഖ്യമന്ത്രി സ്ഥാനം രാജിവയ്ക്കേണ്ടി വന്നു. ഏപ്രില് 27ന് എകെ ആന്‍റണിയുടെ നേതൃത്വത്തിലുള്ള മന്ത്രിസഭ സത്യപ്രതിജ്ഞ ചെയ്തു.\nമാതൃകാ പെരുമാറ്റച്ചട്ട ലംഘനം: ഫ്ളയിങ് സ്ക്വാഡ് നിരീക്ഷണം ശക്തമാക്കി\nപാളത്തില് ജീപ്പ് ഓടിച്ചുകയറ്റി ട്രെയിന് അട്ടിമറിക്കാന് ശ്രമം


Coronavirus numbers in India Why Tamil Nadu is latest cause for worry-Explained: എന്തുകൊണ്ട് കേരളത്തിന്റെ അയൽ സംസ്ഥാനമായ തമിഴ്നാട് ഉത്കണ്ഠയുടെ പുതിയ കാരണമാകുന്നു? | Indian Express Malayalam\ncoronavirus numbers in india why tamil nadu is latest cause for worry\nരാജ്യത്ത് ഇതുവരെ സ്ഥിരീകരിച്ച കേസുകളുടെ 70 ശതമാനവും മഹാരാഷ്ട്ര, ഗുജറാത്ത്, ഡൽഹി, തമിഴ്നാട്, രാജസ്ഥാൻ എന്നീ സംസ്ഥാനങ്ങളിൽ നിന്നാണ്\nUpdated: May 6, 2020 3:54:02 pm\nന്യൂഡൽഹി: കേരളത്തിൽ കോവിഡ് രോഗികളുടെ എണ്ണവും മരണനിരക്കും കുറയുകയും രോഗം ഭേദമായവരുടെ എണ്ണം കൂടുകയും ചെയ്തത് ആശ്വാസകരമാണെങ്കിലും ഇന്ത്യയിൽ പുതിയതായി കോവിഡ്-19 സ്ഥിരീകരിക്കുന്നവരുടെ എണ്ണം വർധിക്കുന്നത് ആശങ്കജനകമാണ്. പ്രത്യേകിച്ച് കേരളത്തിന്റെ അയൽ സംസ്ഥാനമായ തമിഴ്നാട്ടിൽ വലിയ വർധനവാണ് കഴിഞ്ഞ കുറച്ച് ദിവസങ്ങൾക്കുള്ളിൽ രേഖപ്പെടുത്തിയത്. ഇന്ത്യയുടെ ആകെ കണക്കിൽ വലിയൊരു പങ്കും തമിഴ്നാട്ടിൽ നിന്നാണ്.\nരാജ്യത്ത് ഇതുവരെ സ്ഥിരീകരിച്ച കേസുകളുടെ 70 ശതമാനവും മഹാരാഷ്ട്ര, ഗുജറാത്ത്, ഡൽഹി, തമിഴ്നാട്, രാജസ്ഥാൻ എന്നീ സംസ്ഥാനങ്ങളിൽ നിന്നാണ്. തമിഴ്നാട്ടിൽ ചെന്നൈയിലുള്ള കോയമ്പേട് മാർക്കറ്റാണ് സംസ്ഥാനത്ത് രോഗബാധിതരുടെ എണ്ണം വലിയ രീതിയിൽ വർധിക്കാനിടയായ പ്രദേശം. സംസ്ഥാനത്ത് റിപ്പോർട്ട് ചെയ്ത കേസുകളിൽ 600ന് മുകളിൽ കോയമ്പേട് മാർക്കറ്റിൽ നിന്നു തന്നെയാണ്. കേരളത്തിലെ പല സ്ഥലങ്ങളിലും പച്ചക്കറി എത്തിയിരുന്നതും ഈ മാർക്കറ്റിൽ നിന്നുമാണ്.\nപ്രശ്നം ഗുരുതരമായതോടെ പരിശോധനകളുടെ എണ്ണവും സംസ്ഥാനത്ത് വർധിപ്പിച്ചിട്ടുണ്ട്. കോയമ്പേട് മാർക്കറ്റുൾപ്പടെയുള്ള ഹോട്ട്‌സ്‌പോട്ടുകൾ കേന്ദ്രീകരിച്ചാണ് കൂടുതൽ ടെസ്റ്റുകളും നടത്തുന്നത്. ഇതുവരെ 1,74,828 പേർക്കാണ് സംസ്ഥാനത്ത് ടെസ്റ്റ് നടത്തിയത്.\nചൊവ്വാഴ്ച ഇന്ത്യയിൽ 4959 കൊറോണ വൈറസ് കേസുകളാണ് സ്ഥിരീകരിച്ചത്. ഇതോടെ രാജ്യത്ത് രോഗബാധിതരുടെ എണ്ണം അയ്യായിരത്തിനടുത്ത് എത്തി. 49,339 പേർക്കാണ് രോഗബാധ കമണ്ടെത്തിയത്. ഇതിൽ 12,750 പേർക്ക് രോഗം ഭേദമാവുകയും ചെയ്തു. കഴിഞ്ഞ അഞ്ച് ദിവസത്തിനുള്ളിൽ 15,000ലധികം കേസുകളാണ് രാജ്യത്ത് സ്ഥിരീകരിച്ചത്. ലോക്ക്ഡൗണിൽ ഇളവുകൾ ലഭിക്കുകയും ഇതര സംസ്ഥാനങ്ങളിൽ നിന്നും വിദേശത്ത് നിന്നുമുള്ളവർ എത്തുകയും ചെയ്യുന്ന സാഹചര്യത്തിൽ കനത്ത ജാഗ്രതയിലാണ് സർക്കാരുകളും ആരോഗ്യപ്രവർത്തകരും.\nചൊവ്വാഴ്ച ഗുജറാത്തിൽ രോഗികളുടെ എണ്ണം 6000 കടന്നപ്പോൾ ഡൽഹിയിൽ രോഗബാധിതരുടെ എണ്ണം 5000ലെത്തി. ഗുജറാത്തിൽ ഒറ്റ ദിവസം മരിച്ചത് 49 പേരാണ്. ഇതോടെ സംസ്ഥാനത്തെ മരണസംഖ്യ 350ലെത്തി.\nWeb Title: Coronavirus numbers in india why tamil nadu is latest cause for worry


ഫേസ്‌ബുക്കില് തന്‍റെ സ്ഥാനം തിരിച്ച് പിടിച്ച് സുക്കര്‍ബര്‍ഗ്. - FUTURELINE\nഫേസ്ബുക്ക് സ്ഥാപകനും മേധാവിയുമായ മാര്‍ക്ക് സുക്കര്‍ബര്‍ഗിന് തന്‍റെ സ്ഥാനം നഷ്ടപ്പെടില്ലെന്ന് റിപ്പോര്‍ട്ട് . ഉപഭാക്താക്കളുടെ സുരക്ഷാ ആശങ്കയുമായി ബന്ധപ്പെട്ട് ഉയര്‍ന്നുവന്ന വിവാദങ്ങള് മൂലം പ്രതിസന്ധിയിലായ ഫേസ്ബുക്ക് ഡയറക്ടര് ബോര്‍ഡില് നിന്നും സുക്കര്‍ബര്‍ഗിനെ പുറത്താക്കണോ എന്നതില് നടന്ന വോട്ടെടുപ്പില് അനുകൂല വിധിയെന്നാണ് റിപ്പോര്‍ട്ട് .\nമെയ് 30നാണ് ഫേസ്ബുക്ക് ഡയറക്ടര് ബോര്‍ഡ് യോഗം നടന്നത്. സ്വകാര്യതയിലെ സുരക്ഷാവീഴ്ചകള് ഉന്നയിച്ച് സുക്കര്‍ബര്‍ഗിനെതിരെ ഒരു കൂട്ടം ഡയറക്ടര്‍മാര് നീക്കം ശക്തമാക്കി. പരോക്ഷമായിട്ടായിരുന്നു എല്ലാം അണിയറ നീക്കങ്ങളും ഇവര് നടത്തിയത്.\nസുക്കര്‍ബര്‍ഗിനെതിരെ വോട്ട് ചെയ്ത് പുറത്താക്കാനുള്ള വന്‍പ്രചാരണമാണ് നടന്നത്. മജോരിറ്റി ആക്ഷന്, ആക്ടിവിസ്റ്റ് സംഘടനകളായ കളര് ഓഫ് ചെയ്‍ഞ്ച്, എന്നിവയുടെ നേതൃത്വത്തിലാണ് സുക്കര്‍ബര്‍ഗിനെതിരെയുള്ള നീക്കം നടന്നത് .\nPrevious: സംസ്ഥാനത്ത് നടക്കാന് പോകുന്ന ഉപതെരഞ്ഞെടുപ്പുകളില് മത്സരിക്കില്ല ;കെ.സുരേന്ദ്രന്.\nNext: ഓണ്‍ലൈന് ടാക്സി സര്‍വീസ് പദ്ധതിയുമായി സര്‍ക്കാര്.\nവടകരയിലെ പോരാട്ടം അക്രമരാഷ്ട്രീയത്തിനെതിരെ; കെ മുരളീധരന്..!!\nഎഴുപതുകാരനായ വയോധികന് 15വയസുള്ള പെണ്‍കുട്ടിയെ വിവാഹം കഴിച്ചു..!!\nഭാര്യയേയും മൂന്ന് മാസം പ്രായമായ കുഞ്ഞിനേയും ക്രൂരമായി കൊന്ന ശേഷം മൃതദ്ദേഹം കത്തിച്ചു..!!


ഇടതുമുന്നണിക്ക് ഇത്രയും അപചയം ആവാമോ?\nTue Feb 19 2019 01:15:25 GMT+0530 (IST)\nആര് ബാലകൃഷ്ണപിള്ളയുടെയും സ്‌കറിയ തോമസിന്റെയും നേതൃത്വത്തിലുള്ള കേരളാ കോണ്‍ഗ്രസ്സുകള് ലയിച്ച് ഒന്നാവുന്നതിന് താല്‍ക്കാലികമായ ചില തടസ്സങ്ങള് നേരിട്ടിട്ടുണ്ടെങ്കിലും, ഇരുകൂട്ടരും ലയിക്കാനുള്ള തത്രപ്പാടിലാണ്. അതു സംഭവിക്കുക തന്നെ ചെയ്യും. ഒന്നേയുള്ളൂ അതിനു കാരണം. ഇടതുമുന്നണിയില് ഘടകകക്ഷിയാവണം, തഞ്ചം കിട്ടിയാല് മന്ത്രിയാവണം; മറ്റു സ്ഥാനമാനങ്ങള് നേടണം. അവരെ മുന്നണിയിലെടുക്കുന്നതിനു പിന്നില് ഇടതുമുന്നണിക്കുള്ള ലക്ഷ്യവും ആദര്‍ശപ്രേരിതമൊന്നുമല്ല. ആദര്‍ശമാണ് മാനദണ്ഡമെങ്കില് അഴിമതിക്കേസില് ജയിലില് കിടന്ന- അതും വി എസ് അച്യുതാനന്ദന് കൊടുത്ത കേസില്- കഴിഞ്ഞ യുഡിഎഫ് ഭരണകാലത്ത്, അവരോടൊപ്പം നിന്ന് മുന്നാക്ക കോര്‍പറേഷന് ചെയര്‍മാനായി വിരാജിച്ച ഒരാളുടെ കീശയിലുള്ള പാര്‍ട്ടിയെ മുന്നണിയിലെടുക്കുമായിരുന്നുവോ അവര്? അപ്പോള് ഒരുകാര്യം ഉറപ്പ്: പത്തനാപുരത്തും ചുറ്റുവട്ടത്തുമുള്ള വോട്ടുകളാണ് വിഷയം. ഒന്നോ രണ്ടോ സീറ്റുകള് പ്രായോഗിക രാഷ്ട്രീയത്തില് പരമപ്രധാനം.\nഇടതുമുന്നണിയില് കയറിക്കൂടാന് ശ്രമിക്കുന്ന മറ്റൊരു പാര്‍ട്ടി എല്‍ജെഡിയാണ്. ലോക്താന്ത്രിക് ജനതാദള് എന്നാണ് പേരെങ്കിലും അത് എം പി വീരേന്ദ്രകുമാറിന്റെ ജനതാദള് വേഷംമാറിയെത്തിയതാണ്. വീരേന്ദ്രകുമാറിന്റെ തഞ്ചത്തിനും താളത്തിനുമൊത്ത് തുള്ളുന്ന ചിലര് കൊണ്ടുനടക്കുന്ന പാര്‍ട്ടിയാണത്. കേരളാ കോണ്‍ഗ്രസ് ബാലകൃഷ്ണപിള്ളയ്ക്കും കെ എം മാണിക്കും എന്താണോ അതുതന്നെയാണ് വീരേന്ദ്രകുമാറിന് എല്‍ജെഡി. മകന് ശ്രേയാംസ് കുമാറിന് സ്ഥാനമാനങ്ങള് വേണം. ഗണേഷ് കുമാറിനെയും ജോസ് കെ മാണിയെയും പോലെയുള്ള മറ്റൊരവതാരത്തിന് വേണ്ടി സോഷ്യലിസ്റ്റ് ആശയങ്ങളെ പലയിടങ്ങളിലും പണയംവയ്ക്കുകയാണ് അദ്ദേഹം. അതിലേറെ രസം, തിരഞ്ഞെടുപ്പു കമ്മീഷന്റെ ചട്ടങ്ങള് മൂലം താന് എല്‍ജെഡിക്കാരനാണെന്ന് പറയാന് വീരേന്ദ്രകുമാറിന് പാടില്ല. പറഞ്ഞാല് ഇടതുമുന്നണി കനിഞ്ഞുനല്‍കിയ എംപി സ്ഥാനം നഷ്ടപ്പെടും. അതായത്, വീരേന്ദ്രകുമാറിന്റെയും മകന് ശ്രേയാംസ്‌കുമാറിന്റെയും ശ്രേയസ് മാത്രമാണ് ഈ പാര്‍ട്ടിയുടെ അജണ്ടയിലുള്ളത്.\nഇടതുമുന്നണിയില് ഇടം കാത്തുനില്‍ക്കുന്ന മറ്റൊരു പാര്‍ട്ടി ഐഎന്‍എല് ആണ്. ഇബ്രാഹീം സുലൈമാന് സേട്ടുവിനെയും ന്യൂനപക്ഷ രാഷ്ട്രീയത്തെയും സിപിഎമ്മും സിപിഐയും പറയാത്ത ചീത്തയില്ല. തീവ്രവാദം പോലും ഇടതു രാഷ്ട്രീയക്കാര് ഐഎന്‍എല്ലിന് മേല് ചാര്‍ത്തിയിട്ടുണ്ട്. ഇപ്പോള് ഐഎന്‍എല്ലിനെയും ഇടതുമുന്നണിയില് എടുക്കുന്നുവത്രേ. എന്തു വിലകൊടുത്തും കോണ്‍ഗ്രസ്സിനെ തോല്‍പ്പിക്കുകയാണ് സിപിഎമ്മിന്റെയും സിപിഐയുടെയും ലക്ഷ്യം. അതിനു വേണ്ടിയാണ് മുന്നണി വിശാലമാക്കാന് ഇടതു രാഷ്ട്രീയം തന്ത്രങ്ങള് മെനയുന്നത്. സിപിഎമ്മിന്റെയും ഇടതുമുന്നണിയുടെയും ഇത്തരം നീക്കങ്ങള് ജനങ്ങളെ ബോധ്യപ്പെടുത്തുന്നത് രാഷ്ട്രീയത്തിന്റെ അപചയം എത്രത്തോളമാവാം എന്നു മാത്രമാണ്. സ്വന്തം കാര്യം നേടുകയെന്ന ഒരേയൊരു ലക്ഷ്യത്തോടെ രാഷ്ട്രീയത്തിലിറങ്ങുന്നവരെ പിന്തുണയ്ക്കുകയാണ് ഇടതു രാഷ്ട്രീയമെങ്കില് നമുക്കെന്തിനാണ് അങ്ങനെയൊന്ന്?


നടുവനാട്ടെ വനിതാ വർക്ക് ഷെഡ് അടഞ്ഞുതന്നെ * | mattannur\nനഗരസഭയ്ക്ക് സ്ഥാപനം കൈമാറാത്തത് പ്രധാന തടസ്സം, കടബാധ്യത കൂടുന്നു, പത്ത് വനിതകൾക്ക് തൊഴിൽ നഷ്ടമായി\nപൂട്ടിയിട്ട കെട്ടിടത്തിനുള്ളില് തുരുമ്പിക്കുന്ന തയ്യല് യന്ത്രങ്ങള്\nമട്ടന്നൂർ: നടുവനാട് കൊട്ടുറുഞ്ഞാലിലെ വനിതാ വർക്ക് ഷെഡ് പ്രവർത്തനം നിലച്ചു. കൊട്ടുറുഞ്ഞാൽ കോളനിയിൽ പട്ടികജാതി ക്ഷേമപദ്ധതിയിൽപ്പെടുത്തി ഇരിട്ടി ബ്ലോക്ക് പഞ്ചായത്ത് സ്ഥാപിച്ച വർക്ക്ഷെഡിന്റെ പ്രവർത്തനമാണ് മൂന്നുവർഷമായി നിലച്ചത്. ഇരിട്ടി നഗരസഭയായതോടെ ബ്ലോക്ക് പഞ്ചായത്തിൽനിന്ന് സ്ഥാപനം കൈമാറി കിട്ടാതായതാണ് പ്രവർത്തനം നിലയ്ക്കാനിടയാക്കിയത്.\n16 പട്ടികജാതി വനിതകൾക്കായുള്ള സ്വയം സഹായകസംഘം നേതൃത്വത്തിലാണ് സ്ഥാപനം പ്രവർത്തിച്ചിരുന്നത്. 2014-ഒക്ടോബർ നാലിന് ഉദ്ഘാടനം ചെയ്തു. പൂട്ടിയിട്ട വർക്ക് ഷെഡിൽ 25 തയ്യൽ യന്ത്രങ്ങൾ തുരുമ്പുപിടിക്കുകയാണ്.\nതുടക്കത്തിൽ നല്ല രീതിയിൽ പ്രവർത്തിച്ച സ്ഥാപനത്തിന് സഹകരണസ്ഥാപനത്തിൽ കാൽലക്ഷം രൂപയോളം കടബാധ്യതയാണുള്ളത്.\nസമീപത്തെ പട്ടികജാതി കോളനിയിലുള്ള 10 കുടുംബങ്ങളിലെ വനിതകൾ തൊഴിലെടുത്തിരുന്ന സ്ഥാപനമാണിത്. 15 ലക്ഷം രൂപയോളം ചെലവിട്ടാണ് ഇതിനുള്ള കെട്ടിടം നിർമിച്ചത്.\nകീഴൂർ ചാവശ്ശേരി പഞ്ചായത്ത് കൈമാറി നൽകിയ സ്ഥലത്ത് ഇരിട്ടി ബ്ലോക്ക് പഞ്ചായത്ത് കെട്ടിടം നിർമിക്കുകയായിരുന്നു. ഒന്നരലക്ഷം രൂപ ഇതിന്റെ പ്രവർത്തനങ്ങൾക്കായി സബ്സിഡിയോടെ രണ്ടുതവണ അനുവദിക്കപ്പെട്ടിരുന്നു. ഇരിട്ടി നഗരസഭയായി ഉയർത്തിയതോടെ ഈ ഫണ്ട് ലഭിക്കാതായി.\nഇതോടെ, സ്ഥാപനത്തിന്റെ പ്രവർത്തനവും നിലച്ചു. തൊഴിലെടുത്തിരുന്നവർ വരാതായതോടെ മൂന്നുവർഷമായി പൂട്ടിയിട്ടിരിക്കുകയാണ് കെട്ടിടം. സാമ്പത്തിക പരാധീനത കൂടി ഉണ്ടായതോടെ സ്ഥാപനം പൂട്ടി.\nതുടക്കത്തിൽ തൊഴിൽരഹിതരായ വനിതകൾക്ക് തയ്യൽ പഠിക്കുന്നതിന് കൂടി സഹായകമായിരുന്നു ഈ കേന്ദ്രം. സ്ഥാപനം നഗരസഭ ഏറ്റെടുത്ത് പ്രവർത്തനക്ഷമമാക്കണമെന്ന് സമീപത്തെ താമസക്കാരായ തൊഴിലാളികൾ ആവശ്യപ്പെടുന്നു. ഇതുസംബന്ധിച്ച് നിരവധി പരാതികൾ ബ്ലോക്ക് പഞ്ചായത്തധികൃതർക്ക് നൽകിയിട്ടും നടപടിയുണ്ടായില്ലെന്ന നിരാശയാണവർക്ക്.\nമാറ്റി സ്ഥാപിക്കാൻ സാധ്യതകളാരായും\nഅതേസമയം, ബ്ലോക്ക് പഞ്ചായത്തിന് കീഴിൽ പ്രവർത്തിച്ചിരുന്ന വർക്ക് സെന്റർ ഇരിട്ടി നഗരസഭാ പരിധിയിൽ നിന്നും മാറ്റി സ്ഥാപിക്കുന്ന പക്ഷം സാധ്യതകളാരായുമെന്ന് ഇരിട്ടി ബ്ലോക്ക് പഞ്ചായത്തംഗം പ്രശാന്തൻ മുരിക്കോളി പറഞ്ഞു. തില്ലങ്കേരി ഡിവിഷനടുത്തുള്ള പ്രദേശത്തേക്ക് ഇതിന് സംവിധാനമൊരുക്കും.\nമുഖ്യമന്ത്രിയുടെ ദുരിതാശ്വാസനിധിയിലേക്ക് തുക നൽകി\nതോട്ടട : മുഖ്യമന്ത്രിയുടെ ദുരിതാശ്വാസ നിധിയിലേക്ക് കരാറിനകം സർവ്വീസ് സഹകരണ ബാങ്ക് ..\nലോകമലയാളികളുടെ പ്രശ്‌നങ്ങൾ ഉയർത്തിക്കാട്ടണം -മനുഷ്യാവകാശക്കൂട്ടായ്മ\nമൊബൈൽ ഫോട്ടോഗ്രാഫി മത്സരം\nവ്യാപാരികളുടെ കെട്ടിടവാടകയും വൈദ്യുതി ചാർജും ഒഴിവാക്കണം


Rashtradeepam Desk, Author at Rashtradeepam\nCourtCrime & CourtKeralaNews\nസ്വപ്നയുടെ മൊഴി ചോര്‍ന്നതില് നടപടി വേണം: കസ്റ്റംസ് കമ്മിഷണര്‍ക്ക് നിര്‍ദേശവുമായി കോടതി\nby Rashtradeepam Desk December 1, 2020\nസ്വര്‍ണക്കടത്ത് കേസ് പ്രതി സ്വപ്ന സുരേഷിന്റെ മൊഴി ചോര്‍ന്നതില് നടപടി എടുക്കണമെന്ന് കോടതി. സ്വീകരിച്ച നടപടി അറിയിക്കാന് കസ്റ്റംസ് കമ്മിഷണര്‍ക്ക് കോടതി നിര്‍ദേശം നല്‍കി. സ്വപ്ന നല്‍കിയ ഹര്‍ജി തീര്‍പ്പാക്കിയാണ്…\nകെഎസ്എഫ്ഇ റെയ്ഡ് സ്വഭാവികം; മുഖ്യമന്ത്രി പറഞ്ഞതാണ് ശരി; തോമസ് ഐസക്കിനെ തള്ളി മന്ത്രി ജി സുധാകരന്\nകെഎസ്എഫ്ഇ വിഷയത്തില് മുഖ്യമന്ത്രി പിണറായി വിജയന് പറഞ്ഞതാണ് ശരിയെന്ന് പൊതുമരാമത്ത് വകുപ്പ് മന്ത്രി ജി സുധാകരന്. വിജിലന്‍സ് റെയ്ഡ് മന്ത്രി അറിയണമെന്ന് നിര്‍ബന്ധമില്ല. റെയ്ഡില് ദുഷ്ടലാക്കില്ലെന്നും ജി സുധാകരന്. കെഎസ്എഫ്ഇയ്ക്ക്…\nകെഎസ്എഫ്ഇ റെയ്ഡ്: അതൃപ്തി ആവര്‍ത്തിച്ച് ഐസക്: വിവാദം അവസാനിപ്പിക്കാന് സിപിഎം\nകെഎസ്എഫ്ഇ വിജിലന്‍സ് റെയ്ഡ് വിവാദം അവസാനിപ്പിക്കാന് സിപിഎം തീരുമാനം. ഇന്ന് ചേര്‍ന്ന സംസ്ഥാന സെക്രട്ടേറിയറ്റ് ആണ് തീരുമാനമെടുത്തത.് അതേസമയം സിപിഎം സെക്രട്ടേറിയറ്റിലും മന്ത്രി തോമസ് ഐസക് തന്റെ അതൃപ്തി അറിയിച്ചു.…\nസ്വര്‍ണവിലയില് വര്‍ധനവ്; പവന് 160 രൂപകൂടി 35,920 രൂപയിലെത്തി\nസംസ്ഥാനത്ത് സ്വര്‍ണവിലയില് വര്‍ധനവ്. പവന് 160 രൂപകൂടി 35,920 രൂപയായി. ഇതോടെ ഗ്രാമിന് 20 രൂപകൂടി 4490 രൂപയിലെത്തി. ആഗോള വിപണിയില് സ്‌പോട് ഗോള്‍ഡിന്റെ വില ഔണ്‍സിന് 0.1ശതമാനം വര്‍ധിച്ച്…\nന്യൂനമര്‍ദം അതിതീവ്രമായി: ചുഴലിക്കാറ്റിന് സാധ്യത, നാളെ രാത്രി മുതല് അതിജാഗ്രത: മുന്നറിയിപ്പ്\nകേരളമടക്കമുള്ള തീരങ്ങളില് ചുഴലിക്കാറ്റിന് സാധ്യതയുള്ള ബംഗാള് ഉള്‍ക്കടലിലെ തീവ്രന്യൂനമര്‍ദം അതിതീവ്ര ന്യൂനമര്‍ദമായി മാറി. 24 മണികൂറിനുള്ളില് ചുഴലിക്കാറ്റായി മാറുമെന്ന് മുന്നറിയിപ്പ്. വ്യാഴാഴ്ച പുലര്‍ച്ചെ ചുഴലിക്കാറ്റ് കന്യാകുമാരി തീരം തൊടുമെന്നതിനാല് കേരളത്തിന്റെ…\nകേന്ദ്രസര്‍ക്കാര് ക്ഷണം നിരസിച്ച് കര്‍ഷകര്: പ്രക്ഷോഭം തുടരും, കേന്ദ്ര നീക്കം പാളി\nപ്രക്ഷോഭത്തിന് അയവ് വരുത്താനുള്ള കേന്ദ്ര നീക്കത്തിന് തിരിച്ചടി. ചര്‍ച്ചയ്ക്കുള്ള കേന്ദ്രസര്‍ക്കാരിന്റെ ക്ഷണം കര്‍ഷകര് നിരസിച്ചു. മുഴുവന് കര്‍ഷകസംഘടനകളേയും ക്ഷണിക്കണമെന്ന് ആവശ്യം. രാജ്യത്തുള്ളത് 500ല്‍അധികം സംഘടനകളാണ്. എന്നാല് 32 എണ്ണത്തിന് മാത്രമാണ്…\nആവോലി ഡിവിഷന് യുഡിഎഫ് സ്ഥാനാര്‍ത്ഥി ഉല്ലാസ് തോമസിന്റ ആരക്കുഴ പഞ്ചായത്ത് തല വാഹന പര്യടനത്തിന് തുടക്കം; പര്യടനം എല്‍ദോസ് കുന്നപ്പിളി എംഎല്‍എ ഉദ്ഘാടനം ചെയ്തു\nമൂവാറ്റുപുഴ: ജില്ലാപഞ്ചായത്ത് ആവോലി ഡിവിഷന് യുഡിഎഫ് സ്ഥാനാര്‍ത്ഥി ഉല്ലാസ് തോമസിന്റെ ആരക്കുഴ പഞ്ചായത്ത് തല വാഹന പര്യടനം രാവിലെ 8ന് പെരുമ്പല്ലൂര് പോസ്റ്റ് ഓഫീസ് കവലയില് അഡ്വ. എല്‍ദോസ് കുന്നപ്പിളി…\nആവോലി ഡിവിഷന് യുഡിഎഫ് സ്ഥാനാര്‍ത്ഥി ഉല്ലാസ് തോമസിന്റ വാഹന പര്യടനത്തിന് തുടക്കമായി, ഇന്ന് ആരക്കുഴയില്\nമൂവാറ്റുപുഴ: ജില്ലാ പഞ്ചായത്ത് ആവോലി ഡിവിഷന് യുഡിഎഫ് സ്ഥാനാര്‍ത്ഥി ഉല്ലാസ് തോമസിന്റ പഞ്ചായത്ത് തല വാഹന പര്യടനത്തിന് തുടക്കമായി. കെപിസിസി വൈസ് പ്രസിഡന്റ് ജോസഫ് വാഴക്കന് വാഹന പര്യടനം ഉദ്ഘാടനം…\nബാലറ്റ് പേപ്പര് വീട്ടിലെത്തും; കോവിഡ് രോഗികള്‍ക്ക് നാളെ മുതല് വോട്ട് രേഖപ്പെടുത്താം, പട്ടികയിലുള്ളത് 24,621 പേര്\nകോവിഡ് രോഗികളും ക്വാറന്റീനില് കഴിയുന്നവരും നാളെ മുതല് വോട്ട് രേഖപ്പെടുത്തി തുടങ്ങും. ആദ്യഘട്ടം വോട്ടെടുപ്പ് നടക്കുന്ന അഞ്ച് ജില്ലകളിലെ 24,621 പേരാണ് ഇതുവരെ തപാല് വോട്ട് പട്ടികയില് ഉള്‍പ്പെട്ടിട്ടുള്ളത്. ഇവര്‍ക്ക്…\nപ്രവാസികള്‍ക്ക് ഇലക്ട്രോണിക് പോസ്റ്റല് വോട്ട് ചെയ്യാന് അവസരം; കേരളം ഉള്‍പ്പെടെ അഞ്ച് സംസ്ഥാനങ്ങളില് പരീക്ഷിക്കാന് തെരഞ്ഞെടുപ്പ് കമ്മീഷന്\nപ്രവാസികള്‍ക്ക് ഇലക്ട്രോണിക് പോസ്റ്റല് വോട്ട് ചെയ്യാന് അവസരം. കേരളം ഉള്‍പ്പെടെ അഞ്ച് സംസ്ഥാനങ്ങളില് പരീക്ഷിക്കാനാണ് കേന്ദ്ര തെരഞ്ഞെടുപ്പ് കമ്മീഷന്റെ തീരുമാനം. ഇതിന് സാങ്കേതികമായും ഭരണപരമായും തയാറായതായി കേന്ദ്ര തെരഞ്ഞെടുപ്പ് കമ്മീഷന്…\nആവോലി ഡിവിഷന് യുഡിഎഫ് സ്ഥാനാര്‍ത്ഥി ഉല്ലാസ് തോമസിന്റ ആരക്കുഴ പഞ്ചായത്ത്...\nആവോലി ഡിവിഷന് യുഡിഎഫ് സ്ഥാനാര്‍ത്ഥി ഉല്ലാസ് തോമസിന്റ വാഹന പര്യടനത്തിന്...\nന്യൂനമര്‍ദം അതിതീവ്രമായി: ചുഴലിക്കാറ്റിന് സാധ്യത, നാളെ രാത്രി മുതല് അതിജാഗ്രത:...\nസ്വപ്നയുടെ മൊഴി ചോര്‍ന്നതില് നടപടി വേണം: കസ്റ്റംസ് കമ്മിഷണര്‍ക്ക് നിര്‍ദേശവുമായി...\nകെഎസ്എഫ്ഇ റെയ്ഡ് സ്വഭാവികം; മുഖ്യമന്ത്രി പറഞ്ഞതാണ് ശരി; തോമസ് ഐസക്കിനെ...\nകേന്ദ്രസര്‍ക്കാര് ക്ഷണം നിരസിച്ച് കര്‍ഷകര്: പ്രക്ഷോഭം തുടരും, കേന്ദ്ര നീക്കം...\nബാലറ്റ് പേപ്പര് വീട്ടിലെത്തും; കോവിഡ് രോഗികള്‍ക്ക് നാളെ മുതല് വോട്ട്...\nപ്രവാസികള്‍ക്ക് ഇലക്ട്രോണിക് പോസ്റ്റല് വോട്ട് ചെയ്യാന് അവസരം; കേരളം ഉള്‍പ്പെടെ...\nവിജിലന്‍സ് പരിശോധനയ്ക്ക് പിന്നാലെ കെഎസ്എഫ്ഇയുടെ എല്ലാ ശാഖകളിലും ആഭ്യന്തര ഓഡിറ്റിംഗ്;...


ബാഴ്‌സിലോണ ഭീകരാക്രമണം: ഉത്തരവാദിത്വം ഐ.എസ് ഏറ്റെടുത്തു; നാല് പേര് പിടിയില് – Chandrika Daily\nBy chandrika Friday August 18, 2017 20:33 pm\nബാഴ്‌സിലോണ ഭീകരാക്രമണം: ഉത്തരവാദിത്വം ഐ.എസ് ഏറ്റെടുത്തു; നാല് പേര് പിടിയില്\nമഡ്രിഡ്: സ്‌പെയിനിലെ ബാഴ്‌സിലോണയിലുണ്ടായ ഭീകരാക്രമണത്തിന്റെ ഉത്തരവാദിത്വം ഐഎസ് ഏറ്റെടുത്തു. ആക്രമണവുമായി ബന്ധമുള്ളതായി കരുതുന്ന അഞ്ച് പേരെ മറ്റൊരു ഏറ്റുമുട്ടലില് പൊലീസ് വധിച്ചു. മറ്റു നാല് പേര് രാജ്യത്തിന്റെ…\nമഡ്രിഡ്: സ്‌പെയിനിലെ ബാഴ്‌സിലോണയിലുണ്ടായ ഭീകരാക്രമണത്തിന്റെ ഉത്തരവാദിത്വം ഐഎസ് ഏറ്റെടുത്തു. ആക്രമണവുമായി ബന്ധമുള്ളതായി കരുതുന്ന അഞ്ച് പേരെ മറ്റൊരു ഏറ്റുമുട്ടലില് പൊലീസ് വധിച്ചു. മറ്റു നാല് പേര് രാജ്യത്തിന്റെ വിവിധ ഭാഗങ്ങളില് നിന്നും പിടിയിലായി.\nഅക്രമണത്തെ തുടര്‍ന്ന് പൊലീസ് നടത്തിയ തിരച്ചിലിലാണ് നാല് പേര് അറസ്റ്റിലായത്. പിടിയിലായവരില് മൂന്ന് മൊറോക്കന് പൗരന്മാരും ഒരാള് സ്പാനിഷുകാരനുമാണ്. ഇവരെല്ലാം തീവ്രവാദ പ്രവര്‍ത്തനങ്ങളുമായി ബന്ധമുള്ളവരാണ്. റിപ്പോള് എന്ന ഗ്രാമത്തില് നിന്നുമാണ് മൂന്നു പേരെ പൊലീസ് പിടിച്ചത്. മറ്റൊരാളെ അല്‍സനര് നഗരത്തില് നിന്നും കസ്റ്റഡിയിലെടുത്തു. പിടിയിലായവര് യുവാക്കളാണെന്നും പൊലീസ് വ്യക്തമാക്കി. കാംബ്രില്‍സില് ഭീകരാക്രമണ ശ്രമം നടത്തിയവര് തന്നെയാണ് ബാഴ്‌സിലോണ ആക്രമണത്തിനു പിന്നിലെന്നും പൊലീസ് വ്യക്തമാക്കി. ബാഴ്‌സിലോണയിലും കാംബ്രില്‍സിലും ഭീകരര് നടത്തിയത് വന് ആക്രമണ പദ്ധതികളാണെന്നും പൊലീസ് അറിയിച്ചു. അതില് ഒന്നു നടപ്പാക്കുകയും ചെയ്തു.\nവ്യാഴാഴ്ച ആള്‍ക്കൂട്ടത്തിനിടയിലേക്ക് വാന് ഇടിച്ചുകയറ്റിയുണ്ടായ ആക്രമണത്തില് 13 പേരാണ് കൊല്ലപ്പെട്ടത്. 130 പേര്‍ക്ക് പരിക്കേറ്റു. വിനോദ സഞ്ചാര കേന്ദ്രമായ ലാസ് റാബലസില് നടന്ന ആക്രമണത്തില് കൊല്ലപ്പെട്ടവരും പരിക്കേറ്റവും വിവിധ രാജ്യങ്ങളില് നിന്നുള്ളവരാണ്.\nലാസ് റാംബ്ലലാസിലേക്ക് വാഹനങ്ങള്‍ക്ക് പ്രവേശനവിലക്കുള്ളതാണ്. ഈ മേഖലയില് കാല്‍നടക്കാര്‍ക്കിടയിലേക്കാണ് വാന് ഓടിച്ചുകയറ്റിയത്. അപകടം നടന്ന് ഒന്നര മണിക്കൂറുകള്‍ക്ക് ശേഷം വിക് നഗരത്തില് നിന്നും അക്രമികള് ഉപയോഗിച്ചതായി കരുതുന്ന വാഹനം പൊലീസ് കണ്ടെത്തി.\nഅക്രമത്തെ തുടര്‍ന്ന് ഫ്രാന്‍സ് സുരക്ഷ ശക്തമാക്കി. ഫ്രാന്‍സിന്റെയും സ്‌പെയിനിന്റെയും അതിര്‍ത്തി പങ്കിടുന്ന പ്രദേശത്ത് കൂടുതല് സൈന്യത്തെയും സുരക്ഷാ സേനയെയും വിന്യസിച്ചതായി ഫ്രഞ്ച് ആഭ്യന്തര മന്ത്രി ഗെരാര്‍ഡ് കൊളമ്പ് അറിയിച്ചു. ഭീകരാക്രമണമാണ് രാജ്യത്തുണ്ടായതെന്ന് സ്പാനിഷ് പ്രധാനമന്ത്രി മരിയാനോ റജോയി വ്യക്തമാക്കി. രാജ്യത്ത് മൂന്നു ദിവസത്തെ ദു:ഖാചരണവും പ്രഖ്യാപിച്ചു.\nCategories: Culture, More, Video Stories, Views Tags: barcelona, Terror Attack, TERRORIST


കരയിലെ ഏറ്റവും ശൗര്യമുള്ള മൃഗമാണ് കടുവ. എന്നാല് കടുവയ്ക്കും നാണം കെടേണ്ടി വരുമെന്നതിന്റെ ഉത്തമോദാഹരണമാണ് ഓസ്‌ട്രേലിയയിലെ സിംബയോ വന്യജീവി പാര്‍ക്കില് നിന്നുമുള്ള ദൃശ്യങ്ങള്. നീന്താനിറങ്ങിയ കടുവയെ അതേ സമയത്ത് കുളത്തിലെത്തിയ താറാവ് പറ്റിക്കുന്നതാണ് വീഡിയോയിലുള്ളത്.\nതാന് കുളിക്കുന്ന സമയത്ത് കുളത്തില് മറ്റൊരാള് ഇറങ്ങിയത് ഇഷ്ടപെടാതിരുന്ന കടുവ താറാവിന്റെ പുറകെ പോയി അതിനെ പിടി കൂടാന് ശ്രമിക്കുന്നു. പക്ഷേ തൊട്ടു തൊട്ടില്ല എന്ന അവസ്ഥയില് എത്തുമ്പോള് താറാവ് വെള്ളത്തിലേക്കു മുങ്ങും. കടുവ നാലുപാടും നോക്കുകയും വേറെ സ്ഥലത്ത് താറാവ് പൊങ്ങുന്നത് കണ്ട് അങ്ങോട്ടു ചെല്ലും. ഇങ്ങനെ കുറേ തവണ ഈ താറാവ് കടുവയെ പറ്റിക്കുന്നു.\nകടുവയുടെയും താറാവിന്റെയും ഈ കളി കാണാന് പാര്‍ക്കിലെത്തിയ ധാരാളം ആളുകള് കൂട്ടം കൂടിയെത്തി. അവരിലൊരാള് ഈ ദൃശ്യങ്ങള് പകര്‍ത്തി സമൂഹമാധ്യമങ്ങളില് പങ്കുവച്ചതോടെ ലക്ഷക്കണക്കിനു കാഴ്ചക്കാര് ഇതിനോടകം ഇത് കണ്ടു. ലോകത്തിലെ ഏറ്റവും ധീരയായ താറാവെന്നാണ് ഈ താറാവിന് കാഴ്ചക്കാര് നല്‍കിയ പേര്. താന് വെല്ലുവിളിച്ചത് ഒരു വമ്പനെയാണെന്നു താറാവിനറിയില്ലെങ്കിലും ഇപ്പോള് സമൂഹമാധ്യമങ്ങളിലെ താരം കടുവയെ പറ്റിച്ച ഈ താറാവു തന്നെയാണ്.


ഏപ്രില്-ജൂണ് പുതിയ ഭവന യൂണിറ്റുകളുടെ അവതരണത്തില് 428% ഇടിവ് | Future Kerala\nഏപ്രില്-ജൂണ് പുതിയ ഭവന യൂണിറ്റുകളുടെ അവതരണത്തില് 428% ഇടിവ്\nഏഴ് മുന്‍നിര നഗരങ്ങളിലായി 24,570 യൂണിറ്റുകളാണ് കഴിഞ്ഞ പാദത്തില് വിറ്റഴിച്ചത്\nന്യൂഡെല്‍ഹി: ഏപ്രില്-ജൂണ് പാദത്തില് മുന്‍പാദത്തെ അപേക്ഷിച്ച് പുതിയ ഭവന യൂണിറ്റുകളുടെ അവതരണത്തില് 42 ശതമാനം ഇടിവുണ്ടായതായി പ്രോപ്പര്‍ട്ടി കണ്‍സള്‍ട്ടന്‍സി സ്ഥാപനമായി അനറോക്കിന്‍റെ റിപ്പോര്‍ട്ട്. കോവിഡ് -19ന്‍റെ രണ്ടാം തരംഗവും സംസ്ഥാനങ്ങളിലുടനീളമുള്ള ലോക്ക്ഡൗണുകളും സാമ്പത്തിക പ്രവര്‍ത്തനങ്ങളെ സ്വാധീനിച്ചതാണ് പ്രധാന കാരണം.\nആദ്യ ഏഴ് നഗരങ്ങളില് 2021 ല് 36,260 പുതിയ യൂണിറ്റുകള് ലോഞ്ച് ചെയ്യപ്പെട്ടു. ജനുവരി-മാര്‍ച്ചില് 62,130 യൂണിറ്റുകള് പുതുതായി എത്തിയ സ്ഥാനത്താണിത്. മൊത്തം ഭവന അവതരണത്തില് ഹൈദരാബാദ് മുന്നിലാണ്. 2021 രണ്ടാം പാദത്തില് 8,850 യൂണിറ്റുകള് സമാരംഭിച്ചു. മുംബൈ മെട്രോ മേഖലയില് 6,880 ഉം ബെംഗളൂരുവില് 6,690ഉം ഭവന യൂണിറ്റുകള് പുതുതായി വിപണിയിലെത്തി. രണ്ടാം പാദത്തിലെ ഭവന അവതരണങ്ങളുടെ 51 ശതമാനവും ദക്ഷിണേന്ത്യന് നഗരങ്ങളായ ഹൈദരാബാദ്, ബെംഗളൂരു, ചെന്നൈ എന്നിവയിലായാണ്.\nഏപ്രില്-ജൂണ് പാദത്തില് ഭവന വില്‍പ്പനയും ഇടിഞ്ഞു. ഏഴ് മുന്‍നിര നഗരങ്ങളിലായി 24,570 യൂണിറ്റുകളാണ് കഴിഞ്ഞ പാദത്തില് വിറ്റഴിച്ചത്. ആദ്യപാദത്തില് 58,290 യൂണിറ്റുകള് വിറ്റഴിച്ച സ്ഥാനത്താണിത്. 58 ശതമാനം ഇടിവാണ് വില്‍പ്പനയില് ഉണ്ടായത്. എന്‍സിആര്, എംഎംആര്, ബെംഗളൂരു, പൂനെ എന്നിവിടങ്ങളിലാണ് ഏപ്രില്-ജൂണ് പാദത്തിലെ വില്‍പ്പനയുടെ 74 ശതമാനവും.\nഎന്നിരുന്നാലും 2020 ലെ രണ്ടാം പാദവുമായി താരതമ്യപ്പെടുത്തുമ്പോള്, 2021 ലെ രണ്ടാം പാദത്തില് ഭവന വില്‍പ്പന 93 ശതമാനം വര്‍ധിച്ചിട്ടുണ്ട്. എന്നാല് കഴിഞ്ഞ വര്‍ഷത്തെ ഏപ്രില്-ജൂണ് കാലയളവില് രാജ്യ വ്യാപക ലോക്ക്ഡൗണ് നിലവിലുണ്ടായിരുന്നു എന്നതു പരിഗണിക്കുമ്പോള് ഈ താരതമ്യം യുക്തിസഹമല്ലെന്നാണ് വിലയിരുത്തല്. 2020 ലെ ഇതേ പാദത്തില് 12,740 യൂണിറ്റുകളുടെ വില്‍പ്പനയാണ് നടന്നിരുന്നത്.\n‘ഡെവലപ്പര്‍മാര് അവരുടെ ബിസിനസ്സുകളില് സാങ്കേതികവിദ്യ കൂടുതലായി സ്വീകരിക്കുന്നതിനാല്, പുതിയ ലോഞ്ചുകളിലും വില്‍പ്പനയിലും മുന്‍വര്‍ഷത്തെ അപേക്ഷിച്ച് വലിയ മുന്നേറ്റം ഉണ്ടായി. രാജ്യ വ്യാപക ലോക്ക്ഡൗണിന് സമാനമായ തടസം പ്രാദേശിക ലോക്ക്ഡൗണുകള് സൃഷ്ടിച്ചില്ല,’ അനറോക്ക് പ്രോപ്പര്‍ട്ടി കണ്‍സള്‍ട്ടന്‍റ്സ് ചെയര്‍മാന് അനുജ് പുരി പറഞ്ഞു.\nകൂടാതെ, ലിസ്റ്റ് ചെയ്ത മുന്‍നിര ഡെവലപ്പര്‍മാരുടെ ആധിപത്യം വര്‍ദ്ധിച്ചുവരുന്നത് പ്രകടമാണെന്നും റിപ്പോര്‍ട്ടില് പറയുന്നു. മുമ്പ് 40 ശതമാനം വില്‍പ്പന വിഹിതമാണ് അവര്‍ക്കുണ്ടായിരുന്നത് എങ്കില് ഇപ്പോഴത് 43 ശതമാനമായി. 2016-17 സാമ്പത്തിക വര്‍ഷത്തില് 17 ശതമാനം വിഹിതം മാത്രമാണ് ലിസ്റ്റഡ് കമ്പനികള്‍ക്കുണ്ടായിരുന്നത്. രണ്ടാമത്തെ തരംഗത്തിന്‍റെ ആഘാതം ചെറുതും അസംഘടിതവുമായ കമ്പനികള്‍ക്ക് കൂടുതല് തീവ്രമായി അനുഭവപ്പെട്ടുവെന്നും പുരി പറഞ്ഞു.\nNext സൗദി ആരാംകോ ചെയര്‍മാന് ആര്‍ഐഎല് ബോര്‍ഡിലേക്ക്